ޗާލުވި ރަން ފަތިހަކަށް އަލިވިލެން ބޭނުންތަ؟\nލޯކަލް ކައުންސިލް އިންތީޚާބު\nލާމަރުކަޒީ ނިޒާމު ދަންނާނީ އެމްޑީޕީން އެކަނި\n80 އިންސައްތަ ގޮނޑި ކާމިޔާބު ކުރެވޭނެ\nއެމްޑީޕީއަކީ ހުރިހާ އިންތިޚާބަކަށް ވަރަށް ފުރިހަމައަށް ތައްޔާރުވެފައިވާ ޕާޓީއެއް\n15 ފެބްރުއަރީ 2021 | ހޯމަ 16:29\nކެންޕެއިން ދަތުރުފުޅެއްގައި ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙް އާއްމު ރައްޔިތުންނާ ސަލާމް ކުރައްވަނީ\nލޯކަލް ކައުންސިލް އިންތިޚާބު މިއޮތީ ފެންމަތިވެފައެވެ. އިންތިޚާބަށް ތައްޔާރުވުމުގެ މަސައްކަތުގައި ސިޔާސީ ޕާޓީތަކުން ހޭބޯނާރާ ދަނީ މަސައްކަތްތައް ކުރަމުންނެވެ. ސަރުކާރު ހިންގާ މައި ޕާޓީއާ އިދިކޮޅު ސިޔާސީ ޕާޓީގެ ވާދަވެރިކަން އިންތިހާއަށް މިވަނީ ގަދަވެފައެވެ. ދެޕާޓީގެ ފަރާތުން ވެސް ގެންދަނީ އިންތިޚާބު ކާމިޔާބު ކުރެވޭނެކަމުގެ ޔަގީންކަން ދެމުންދެއެވެ. ސަރުކާރުގެ މައި ޕާޓީ (އެމްޑީޕީ)އަށް 80 އިންސައްތަ ގޮނޑި ކާމިޔާބު ކުރެވޭނެކަމުގެ ޔަގީންކަން ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙު ދެއްވުމަކީ ހަގީގަތުގައި އާދައިގެ ކަމެއް ނޫނެވެ.\nއެމަނިކުފާނު ވިދާޅުވިއެވެ. ''އަޅުގަނޑުމެންގެ ޕާޓީގެ އަމާޒަކީ،\nލާމަރުކަޒީ ނިޒާމު ފުރިހަމަ ކޮށްދިނުން،\nޕާޓީގެ އެދުމާއި އަޒުމަކީ ނިޔަތާއި ދުލުން،\nވާތީ އަބަދުވެސް ބާރުލާ ކަމަކަށްވުމުން،\nޗާލުވި ރަން ފަތިހަކަށް އޮވެ އަލިވަނީ\nއެމްޑީޕީ ޤައުމީ މަޖިލީހުގެ 172 ވަނަ ބައްދަލުވުމުގައި ރައީސް ޞާލިޙު ވިދާޅުވެފައިވަނީ އެމްޑީޕީއަކީ ހުރިހާ އިންތިޚާބަކަށް ވަރަށް ފުރިހަމައަށް ތައްޔާރުވެފައިވާ ޕާޓީއެއް ކަމަށާއި، އިންތިޚާބު ކާމިޔާބު ކުރެވޭނެ ކަމާ މެދު ޝައްކުނުކުރާ ކަމަށެވެ. އަދި އިންތިޚާބުގެ 80 އިންސައްތަ ގޮނޑި ކާމިޔާބު ކުރެވޭނެކަމުގެ ޔަގީންކަން ދެއްވާ އެމަނިކުފާނުގެ ވަނީ ވެރިކަމުގައި ތިބެ ކެމްޕެއިން ކުރަންޖެހޭ ގޮތާއި، އިދިކޮޅުގައި ތިބެ ކެމްޕެއިން ކުރަންޖެހޭ ގޮތް ވަރަށް ތަފާތުކަން ފާހަގަކުރައްވާފައެވެ.\nއެގޮތުން ''ސަރުކާރުން ކޮށްދިނީ ކޮންކަމެއްތޯ؟ މިއީ އެންމެ ގިނައިން ކުރިމަތިވާނެ އެއް ސުވާލުކަން ފާހަގަކުރައްވައި ރައީސް ޞާލިޙު ވިދާޅުވީ އެސުވާލަށް ވަރަށް ފުރިހަމަ ޖަވާބުތަކެއް ދެވޭނެ ކަމަށެވެ. ތެދެކެވެ! ކޮވިޑް-19ގެ މި ބަލިމަޑުކަމުގެ ތެރޭގައި ވެސް ގައުމު ހިފަހައްޓަވާ ދެއްވައިފިއެވެ. މަޝްރޫއުތައް ނުހުއްޓި ކުރިއަށް ގެންދާއިރު، ހުރިހާ ދާއިރާއަކުން ރައްޔިތުންނަށް އެހީތެރިކަން ފޯރުކޮށްދިނުމުގެ މަސައްކަތްތައް ސަރުކާރުން ދަނީ ކުރަމުންނެވެ. ''ތަރައްގީގެ ބާނީ''ގެ ނަމުން މަޝްރޫހުވެފައިވާ ކުރީގެ ރައީސް އަބްދުﷲ ޔާމީންގެ ފަސް ދައުރުގައި ހިންގާފައިވާ މަޝްރޫޢުތަކާއި، ދެއަހަރު ވެފައިވާ މިސަރުކާރުން މިހާރު ހިންގަމުންދާ މަޝްރޫއުތައް ގިނައިރު، އަޅައިނުކިޔޭނެކަން މިހާރު މިވަނީ ހާމަވެފައެވެ. އެހެންކަމުން ''ސަރުކާރުން ކޮށްދިނީ ކޮންކަމެއްތޯ'' މިސުވާލަށް ވަރަށް ފުރިހަމައަށް ވެސް ޖަވާބު ދެވޭނެ ނޫންތޯއެވެ.\nމީގެ އިތުރުން ލާމަރުޒަކީ ނިޒާމަށް ބޮޑެތި ބަދަލުތަކެއް ގެނެސްފައިވާއިރު، މިބާރުވެރިކަމާއެކު ބޭއްވޭ އިންތިޚާބު ކާމިޔާބު ކުރުމުގެ މުހިންމުކަމުގެ މައްޗަށް ވެސް ރައީސް ޞާލިޙު އަލިއަޅުއްވާލެވިއެވެ. އެމަނިކުފާނު އެ ވިދާޅުވިހެން އެކަމަކަށް ފަރިތަނޫން ބަޔަކު ނުވަތަ އެނިޒާމު ގަބޫލުނުކުރާ ބަޔަކު ރައްޔިތުން އިންތިޚާބު ކޮށްފިކަމުގައިވާނަމަ ނެރެން ބޭނުންވާ ނަތީޖާ ނުނެރެވޭނެކަން ކަށަވަރެވެ. އެއީ ލިޔަން ނޭނގޭ މީހެއްގެ އަތަށް ގަލަން ދިނުން ފަދަ ކަމެކެވެ.\nކައުންސިލްތަކުގައި ދައުރު ފަސް އަހަރަށް އިތުރުކޮށް ބޮޑެތި ބާރުތަކެއް ކައުންސިލްތަކަށް ދީފައިވަނީ ވަރަށް މާތް މަޤުޞަދެއްގައެވެ. ކައުންސިލްތަކުގެ އިހުތިސާސް ހިނގާ ސަރަހައްދު ކަނޑައެޅުމާއި، ކައުންސިލްތަކުގެ ނިންމުންތަކުގައި ރައްޔިތުންގެ ބައިވެރިވުން އިތުރުކޮށްފައިވަނީ ހަގީގީ ތަރައްގީ މުޅި ރާއްޖެއަށް ގެނައުމަށެވެ.\nލާމަރުކަޒީ ނިޒާމަކީ އަތޮޅުތެރޭގެ ރަށްތައް ތަރައްގީވުމަށް ކޮށައިދިން މަގެކެވެ. އެއަތޮޅެއް، އެރަށެއް ތަރައްގީކުރުމުގެ ބާރު ލިބިގެން ދިއުމާއެކު މާލެ ސިޓީއަށް ބަރޯސާވުން ނިމުމަކަށް އަންނާނެވެ. އެރަށެއްގެ އިހުތިސާސްގެ ތެރޭގައި ހިމެނޭ ފަޅުރަށްތަކާއި، ކައުންސިލްތަކަށް ވިޔަފާރިކޮށްގެން މަންފާ ހޯދޭނެ ގޮތްތައް މިވަނީ މަގުފަހިކޮށްދީފައެވެ. ނަތީޖާއެއްގެ ގޮތުން އަތޮޅުތެރޭގެ ރަށްތަކަށް ދަތުރުފަތުރުގެ ނިޒާމު އިތުރަށް ފަސޭހަވެ އެއަރޕޯޓުތައް އިތުރުވާނެއެވެ. އިޤްތިޞާދާއި، ސިއްޙީ، ތަޢުލީމީ، އަދި ޢުމްރާނީ، އިޖުތިމާޢީ ތަރައްގީ ފެންނަން ފަށާނެއެވެ. ވަޒީފާގެ ފުރުސަތުތައް ފަހިވެ، ފަތުރުވެރިކަން އިތުރަށް ފުޅާވެގެންދާނެއެވެ.\nރަށުގެ ތަރައްގީއާއި، އަތޮޅަށް ބޭނުންވާ ތަރައްގީ ބޭނުންވާނަމަ ކުރިއަށް ލޯކަލް ކައުންސިލް އިންތިޚާބުގައި އެމްޑީޕީއަށް ބޮޑު މެޖޯރިޓީއެއް ރައްޔިތުން ދޭންޖެހެއެވެ. ރައީސް ޞާލިޙް ވިދާޅުވިހެން ލާމަރުކަޒީ ނިޒާމުގެ ފޮނި މީރުކަމާއެކު، ޗާލުވި ރަން ފަތިހަކަށް އަލިވެލޭނީ އޭރުންނެވެ.


މިނިސްޓްރީތައް ފެއިލް ވަނީ ކޮންމެ ކަމަކަށް ކޮމިޝަނެއް އުފައްދާތީ: އާދަމް ޝަރީފް – Dhen.mv\nFebruary 20, 2020 - 11:50 pm\nމި ސަރުކާރުގެ މިނިސްޓީރީތަކުން ގާނޫނީ ޒިންމާ ނުނަގައި ފެއިލް ވަނީ ކޮންމެ ކަމަށް ކޮމިޝަނެއް އުފައްދާތީ ކަމަށް ޕީއެންސީގެ ނައިބް ރައީސް އަދި މަޑުއްވަރީ ދާއިރާގެ މެމްބަރު އާދަމް ޝަރީފް އުމަރު ވިދާޅުވެއްޖެއެވެ.\n"ކުޑަކުދީންނަށް ކުރާ އަނިޔާތަކުގެ މައްސަލަތައް ބަލާ ކޮމިޝަން" ގެ ނަމުގައި ރިޔާސީ ކޮމިޝަނެއް ރައީސް އިބްރާހިމް މުހައްމަދު ސޯލިހު ވަނީ އުފައްދަވާފައެވެ.\nރައީސް މި ކޮމިޝަން އުފައްދަވާފައި ވަނީ ގާނޫނުއަސާސީގެ 115 ވަނަ މާއްދާގެ ދަށުން އެމަނިކުފާނަށް ލިބިދޭ ބާރުގެ ދަށުން، ކުޑަކުދިންގެ ހައްގުތައް ރައްކާތެރިކޮށްދީ، ކަށަވަރުކޮށްދިނުމާއި، އަވަސް، ނިޒާމީ އަދި ހަރުދަނާ މަސައްކަތްތަކެއް ކުރެއްވުމުގެ މަގުސަދުގައެވެ.\nމިކަމާއި ގުޅިގެން އާދަމް ޝަރީފް ކުރެއްވި ޓްވީޓެއްގައި ވިދާޅުވީ ނަތީޖާއާއި ހަރަދަށް ބަލާނަަ ކޮމިޝަންތައް އުފެއްދުމަކީ ބޭކާރު ކަމެއް ކަމަށެވެ.\n"އަނެއްކާ ވެސް ރިޔާސީ ކޮމިޝަނެއް. ނަތީޖާއާއި ހަރަދަށް ބަލާނަމަ ތިޔައީ ބޭކާރު ކަމެއް، އިސްރާފެއް. ކޮބައިތޯ މަރު ކޮމިޝަން؟ ކޮބައިތޯ މިނިސްޓަރުން؟ ކޮންމެ ކަމަކަށް ކޮމިޝަނެއް އުފައްދާތީ މިނިސްޓްރީން ތަކުން ގާނޫނީ ޒިންމާ ނުނަގާ ފެއިލް ވަނީ." އާދަމް ޝަރީފް ވިދާޅުވިއެވެ.\nރައީސް މިއަދު އުފެއްދެވި ރިޔާސީ ކޮމިޝަނުގެ މައިގަނޑު މަސްއޫލިއްޔަތަކީ، ކުޑަކުދިންނަށް ކުރާ އަނިޔާތަކާ ގުޅޭ މައްސަލަތަކުގައި، ދައުލަތުގެ އިދާރާތަކާއި ދައުލަތުގެ ފަރާތުން އެކަމާއި މަތިކޮށްފައިވާ އެންމެހައި ފަރާތްތަކުން އަމަލުކޮށްފައިވާ ގޮތާއި މިހާރުގެ ހާލަތު ދެނެގަތުމެވެ.\nމާބަނޑު ފަތުރުވެރިޔާ ގެއްލުނު މައްސަލައިގައި ފުލުހުން ތަހުގީގެއް ފަށައިފި\nވިސާ ކިޔުގެ މައްސަލަ ވަރަށް އަވަހަށް ހައްލު ކުރާނަން: އިންޑިއާ\n"އުތުރު ތިލަފަޅުގެ އެއްބަސްވުމާ ގުޅިގެން ރާއްޖޭގެ ސިޔާދަތަށް ގެއްލުން ނުވާނެކަން ސަރުކާރުން ޔަގީން ކޮށްދެއްވަން ޖެހޭނެ"\nއިންޑިއާއަށް ދާން ވިސާ ލިބޭތޯ އެތައް ގަޑިއިރެއް ވަންދެން ދިގު ކިޔުއެއްގައި\nއުތުރު ތިލަފަޅަކީ އެއްވެސް ބަޔަކަށް އެކްސްކުލޫސިވިޓީ ދޭން ޖެހޭ ތަނެއް ނޫން


Russia in vanee janavaaru thakah khaassa COVID19 vaccine ufahdhaafa.\nރަޝިއާއިން ވަނީ ޖަނަވާރުތަކަށް ޚާއްސަ ކޯވިޑް19 ވެކްސިން އުފައްދާފަ\nސިނޮފާމްގެ2ޑޯޒް ހަމަކުރުމަށްފަހު،3ވަނަ ޑޯޒެއްގެ ގޮތުގައި ފައިޒަރ ވެކްސިން ޖެހުމުގައި މައްސަލައެއް ނެތް: ޑޮކްޓަރުން\nދުނިޔޭގައި ފުރަތަމަ ފަހަރަށް، ޖަނަވާރުތަކަށް ޚާއްސަ ކޯވިޑް19 ވެކްސިން ރަޝިއާއިން އުފައްދައިފި ކަމަށް، އެގައުމުގެ ދަނޑުވެރިކަމާބެހޭ ކަންކަން ބަލައްހައްޓާ އިދާރާއިން ހާމަ ކޮށްފިއެވެ. ރަޝިއާއިިން އުފައްދާފައިވަނީ، މި ވެކްސިން ފުރަތަމަ ބެޗްގައި، 17،000 ޑޯޒްގެ ވެކްސިނެވެ.\nރަޝިއާއިން، ‘ކާނިވެކް-ކޯވް’ ވެކްސިން ފުރަތަމަ ފަހަރަށް ރަޖިސްޓަރ ކޮށްފައި މިވަނީ، މިއަހަރުގެ މާރޗްމަހު ހެދިފައިވާ ތަހުލީލުތަކުން، މި ވެކްސިން ޖެހުމުން ކުއްތާއާއި، ބުޅަލާއި އަދި ހިޔަޅުގެ ހަށިގަޑުގައި ކޮރޯނާ ވައިރަހާ ދެކޮޅަށް ހަގުރާމަ ކުރާ އެންޓިބޮޑީސް އުފައްދާކަމަށް ދައްކާފައި ވުމާއި ގުޅިގެންނެވެ.\nމި ވެކްސިންގެ ފުރަތަމަ ބެޗް، ވަރަށް އަހަވަށް ރަޝިއާގެ އެކި ރީޖަންތަކަށް ސަޕްލައި ކުރުމަށް ހަމަޖެހިފައިވާ ކަމަށް، ދަނޑުވެރިކަމާ ބެހޭ އެންމެހާ ކަންކަންބަލަހައްޓާ ރަޝިއާގެ މުވައްސަސާކަމުގައިވާ، ރޮއްސެލްޚޮޒްނަޑްޒޯރ އިން ނެރުނު ބަޔާނެއްގައި ބުނެފައި ވެއެވެ.\nއެ ބަޔާނުގައި އިތުރަށް ބުނެފައިވާ ގޮތުންގައި، ޖާމަނީ، ގްރީސް، ޕޮލޭންޑް، އޮސްޓްރިއާ، ކަޒަކިސްތޏް، ތަޖިކިސްތާން، މެލޭޝިއާ، ތައިލޭނޑް، ދެކުނު ކޮރެއާ، ލުބުނާން، އިރާން އަދި އާޖެންޓީނާއިން މިހާރުވެސް މި ވެކްސިން ހޯދުމަށް ޝައުގުވެރިކަން ފާޅު ކޮށްފައިވާ ކަމުގައެވެ.\nދުނިޔޭގެ ސިއްހަތު ޖަމިއްޔާއިންވަނީ، ކޮރޯނާ ވައިރަސް އިންސާނުންނާއި ޖަނަވާރުތަކާ ދެމެދު ފެތުރެން ފަށާފާނެކަމުގެ ރިސްކު ވަރަަށް ބޮޑަށް އޮތް ކަމަށް ބުނެފައެވެ.\nއެހެންނަމަވެސް، ރަޝިއާގެ ވެކްސިންގެ ކަންކަން ބަލަހައްޓާ ފަރާތުން ބުނެފައިވަނީ، މި ވެކްސިން އަމާޒު ކުރެވޭނީ، ނެތި ދިއުމުގެ ނުރައްކާތެރިކަމާ ކުރިމަތިލާން ޖެހިފައިވާ ޖަނަވާރުތަކަށް ކަމަށާއި، އަދި އަނެއް މަގުސަދަކީ، ޖަނަވާރުތަކުގެ ގައިން، ވައިރަސް މިއުޓޭތް ވެގެން ދިއުމުގެ ފުރުސަތު ކުޑަކުރުމެވެ.\n“ގާތްގަޑަކަށް 20 ވަރަކަށް ޖަމާޢަތަކުން ވަނީ، މިހާރުވެސް އެ ޖަމާއަތްތައް ނިސްބަތްވާ ގައުމުތަކަށް މި ވެކްސިން އެތެރެ ކުރުމާބެހޭ މަޝްވަރާތައް ކުރުމަށް ވަނީ ތައްޔާރު ވެފަ،” ރަޝިއާގެ ދަނޑުވެރިކަމާބެހޭ ކަންކަން ބަލަހައްޓާ މުވައްސަސާއިން ބުނެފައިވެއެވެ.\nރަޝިއާ, ކޯވިޑް19 ވެކްސިން


ޔޮޓް ޓުއާސްއަށް 22 މިލިއަން ޑޮލަރު ދައްކަން އެލައިޑުގެ މައްޗަށް ކުރި ހުކުމް: އިސްތިއުނާފު އަޑުއެހުން މާދަމާ! | | Sangu News\nޔޮޓް ޓުއާސްއަށް 22 މިލިއަން ޑޮލަރު ދައްކަން އެލައިޑުގެ މައްޗަށް ކުރި ހުކުމް: އިސްތިއުނާފު އަޑުއެހުން މާދަމާ!\n10 އޮކްޓޯބަރ 2020 - 16:34\nޖާބިރުގެ ޔޮޓް ޓުއާސްއަށް 22 މިލިއަން ޑޮލަރު ދައްކަން އެލައިޑް އިންޝުއަރެންސްގެ މައްޗަށް ހުކުމް ކުރުން\nރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު އަދި ވިޔަފާރިވެރިޔާ އަބްދުﷲ ޖާބިރުގެ ޔޮޓް ޓުއާސް އަށް 22.7 މިލިއަން ޑޮލަރު ދައްކަން އެލައިޑް އިންޝުއަރެންސްގެ މައްޗަށް ސިވިލް ކޯޓުން ހުކުމް ކުރި މައްސަލައިގެ އިސްތިއުނާފުގެ އަޑުއެހުމެއް ހައިކޯޓުގައި ތާވަލުކޮށްފިއެވެ.\nމި މައްސަލައިގެ އަޑުއެހުމެއް ހައިކޯޓުގައި ތާވަލު ކުރީ މާދަމާ އަށެވެ. އެލައިޑުން އިސްތިއުނާފު ކުރި މައްސަލައިގެ އަޑުއެހުން ތާވަލުކޮށްފައިވަނީ މެންދުރުގެ 11:00 އަށެވެ.\nޔޮޓް ޓުއާސްއިން ހިންގަމުން އަންނަ ހއ. އަލިދޫ ރިސޯޓުން އިންޝުއަރެންސްގެ ފައިސާ ދައްކާފައިވަނިކޮށް މޫސުން ގޯސްވެ ރަށް ބޭނުން ނުކުރެވޭ ވަރުގެ ގެއްލުންތަކެއް ލިބިފައިވަނީ 2014 ވަނަ އަހަރުގެ އޮގަސްޓު މަހުގެ 30 އިން ފެށިގެން ސެޕްޓެމްބަރު މަހުގެ 15 ދުވަހާއި ދެމެދު ކުރި ވިއްސާރައިގައެވެ. ގުދުރަތީ ހާދިސާއެއްގައި ރަށް ބޭނުން ނުކުރެވޭވަރަށް އެކި ގެއްލުންތަކެއް ލިބުނުއިރު، އަލިދޫ ރިސޯޓުގެ މޫދު ކޮޓަރިތަކަށް ވެސް ގެއްލުންވެ ބޭނުން ނުކުރެވޭވަރަށް ހަލާކުވިއެވެ.\nމައްސަލައިގައި ކޯޓުން ނިންމާފައިވަނީ، އެ ހާދިސާގައި ރިސޯޓަށް ލިބިފައިވާ ގެއްލުންތަކަކީ އެލައިޑާއި ދެމެދު ސޮއިކޮށްފައިވާ ފަޔާރ އިންޝުއަރެންސް ޕޮލިސީގެ ދަށުން ރައްކާތެރިކަން ލިބެންޖެހޭ ނުރައްކަލުން ވެފައިވާ ގެއްލުންތަކެއް ކަމަށެވެ. އަދި އެ ގެއްލުންތަކަކީ އެލައިޑް އިންޝުއަރެންސް ކުންދުނިން އަލިދޫ ރިސޯޓަށް ދޫކޮށްފައިވާ ފަޔާރ އިންޝުއަރެންސް ޕޮލިސީގެ ދަށުން ޔޮޓް ޓުއާސްއަށް އިންޝުއަރެންސް ކެލެއިމްގެ ގޮތުގައި ބަދަލު ކުރަންޖެހޭ ގެއްލުންތަކެއްކަން ހުށަހަޅާފައިވާ ލިޔުންތަކުން އެނގޭ ކަމަށެވެ.\nއެ ހާދިސާއާއި ގުޅިގެން އަލިދޫ ރިސޯޓަށް ލިބިފައިވާ ގެއްލުމުގެ ބަދަލުގެ ގޮތުގައި ޔޮޓް ޓުއާސްއިން ހޯދުމަށް އެދިފައިވާ US$22,784,837.59 (ބާވީސް މިލިއަން ހަތް ލައްކަ އައްޑިހަ ހަތަރުހާސް އަށްސަތޭކަ ތިރީސް ހަތަރު އެމެރިކާ ޑޮލަރު) ޔޮޓް ޓުއާސްއަށް ދިނުމަށް އެލައިޑުގެ މައްޗަށް ވަނީ އަމުރުކޮށްފައެވެ.\nމިއީ ދެފަރާތުގެ ދެމެދުގައި އެކުލަވާލެވުނު "ހއ. އަލިދޫ ރިސޯޓުގެ" ފަޔާރ އިންޝުއަރެންސް ޕޮލިސީގައި ބަޔާންކޮށްފައިވާ ގޮތުގެ މަތީން އަލައިޑުގެ ފަރާތުން، ޔޮޓް ޓުއާސްއަށް ދައްކަން ޖެހޭ ފައިސާއެއްކަން މަދަނީ މިންގަނޑުތަކުން ސާބިތުވާކަމަށް ވެސް ކޯޓު ހުކުމުގައި ވެއެވެ.\nއެހެން ކަމުން މި ފައިސާ ޖުލައި މަހުގެ 19، 2020 އިން ފެށިގެން މަދުވެގެން އެ މަހަކަށް ޖެހޭވަރު އެމަހަކު ސިވިލް ކޯޓަށް ދައްކަމުން ގޮސް ހަ މަސް ދުވަހުގެ ތެރޭގައި ފައިސާ އެކީ ހަލާސް ކުރުމަށް ސިވިލް ކޯޓުން ވަނީ އެލައިޑަށް އަންގައި ހުކުމްކޮށްފައެވެ.\nޖާބިރުގެ ޔޮޓް ޓުއާސްއަށް 22 މިލިއަން ޑޮލަރު ދައްކަން އެލައިޑް އިންޝުއަރެންސްގެ މައްޗަށް ހުކުމް ކޮށްފި\nކޯޓުގެ ހުކުމާއި އެއްގޮތަށް އެލައިޑުން ފައިސާ ދައްކަމުން ނުދާތީވެ، ޔޮޓް ޓުއާސްއިން އެ ހުކުމް ތަންފީޒުކޮށްދިނުމަށް އެދިވެސް ކޯޓަށް ހުށަހެޅިއެވެ. އެހެން ނަމަވެސް މައްސަލައިގައި އެލައިޑުން ބުނެފައިވަނީ ހުކުމާއި އެއްގޮތަށް ފައިސާ ނުދައްކަނީ މައްސަލަ ހައިކޯޓުގައި އިސްތިއުނާފުކޮށްފައިވާތީ ކަމަށެވެ.\nހައިކޯޓަށް މައްސަލަ ހުށަހަޅާ އެލައިޑުން ބުނެފައިވަނީ އަލިދޫ ރިސޯޓަށް ލިބުނު ކަމަށް ބުނާ ގެއްލުންތަކަކީ ނަގާފައިވާ އިންޝުއަރެންސް ޕޮލިސީން ބަދަލު ލިބޭ ޒާތުގެ ގެއްލުންތަކެއް ނޫންކަން ބެލި ބެލުމުން އެނގޭ ކަމަށެވެ. އަދި އެއީ، އިމާރާތް ކުރުމުގެ ފެންވަރު ދަށްވުމާއި ރަނގަޅަށް ނުބެލެހެއްޓުމުގެ ސަބަބުންނާއި ތަބީއީ ގޮތުން ލިބިފައިވާ ގެއްލުންތަކެއް ކަމަށް ވަނީ ބުނެފައެވެ.\nއެލައިޑުން ޔޮޓް ޓުއާސްއަށް ދޭން ޖެހޭ ފައިސާ ނުދިނުމުގެ ސަބަބުން ފާއިތުވީ މުއްދަތުގެ ތެރޭގައި ރިސޯޓް މަރާމާތު ނުކުރެވި ރިސޯޓް ނުހުޅުވި ދިޔަ މުއްދަތުގެ ގެއްލުމުގެ ބަދަލެއްގެ ގޮތުގައި 100 މިލިޔަން ޑޮލަތަށް ވުރެ މައްޗަށް އަރާ ކަމަށް ޔޮޓް ޓުއާސްއިން ވަނީ ބުނެފައެވެ.


ކުޑަކުދިންގެ ވާހަކަ: ފެންތަށި – DhiSalafiyyah\nކުޑަކުދިންގެ ވާހަކަ: ފެންތަށި\n29/07/2012 ކުޑަކުދިންއަލް އުޚްތު ތަސްނީމް ޢަލީ\nޢުމުރުން ނުވަ އަހަރުގެ އާއިން ކޮމްޕިޔުޓަރު ކުޅެން އިނދެ އޭނަގެ ކޮއްކޮއަށް ގޮވާލާފައި ބުންޏެވެ. ” ކޮއްކޯ، ފެންތައްޓެއް ގެނެސް ދީބަލަ”\nއޭރު އާއިންގެ ކޮއްކޮ ނާދިހު ހުރީ ކުރަހާށެވެ. އެހެންވެ އެއިން ގޮތަށް އިނދެ ބުންޏެވެ. “ނުވާނެ. ބޭބެ އަމިއްލަ އަށް ގޮސް ބޯލާ”\nނާދިހު މިހެން ބުނުމުން އާއިން ރުޅި އައިސްގެން ގޮސް ކޮއްކޮގެ ފޮތް ވީދާލިއެވެ.\nމިދެކުދިންގެ ހަމަނުޖެހުމުގެ އަޑު އިވިގެން މަންމަ ބަދިގެ ތެރޭގައި ކައްކަން ހުރެފައި ދުވެފައި ކަހަލަ ގޮތަކަށް އެތަނަށް ދިޔައެވެ.\nއަދި ރުޅި ގަދަވެފައި ތިބި ދެބެއިން ދެ ގޮނޑީގައި ބޭތިއްބުމަށްފަހު ވީގޮތް އޮޅުން ފިލުވި އެވެ.\nދެކުދިން ފެން ގެނެސް ނުދިން ވާހަކައާއި ފޮތް ވީދާލި ވާހަކަ ބުންޏެވެ. މަންމަ މަޑުމައިތިރިކަމާއެކު ނާދިހު ގާތު ބޮލުގައި ފިރުމާލާފައި ބުންޏެވެ. “ދަރިފުޅާ، މަންމަ ބޭނުންވަނީ ކޮންމެ ކުއްޖަކަށްވެސް ކުރެވޭވަރުގެ ކަންތައް އަމިއްލައަށް ކުރުން. އެހެން ނަމަވެސް މީހަކު ބޯނެ ފެން ފޮދަކަށް އެދެފިނަމަ އަވަހަށް ފެން ދޭން ވާނެ. އެއީ އިންސާނަކަށްވީތީވެ ކޮށްދޭން ޖެހޭކަމެއް، އަމުދުން އަހަރެމެންގެ ދީން ނުހަނު ބޮޑަށް ބާރު އަޅާކަމެއް”.\nމިވާހަކަ އަޑުއަހާފައި ފަސް އަހަރުގެ ނާދިހު، ބޭބެ ކުށްވެރި ކުރުމުގެ ގޮތުން ބުންޏެވެ. “ބޭބެ ކޮމްޕިޔުޓަރު ކުޅެން އިނީ މަންމަ ކިޔަވަން ބުނީމަ ނުވެސް ކިޔަވާ”.\nމި އަޑު އަހާފައި މަންމަ ޔުމްނާ ބުންޏެވެ. “ތި ދެކުދިންނަށްވެސް ބައެއްފަހަރަށް މަންމަގެ ބަސް ހަނދާން ނައްތާލެވޭ. އެހެންވީމާ އާއިންގެ ސްކޫލް ރިޕޯޓު ރަނގަޅުވެ މަންމަ ނުބުނަނީސް ނަމާދުވެސް ކުރެވެންދެން ކޮމްޕިޔުޓަރުކުޅުން މަދުކޮށްލާ. އަދި ނާދިހުގެ އާންޓީވެސް ވިދާޅުވި ސޫރަތް ދަސްކޮށް، ލިޔަން ވިދާޅުވި އަކުރުތައް ރީތިކޮށް ލިޔެވެންދެން ގޭގައި ކުރެހުންވެސް ހުއްޓާލާ. މިކަންތައް ނުކޮށް އަބަދު ކުރެހުން ރަނގަޅެއް ނޫން.” މި އަޑު އިވުމުން ދެކުދިން ހަމަ ހިމޭންވެ އެކަކު އަނެކެއްގެ މޫނަށް ބަލާލިއެވެ.\nއޭގެ ދެ ހަފުތާފަހުން ސްކޫލުގެ ޓެސްޓް ނެގި އެވެ. އާއިން އާއި މަންމަ ޓެސްޓްގެ ނަތީޖާ ރިޕޯޓު ހޯދަން ސްކޫލަށްގޮސްފައި އައުމުން ނާދިހު ދުވެފައި ގޮސް ލިބުނީ ކޮންކަހަލަ ރިޕޯޓެއްތޯ އަހާލިއެވެ. ޖަވާބުގައި މަންމަ އުފަލުން ބުންޏެވެ. “ބޭބެ އަށް ލިބުނީ ކޮމެންޑެޑު ރިޕޯޓެއް”.\nމި އަޑު އަހާފައި އެބަ އަންނަމޭ ބުނެ ދުވެފައި އައިސް މިހިރީ ބޭބެއަށް ގެނައި ފެންތައްޓެކޭ އަވަހަށް ބޯލާށޭ ބުންޏެވެ. އަދި މިއީ އެއްކަލަ ދުވަހުގެ ބަދަލުގައި ދިން ފެންތަށި ދޯ އޭ ބުނެހީނލާފައި ފެންތަށި ބޯލުމަށްފަހު ކޮއްކޮ ހާދަރަނގަޅޭބުނެ ކޮއްކޮ ގައިގައި ބައްދާލިއެވެ. މިމަންޒަރުބަލަން މަންމަ އުފަލުން ހެވިފައި ހުރެ ބުންޏެވެ. އަބަދުވެސް ތިގޮތަށް އެކުވެރިކަންމަތީ، ކިޔަވައިގެން ބަސްއަހައިގެން އުޅޭށެވެ. އެހެންނޫނީ މަންމަޔަށް ޖެހޭނީ ކޮއްކޮ ބޭބެއަށް ފެންތަށި ނުދިން ދުވަހު އެޅި ފިޔަވަޅު އަޅާށެވެ. މިއަޑު އަހާފައި ކޮއްކޮ ނާދިހު ބުންޏެވެ. “މަންމާ! މިހާރު އަޅުގަނޑު ބޭބެއަށް ފެން ދީފީމެއް ނޫންތޯ؟” މި އަޑު އަހާފައި މަންމަ ހެމުން ނާދިހުގެ ކޮލުގައި ކޮއްޓާލަމުން ބުންޏެވެ. “އާނ. ދަރިފުޅު ފެންތަށި ދީފި. އަދި ދަރިފުޅުވެސް، ބޭބެވެސް ނަތީޖާވެސް ރަނގަޅުކޮށްފި. އެހެންވެ މަންމަ މިހިރީ އުފަލުން” މިހެންބުނެ ތިންމައިން ކާން ދިޔައެވެ. އޭގެ ފަހުން ދެކުދިންވެސް މަންމަޔާއެކު އުފަލުގައި ދުވަސްތައް ހޭދަކުރިއެވެ.


SunOnline: Supreme court ge adu ehunthakuge audio recording aanmu kuran fashaifi\nނަޖާހު މަސްއޫދު 18 Feb 2020, 22:00\nދިވެހިރާއްޖޭގެ ސުޕްރީމް ކޯޓުގައި ބާއްވާ އަޑުއެހުންތަކުގެ އޯޑިއޯ ރެކޯޑިން އާންމުކުރަން ފަށައިފިއެވެ.\nޝަރުއީ ދާއިރާގެ ގަޟާއީ އާ އަހަރު ފެށުން ފާހަގަ ކުރުމަށް މިރޭ ދަރުބާރުގޭގައި ކުރިއަށްދާ ހާއްސަ ރަސްމިއްޔާތުގައި، އަޑުއެހުންތަކުގެ ރެކޯޑިން އާންމު ކުރަން ފަށާފައިވާކަން އުއްތަމަ ފަނޑިޔާރު އަހުމަދު މުއުތަސިމް އަދުނާން ވަނީ އިއުލާނު ކުރައްވައިފަ އެވެ.\nއޯޑިއޯ ރެކޯޑިންތައް އާންމުކުރަން ފަށާފައި ވަނީ ސުޕްރީމް ކޯޓުގެ ވެބްސައިޓުގައެވެ. މިރެއިން ފެށިގެން އެ ރެކޯޑިންތައް ފެންނަ ގޮތް މިހާރު ވަނީ ހަދައިފައެވެ.\nމިރޭ އުއްތަމަ ފަނޑިޔާރު ވަނީ، ޝަރީއަތްތައް ލައިވްސްޓްރީމްކޮށްގެން ދުރަށް ދެއްކޭ ގޮތަށް ކުރިއަށް ގެންދަން މަސައްކަތް ކުރަމުންދާ ކަމަށްވެސް ވިދާޅުވެފަ އެވެ.\nއަދި ގާނޫނަކުން ސިއްރު ކުރަން ލާޒިމު ނުކުރާ، ހުޅުވާލައިގެން ކުރިއަށްގެންދާ އަޑުއެހުންތަކަށް އާންމުންނަށް ވެދެ ނުކުމެވޭ ގޮތަށް ކަންކަން އިންތިޒާމުކުރަންވެސް މަސައްކަތް ކުރަމުންދާކަމަށް އެމަނިކުފާނު ވިދާޅުވިއެވެ.\nއަޑުއެހުންތަކުގެ އޯޑިއޯ ރެކޯޑުކޮށް އާންމު ކުރުމަކީ މީގެ ކުރިން ރާއްޖޭގެ އެއްވެސް ކޯޓެއްގައި ކުރި ކަމެއް ނޫނެވެ. ކޯޓުތަކުން ކުރިއަށްގެންދާ އަޑުއެހުންތަކުގެ މައުލޫމާތު ލިބެން ހުންނަނީ އަޑުއެހުމަށް ހާޒިރުވެގެންނެވެ.\nއެކަމަކު، މިދިޔަ އަހަރު ރާއްޖޭގައި ވަނީ ފުރަތަމަ ފަހަރަށް ޝަރީއަތެއް ލައިވްކޮށް ދުރައްދައްކައިގެން ކުރިއަށް ގެންގޮސްފައެވެ. އެއީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މަނީ ލޯންޑަރިން މައްސަލައިގެ ޝަރީއަތެވެ.


Mahloofaai RTVge noosverin5dhuvahah bandhu koffi | Dhiislam\nމަޚްލޫފާއި ރާއްޖެ ޓީވީގެ ނޫސްވެރިން5ދުވަހަށް ބަންދު ކޮށްފި\nއަހުމަދު މަހުލޫފު.... ފޮޓޯ: ސަން\nގަލޮޅު ދެކުނު ދާއިރާގެ މެންބަރު އަހުމަދު މަޚްލޫފާއި ރާއްޖެ ޓީވީގެ2ނޫސްވެރިން5ދުވަހަށް ބަންދު ކޮށްފިއެވެ.\nމިފަރާތްތައް ބަންދު ކޮށްފައި ވަނީ ބަންދުގައި ބޭތިއްބުމުގެ މުއްދަތު އިތުރު ކުރުމަށް މިއަދު ހެނދުނު 10:00 ޖެހިއިރު ކްރިމިނަލް ކޯޓަށް ޙާޒިރު ކުރުމުން އެ ކޯޓުންނެވެ.\nމިއަދުގެ މުއްދަތުގެ މަޖިލީހަށް ކޯޓަށް ހާޒިރު ކުރި އިރު މަޚްލޫފުގެ އަތުގައި ބިޑިއަޅުވާފައި ނުވިނަމަވެސް ރާއްޖެޓީވީގެ2ނޫސްވެރިން ކަމަށްވާ މުހައްމަދު ވިސާމާއި ކެމެރާމަން އާދަމް ޒަރީރު ބިޑިވެސް އަޅުވާފައެވެ.\nރޭ ރާއްޖެ ޓީވީގެ2ނޫސްވެރިއަކު ފުލުހުން ހައްޔަރު ކޮށްފައި ވާއިރު، އޭގެ ކުރީރޭ ވެސް ފުލުހުން ވަނީ ޗެނަލް ވަންގެ ކެމެރާމަނަކު ހައްޔަރު ކޮށް ކޯޓަށް ޙާިރު ކޮށްފައެވެ.\nއަދި ފަސް ދުވަހަށް ކްރިމިިނަލް ކޯޓުން ވަނީ އޭނާގެ ބަންދުގެ މުއްދަތު އިތުރު ކޮށްދީފައެވެ.\n26 މާރޗް, 2015 | 5:49\nއަދުލުވެރިކަން ނެއްވަރު ބައްލަވާ ބަލަ މިސްރުކާރުގެ ފަސާދަޔާއި ބޭއިންސާފު މިމީހުން ޖީބު މުއްސަދިކުރަން ވީމަ ތަކެތީގެ އަގުބޮޑުކޮށް ޓެކުސް ނަގައިގެން މުއްސަދިވެ ރައްޔިތުންގެ ރުޅިޔާއި ތާޢީދު ކުޑަވުމުން އަގުދައްކޮށް ޓެކުސް ކުޑައެބަކުރޭ، މިޔަކަށްވުރެ ފަސާދަ ބޮޑުކަމެއް އޮންނާނެތޯ މީހުންގެ މުދާ ހީލަތާއި މަކަރުން ޢަސްބުން ފޭރެނީ ނުންތޯ؟ މިވަރުންވެސް މަނިކުފާނަށް ހަމަ ފަސާދައެއް ނުފެނޭތޯ؟ ބައްލަވާ ސަމާވީ ހުރިހާ ދިންތަކުގައިވެސް މުދަލަކީ ހުރުމަތް ތެރިއެއްޗެއްނުންތޯ؟\n26 މާރޗް, 2015 | 7:19\nތިމަޖިލިހުން ކަމެއް ފާހެއްކޮށެއް ނުދޭނެ 40 މީހުންްގެ ކުޑަ މާރުކޭޓެއް، އެތާ ގޮޅިތަކުގައި އެތިއްބަވާ 40 ސޭލްމަނުން ހިލާ ތިކަމެއް ކޮށެއް ނުދޭނެ، އެމީހުން ބުނާނީވެސް އޭނާހައްޔަރުކުރީ ރަގަޅަަށޭ، ކުރީ ދެމެމަބަރުންވެސް ހަޔަރު ކުރީ ހަމަރަގަޅަށް ކަމަށްނުންތޯ އެމީހުން ނިންމީވެސް!\n28 މާރޗް, 2015 | 1:58\nމިފަހުގެ ތާރީހުގައި ދިވެހިން އެކުވެރި ކުރުވި ހިއްވަރުގަދަ ހައްޤުބަސް ބުނަންކެރޭ މަޝްވަރާކުރަން ކެރުނު ހަމައެކި ފަހުލަވާނަކީ ޝޭހު އިމުރާން، ޕީޕީެމްގެ މެމްބަރުންވެސް އެކުވެރިވާން އެބަޖެހޭ!


ލަނޑެއް ނުޖެހި ސެމީއަށް، ރާއްޖެއަށް ބޮޑު ލަދެއް - Maldives Football\nގައުމީ ޓީމުގެ ކޯޗް ޕީޓާ ސެގަޓް (ފޮޓޯ: ޝިމާޒް އަލީ)\nލަނޑެއް ނުޖެހި ސެމީއަށް، ރާއްޖެއަށް ބޮޑު ލަދެއް\nޝިމާޒް ޢަލީ10 ސެޕްޓެމްބަރ 2018 23:51\nސަރަހައްދީ ފުޓްބޯޅަ މުބާރާތް ކަމުގައިވާ ސާފް ސުޒުކީ ކަޕަކީ ދިވެހިންގެ އުންމީދުތަކާއި ގުޅި ލާމެހިފައިވާ މުބާރާތެކެވެ. މި މުބާރާތަކީ ދިވެހިންނަށް ކާމިޔާބުކުރެވޭނެ މުބާރާތެއްކަން 2008 ވަނަ އަހަރު ވަރުގަދަ އިންޑިޔާ 1-0 ގެ ނަތީޖާއަކުން ބަލިކޮށް މުބާރާތުގެ ތަށި އުފުލާލުމާއެކު ދިވެހިންނަށްވެސް ޔަގީން ކުރެވިފައެވެ.\nއެހެންކަމުން 2008 ގެ ފަހުން މި މުބާރާތުގައި ރާއްޖެ ވާދަކުރާ ކޮންމެ ފަހަރަކީވެސް އަހަރުމެންގެ ފަހަރު ކަމަށްގިނަ ދިވެހީން ގަބޫލުކޮށް ބޮޑު އުންމީދެއް ކުރެއެވެ. މިހާރު ކުރިއަށްދާ މުބާރާތަކީ ރާއްޖެއިން މިމުބާރާތަށް އެންމެ ރަގަޅަށް ތައްޔާރުވި ފަހަރޭ ބުނުމަކީ ދޮގަކަށް ނުވާނެއެވެ. ސަބަބުތަކެއް ނެތިއެއް ނޫނެވެ. މީގެ ކުރީ އަހަރުތަކުގައި މުބާރާތް ފެށެން ހަފްތާއެއް ނުވަތަ ދެ ހަފްތާއަށް ވީމަ ޓީމު އެކުލަވާލާ އެކުވެރިކަމުގެ މެޗެއް ނުކުޅެ މުބާރާތުގައި ވާދަކުރާއިރު، ކޯޗުންގެ ޝަކުވާއަކަށް ވެފައިވަނީ އެކަށީގެންވާ ވަގުތު ނުލިބޭކަމަށެވެ.\nނަމަވެސް މި ފަހަރު ކަންވެފައިވަނީ އެހެނެއް ނޫނެވެ. 27 ކުޅުންތެރިންގެ ސްކޮޑަކާއެކު ޤަތަރުގައި 25 ދުވަހު ޓްރޭނިންގ ކޭމްޕެއް ހެދުމުގެ ފުރުސަތު އެފްއޭއެމްއިން ފަހިކޮށްދިނެވެ. ކްރޮއޭޝިއާގެ ކޯޗް ޕީޓާ ސެގަޓް އަށް އިތުރަށް އެހީތެރިވުމުގެ ގޮތުން ބިދޭސީ އެސިސްޓެންޓް ކޯޗަކާއި ބިދޭސީ ޓްރޭނަރެއް ޓީމަށް ގެނެވުނެވެ. ގަތަރުގައި އެކުވެރިކަމުގެ އެއް މެޗް ކުޅެފައިވާއިރު، ޕާކިސްތާނާއި އެކު އެކުވެރިކަމުގެ މެޗެއް ކުޅެން ހަމަޖެއްސި ނަމަވެސް މެޗް ކުޅެން ހަމަޖެއްސި ތާރީހަށް ޕާކިސްތާންގެ ޓީމު ގަތަރަށް ގޮސްފައިނުވާތީ އެ މެޗް ވަނީ ކެންސަލްކޮށްފަ އެވެ.\nގަތަރުގައި ހެދި ޓްރޭނިން ކޭމްޕަށްފަހު މުބާރާތުގެ ފުރަތަމަ މެޗްގައި ސްރީ ލަންކާ އާއި ދެކޮޅަށް ރާއްޖެއިން ދެއްކި ކުޅުމަކީ މުބާރާތް ކާމިޔާބުކުރެވޭފަދަ ކުޅުމެއް ނޫން ކަމަށް ގިނަ ފަރާތްތަކުންވަނީ ބުނެފައެވެ. ނަމަވެސް މުބާރާތެއްގެ ފުރަތަމަ މެޗަކީ އުނދަގޫ މެޗެއްކަމަށް ފުޓްބޯޅައިގައި މަސައްކަތް ކުރާ ގިނަ ކޯޗުން ފާހަގަކުރި ނަމަވެސް ލަންކާ އާއި ދެކޮޅަށް ލަނޑެއް ނުޖެހި އެއްވަރުވުމަކީ ދިވެހި ފުޓްބޯޅަ ލިބުނު ހަޑި ނަމެކެވެ. އެންމެ ފަހުން ރާއްޖެ އާއި ލަންކާ ކުޅުނު ދެ މެޗްގައި ޖުމްލަ 15 ލަނޑު ރާއްޖެ އިން ވަނީ ކާމިޔާބުކޮށްފަ އެވެ.\nމުބާރާތުގެ ދެވަނަ މެޗްގައި އިންޑިޔާ އާއި ދެކޮޅަށް ކުޅުނު މެޗްގައިވެސް ފެނިގެންގޮސްފައިވަނީ ދިވެހި އުންމީދުކުރިފަދަ ކުޅުމެއް ނޫނެވެ. 2-0 ގެ ނަތީޖާއަކުން އިންޑިޔާ އަތުން ބަލިވެ ގުރުއަތުން މުބާރާތުގެ ސެމީ ފައިނަލަށް ރާއްޖެ ދިއުން އެއީ ދިވެހި ފުޓްބޯޅައިގައި ލިބިގެންދިޔަ ހަޑި ނަމެކެވެ. ދިވެހިންނަކީ ނަސީބުވެރިން ކަމަށް ސިފަކުރިނަމަވެސް، ސާފް ޗެމްޕިއަންޝިޕްގެ ސެމީ ފައިނަލަށް އެންމެ ޕޮއިންޓަކާއެކު ލަނޑެއް ނުޖެހި ރާއްޖެ ދިއުން އެއީ އުފާކޮށް އަތް ޖަހަންވީ ކަމެއް ނޫނެވެ. މި ކަމަކީ ގައުމީ ޓީމާއިމެދު ވަރަށް ފުންކޮށް އެފްއޭއެމްއިން ވިސްނަން ޖެހޭ ކަމުގެ އަލިގަދަ ހެތްކެކެވެ. ތެދެކެވެ. ހެޔޮ ނިޔަތުގައި ގަދައަށް މަސައްކަތް ކުރާ ބަޔަކަށް ނަސީބު އެހީތެރިވުމަކީވެސް އެކަށީގެންވާ ކަމެކެވެ. އެކަމަކު އަބަދު ނަސީބު އެހީތެރިނުވާނެކަންވެސް ގަބޫލުކުރަން ޖެހެއެވެ.\nސެމީ ފައިނަލުގައި ނޭޕާލާއި ދެކޮޅަށް ނިކުންނައިރު މި މުބާރާތުގައި މި ފަހަރު ނޭޕާލްގެ ފަރާތުން ފެނިގެންގޮސްފައިވަނީ އުންމީދީ ކުޅުމެކެވެ. މުބާރާތުގެ ފައިނަލުގައި އެއްކޮޅުން ވާދަކުރެވޭނެ ފަދަ ކުޅުމެއް އެ ޓީމުންވަނީ ދައްކާފައެވެ. ޚާއްސަކޮށް ގްރޫޕްގެ ފަހު މެޗްގައި މުބާރާތް ބާއްވާ ބަންގްލަދޭޝް އާއި ދެކޮޅަށް ކުޅެ 2-0 އިން މޮޅުވި މެޗް ފާހަގަކޮށްލަން ޖެހެއެވެ. ނަމަވެސް މި މުބާރާތުގައި ރާއްޖެ ކުޅުނު ދެ މެޗުން އެފަދަ އުންމީދި ކުޅުމެއް ފެނިގެންގޮސްފައެއް ނުވެއެވެ. ސަރަހައްދުގައި ތިބި އެންމެ ހުނަރުވެރި އަދި ހަލުވި ކުޅުންތެރިން ތިބި ޓީމުގެ ފަރާތުން ފެނިގެންދިޔަ ކުޅުމާއެކު ގަތަރުގައި ކުރިއަށްދިޔަ ޓްރޭނިން ކޭމްޕްގެ ބޭނުން އެންމެ އެދެވޭ ގޮތެއްގައި ހިފުނުތޯ އެއީ އުފެދޭ ސުވާލެކެވެ.\nފާޢިތުވެދިޔަ ހަތަރު ހަފްތާއެއްހާ ދުވަހުގެ ތެރޭގައި ގިނަ ކަންތައްތަކެއް ހިނގާފައިވާއިރު ހުރިހާ ދިވެހިންގެ ވެސް އުންމީދަކީ އުންމީދި ކުޅުމަކާއެކު ނޭޕާލް ބަލިކޮށް މުބާރާތުގެ ފައިނަލުގެ ޖާގައެއް ހޯދާ މުބާރާތުގެ ތަށި ދިހަ އަހަރަށް ފަހު ދިވެހި ޓީމުން އުފުލާލުމެވެ. މިކަމަށް ހުރިހާ ދިވެހިން އެދިއެދި ތިބިއިރު ގައުމީ ޓީމުގައި ހިމެނޭ ކުޅުންތެރިންގެވެސް އުންމީދަކީ މިއީ ކަމާމެދު ޝައްކަތް ނެތެވެ.\nސެގަޓް އަކީ އެއްވެސް ވަރަކަށް މި ޒަމާނުގެ ފުޓްބޯޅައަށް ފެތޭ މީހެއް ނޫން... ލަނޑެއް ނުޖެހި ގުރުއަތުން ސެމީ އަށް ދިޔައިމަ ނަސީބު ރަގަޅީ އޭ ބުނަން ލަދެއްވެސް ނުގަތް ދޯ؟؟\nސެގަޓް - 11 ސެޕްޓެމްބަރ 2018


GDh. Nadellaagai Kudakudhinge Parkeh Noannakan Engeytha - AO News\nގދ. ނަޑެއްލާގައި ކުޑަކުދިންގެ ޕާކެއް ނޯންނަކަން އެނގޭތަ\nރާއްޖެ ރަށްރަށުގައި ކުޑަކުދިންނަށް އެ ކުދިން ހީ ސަމާސާކޮށް މަޖާކޮށްލެވޭނެ ރައްކާތެރި މާހައުލެއް ޤާއިމުވެފައި އޮންނަ ހަމައެކަނި ތަނަކީ ކުޑަކުދިންނަށް ޙާއްސަކުރެވިގެން ހަދާފައިހުންނަ ޕާރކްތަކެވެ. ބޮޑެތި އާބާދީތަކުގައި ދިރިއުޅޭ މީހުންނަށް މިއީ މުހިއްމުކަމެއް ކަމުގައި ހީވެފައި ނެތަސް މިފަދަ މާހައުލެއް ޤާއިމުވެފައި އޮތުމަކީ ރަނގަޅު ޖިލެއް ބިނާކުރުމުގައި ވަރަށް މުޙިއްމު ކަމެކެވެ.\n42.9 ހެކްޓަރުގެ ބިމެއް އޮންނަ ގދ. ނަޑެއްލާ އަކީ ކުޑަކުދިންނަށް ބޭނުންވާ އެއްވެސް މިންވަރެއްގެ ޕާކެއް ތަރައްޤީ ކުރެވިފައިވާ ރަށަކަށް ނުވުމާއެކު، މިފަދަ ޕާކެއް ރަށުގައި ތަރައްޤީކުރުމަކީ ހުވަދުއަތޮޅު ދެކުނުބުރީ ނަޑެެއްލާ ކައުންސިލުން އެ ރަށުގެ ރައްޔިތުންނަށް ކޮށްދިނުމަށް ބޭނުންވާ އެންމެ ބޮޑު އެއް ކަމެވެ.\nމިދިޔަ އަހަރުގެ ޖޫން މަހުގައި މިނިސްޓްރީ އޮފް ޔޫތު، ސްޕޯޓްސް، އެންޑް ކޮމިއުނިޓީ އެމްޕަވަރމަންޓް އިން، ކުޑަކުދީންގެ ޕާކް ތަރައްޤީކުރުމަށް ބޭނުންވާ ތަކެތި ގދ. ނަޑެއްލާ ކައުންސިލަށް ލިބިފައިވީ ނަމަވެސް އެ އަހަރުގެ ބަޖެޓު ފާސްކުރި ފަހުން އެ ތަކެތި ލިބިފައިވުމާއެކު އެ މަސައްކަތަށް އެއްވެސް ބަޖެޓެއް ކައުންސިލުގެ ބަޖެޓުގައި ކަނޑައެޅިފައެއް ނުވެއެވެ.\nކުޑަކުދީންގެ ޕާކް ތަރައްޤީކުރުމަށް ބޭނުންވާ ތަކެތި ލިބުނު ނަމަވެސް ކޮވިޑް-19 އާއި ގުޅިގެން ގިނަ ދުވަސްތަކަކަށް ސަރުކާރު ބަންދުކުރެވިފައި ވުމާއި ކޮންމެހެން ކުރަންޖެހޭ މަސައްކަތް ކުރުމަށް އެކަނި އޮފީސްތައް ހުޅުވައިގެން މަސައްކަތް ކުރަން ޖެހުމާއެކު، ޕާރކް ތަރައްޤީކުރުމުގެ މަސައްކަތްތައް އޮތީ ކުރިއަށް ނުގެންދެވި ހުއްޓިފައެވެ.\nކޮވިޑް-19 ގެ ހާލަތުގައިވެސް ގދ. ނަޑެއްލާގައި ޕާކެއް ހެދުމަށްޓަކައި ބަނދަރު ސަރަޙައްދުން ކުރިން ހަމަޖައްސާފައި އޮތް 3،904.58 އަކަފޫޓުގެ ބިން ކުޑަވެގެން އެ ބިން ބާޠިލުކޮށް، 10،998،52 އަކަފޫޓްގެ ބޮޑުމިނަށް އެހެން ބިމެއް ކަނޑައަޅައި ހުއްދައަށް އެދި ހުށަހެޅުމަށް އެ ކައުންސިލުން ނިންމާ ގައި ހުއްދައަށް އެދި އެ އަހަރުގެ އޮގަސްޓް މަހު ހުށަހެޅިއެވެ.\nސެޕްޓެންބަރު މަހުގައި އެ ހުއްދަ ލިބުމާއެކު ބިން ރަޖިސްޓްރީކޮށް އެ ބިމުގައި ކުޑަކުދީންގެ ޕާކެއް ތަރައްޤީކުރުމަށްޓަކައި ބަޖެޓް ހަމަޖައްސަވައި ދެއްވުން އެދި ގދ. ނަޑެއްލާ ކައުންސިލުން ވަނީ މިނިސްޓްރީ އޮފް ފިނޭންސްގައި ދަންނަވާފައެވެ. އެ މިނިސްޓްރީން 14 ސެޕްޓެމްބަރު ގައި ދެއްވި ޖަވާބުގައި ދެންނެވީ، އަލަށް ހަމަޖެއްސި ބިމުގައި ޕާކް ތަރައްޤީކުރުމަށް ކުރަންޖެހޭ ޚަރަދު، އެ ކައުންސިލަށް 2020 ވަނަ އަހަރަށް ލިބިފައިވާ ބަޖެޓްގެ ތެރެއިން ހަމަޖައްސައިގެން ކުރިއަށް ގެންދިއުމަށެވެ.\nއެހެންކަމުން، އެ ކައުންސިލަށް 2020 ވަނަ އަހަރަށް ލިބިފައިވާ ބަޖެޓްގެ ތެރެއިން މި މަސައްކަތް ކުރުމަށް މަގުފަހިވީ ކަމަށް އުންމީދު ކުރިއެވެ. ނަމަވެސް ކޮވިޑް-19ގެ ބަލިމަޑުކަމުގެ ސަބަބުން ދައުލަތުގެ އާމްދަނީ ދަށްވެ، ދައުލަތަށް ލިބޭނޭކަމަށް ކުރެވުނު އައު އަންދާޒާއަށް ބަލައި ކައުންސިލްތަކަށް ދިނުމަށް ކަނޑައަޅާފައިވާ ބްލޮކް ގްރާންޓް މިނިސްޓްރީ އޮފް ފިނޭންސުން ރިވައިޒްކޮށް އެ މިނިސްޓްރީން ވަނީ ލޯކަލް ގަވަރމަންޓް އޮތޯރިޓީއަށް އަންގަވާފައެވެ. އަދި އެކަން އެ އޮތޯރިޓީއިން 22 ސެޕްޓެމްބަރު ގައި ކައުންސިލްތަކަށް އެންގިއެވެ.\nރިވައިޒްކޮށްފައިވާ ބްލޮކް ގްރާންޓްގެ ތެރޭގައި އެ އަހަރުގެ ޚަރަދުތައް ހިފެހެއްޓުމަށް ވަނީ އަންގަވާފައެވެ. ބަޖެޓަށް މި ގެނެވުނު ބަދަލުގެ ސަބަބުން މި ކައުންސިލަށް. 2020 ވަނަ އަހަރަށް ފާސްކުރި 6،006،522 ރުފިޔާގެ ބަޖެޓް 2،982،732 ރުފިޔާއަށް ވަނީ ބަދަލުވެފައެވެ. މިއީ، 3،023،790 ރުފިޔާގެ ތަފާތެކެވެ.\n2020 ވަނަ އަހަރަށް ސަރުކާރުން ފާސްކުރި ބަޖެޓުގެ 50 އިންސައްތަ އަލުން ސަރުކާރަށް ނެގުމާއެކު ރިވައިޒްކޮށްފައިވާ ބަޖެޓްގެ ތެރެއިން މުވައްޒަފުންގެ މުސާރައާއި އެލަވަންސްގެ އިތުރުން އިޖުތިމާޢީ މަސައްކަތަށް ހަމަޖައްސާފައިވާ ފަރާތްތަކަށް ދޭންޖެހޭ އުޖޫރަ ފަދަ ކޮންމެހެން ކުރަންޖެހޭ ޚަރަދުތައްކޮށް އެ ކައުންސިލުން ދައްކަންޖެހޭ ކަރަންޓް ބިލްތަކާއި ފޯނާއި އިންޓަރނެޓް ބިލްތައް ދައްކައި ކޮންމެހެން ކުރަންޖެހޭ އެހެނިހެން ޚަރަދުވެސް ހަމަނުޖެއްސޭނެތީ، އެ ކައުންސިލަށް 2020 ވަނަ އަހަރަށް ލިބިފައިވާ ބަޖެޓްގެ ތެރެއިން ހަމަޖައްސައިގެން ޕާކެއް ތަރައްޤީ ކުރުމުގެ ފުރުޞަތު ކޮވިޑް-19ގެ ޙާލަތާއި ގުޅިގެން ގެއްލިގެން ދިޔައެވެ.\n2021 ވަނަ އަހަރަށް އެ ކައުންސިލަށް ދައުލަތުން ދެއްވާފައިވާ ބްލޮކް ގްރާންޓްގެ ތެރެއިން ޕާކެއް ތަރައްޤީ ކުރުމަށްޓަކައި ޚަރަދު ހަމަޖައްސައި މި އަހަރުގެ ބަޖެޓުން ޚަރަދުކޮށްގެން ވީހާވެސް އަވަހަކަށް ޕާކެއް ތަރައްޤީކުރުމުގެ މަސައްކަތް ނިންމުމަށް މިހާރު އެ ކައުންސިލުން ދަނީ މަސައްކަތް ކުރަމުންނެވެ.\nގދ. ނަޑެއްލާގެ އިތުރުން ގދ. ވާދޫގައި ވެސް އަދި ކުޑަކުދިންގެ ޕާކެއް ނެތެވެ. ނަމަވެސް މިނިސްޓްރީ އޮފް ޔޫތު، ސްޕޯޓްސް، އެންޑް ކޮމިއުނިޓީ އެމްޕަވަރމަންޓްގެ އެހީތެރިކަމާއެކު ހުވަދުއަތޮޅު ދެކުނުބުރީ ވާދޫ ކައުންސިލުން މި މަހުގެ ތެރޭގައި އެ ރަށުގެ ޕާރކް ނިންމާލެވޭނެކަމަށް މަޢުލޫމާތު ދެއެވެ.\nގދ. ނަޑެއްލާގދ. އަތޮޅު


އެޑްމިން – Page 15 – Liyuntheringe Gulhun\nVisitors online  251:users  0guests  219bots  32The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n21 ފެބްރުއަރީ 20161 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 823\nއިބުރާހީމް ހުސެން މަނިކު\nއުތުރުކަރައިގެ ސިނާއީ އުފެއްދުންތެރިއެއް ކަމުގައިވާ ޒާވިޔާ ޕޫނޭވާލާއަކީ އެކަރައިގެ އެންމެ ބޮޑެތި މުއްސަނދީންގެ ތެރޭގައި ގުނާލެވޭ މީހެކެވެ. ވަރަށް ކަމަށްކަމޭހިތުމާއެކު އޭނާއަށް ޚިދުމަތްކޮށް ދިން ކާރު ޑުރައިވަރު ދަތު ނިޔާވީ މުހިންމު ވިޔަފާރިއެއް ނިންމާލުމަށް ޒާވިޔާ މުންބައިއަށް ގޮސް ބަޔަކާ ބައްދަލުކޮށްގެން ވާހަކަދައްކަން އިންދައެވެ. ދަތުގެ މަރުގެ ޚަބަރު ލިބުމާއެކު ޒާވިޔާ ހަމަ ވަގުތުން ބައްދަލުވުން ކެންސަލްކޮށްފައި އަވަހަށް އައީ ރަށަށެވެ. ބޭނުމަކީ ޚާއްސަ މުނާސަބަތުތަކުގައި އޭނާ ބޭނުންކުރަން ބާއްވާފައި އޮންނަ ބޮޑު ލިމޮސީން ކާރު އަދު ދަތަށް ޓަކައި ޚާއްސަކޮށް މާމެލާމެލިން ޒީނަތްތެރި ކުރުމެވެ. މުޅި ޙަޔާތުގެ ޚިދުމަތްތެރިޔާ\n16 ފެބްރުއަރީ 2016ބަހާއި އަދަބު, ވަޒަން ބަހުރުވައެޑްމިން\nހޭހަމެއް ވެސް ލިބޭނީ ޔަޤީން ތިޔަ އަތުން\nދޭހަވާހެން ލިބޭ ލައްޒަތެއް ވެސް ހިތުން\nމީ ޙަޤީޤަތް ކަމަށް ދެނެ ތިބޭށޭ ކަތުން\nމީހަކަށް މީ ލިބޭނޭ އުފާ ހެޔޮ ހިތުން\nމުޅި ޙަޔާތް ހޭދަކޮށްލީ މި ނަފުސަށްޓަކައި\nގުޅި ހިތާ ހިތް ވަގުފުކޮށްލި އަބަދަށްޓަކައި\nރުޅި ދުރަށްލީ ތަބައްސުމުގެ އަޞްލަށްޓަކައި\nމުޅި ޙަޔާތުގެ އެހީތެރިޔެކޭ ހެޔޮ ހިތުން\nނަމާދުގެ އަޅުކަމާ ގުޅޭގޮތުން މީހުން ބަހައިލެވޭ ބައިތައް\n16 ފެބްރުއަރީ 2016ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 562\nއަޙްމަދު ޝާޛު ޢަބްދުލްޣަފޫރު ތިބާ ހިމެނެނީ މީގެތެރެއިން ކޮން ބައެއްގައި ހެއްޔެވެ؟\nނަމާދަކީ އިސްލާމްކަމުގެ ދެވަނަ ރުކުނެވެ. އަދި ޤިޔާމަތް ދުވަހުގައި އަޅާގެ ޢަމަލުތަކުގެ ތެރެއިން އެންމެ ފުރަތަމަ ޙިސާބު ބެއްލެވޭނެ ޢަމަލަކީ ނަމާދު ކަމުގައިވެސް ޙަދީޘްގައި އައިސްފައި ވެއެވެ. ރަސޫލުالله ޞައްލަالله ޢަލައިހި ވަސައްލަމަ ޙަދީޘް ކުރައްވާފައިވާ ބަސްފުޅުގެ މާނައިގައި ވެއެވެ. “ޤިޔާމަތް ދުވަހުގައި އަޅާގެ ޢަމަލުތަކުގެތެރެއިން އެންމެ ފުރަތަމަ ޙިސާބު ބެއްލެވޭނޭ ޢަމަލަކީ ނަމާދެވެ. ފަހެ، ނަމާދު ރަނގަޅުވެއްޖެނަމަ އޭނާގެ ހުރިހައި ޢަމަލެއް ރަނގަޅުވެދާހުއްޓެވެ. އަދި ނަމާދު ފާސިދުވެއްޖެނަމަ އޭނާގެ ހުރިހައި ޢަމަލެއް ފާސިދުވެދާހުއްޓެވެ.””1” ހަނދާނުގައި އެބަ ހުރީމެވެ.\n8 ފެބްރުއަރީ 2016ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 361\nބޮލުގެ އިސްތަށިތައް ހުދުވެއްޖެއެވެ.\nލޮލުގެ ފެނުން ކޮށިވެއްޖެއެވެ.\nޒުވާކަން ފަނޑުވެއްޖެއެވެ. ހުރިހާ ކަމެއް ބަދަލު ވެއްޖެއެވެ.\nތިބާގެ ހަނދާންތައް ފިޔަވައެވެ.\nބިލިއަން ޑޮލަރުގެ ހިނިތުންވުން\n7 ފެބްރުއަރީ 2016ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 709\nއަހަރެންނަށް ވިސްނުނުގޮތުގައި ބްރެޒިލް މީހުންނަކީ ސާފުތާހިރުކަމަށް ވަރަށް ބޮޑަށް ސަމާލުކަންދޭ ބައެކެވެ. ކޮންމެ ކަމަކަށްފަހު، އާންމު އުޞޫލެއްގެ ގޮތުން އެބައިމީހުން ދެފަހަރު އަތްދޮވެ ސާފުކުރެއެވެ. އަދި ޢާންމުގޮތެއްގައި ކޮންމެ ރެސްޓޯރެންޓެއްގެ ބޭރުގައި ސިންކްހުރެއެވެ. އަދި އެތަނުގައި ސައިބޯންޏާއި އަތްފުހޭނެ ޓިޝޫ ހުރެއެވެ. ތިޔައިން މީހަކު އެފަދަ ރެސްޓޯރަންޓަށް މެންދުރުގެ ކެއުމައަށް ވަންނަ އިރު އަތްދޮވޭނެ އިންތިޒާމް އެތަނުގައި ވަނީ ހަމަޖެހިފައެވެ.\nފަސްކުރުމަކީ ގޯސް ގޮތެއް ނޫނެވެ\n6 ފެބްރުއަރީ 20161 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 731\nލިޔުނީ: ލައިނަލް ވިޖޭސިރީތަރުޖަމާ: އިބުރާހީމް ހުސެން މަނިކު\n“ފަސްކުރުމޭ” ބުނުމުން ބަނޑުގައި އޮތް މާނައެއް ކަމުގައި ގިނަ މީހުންނަށް ނެގެނީ ކަންނެތްކަމެވެ. މީހާގެ ޝަޚުސަށް ރިއާޔަތްކޮށް ކަމުގެ ފުނަށް ފީނުމުގެ ބަދަލުގައި އެމީހުން ހައްލެއްކަމަށް ދެކެނީ ފަރިތަވެފައި ހުރި އާދަ ބަދަލުކުރުމެވެ. ކަމާ މެދު ތަފާތު ނަޒަރަކުން ބެލިދާނެ ހެއްޔެވެ؟ މިސާލެއް ނަގަމާ ހިނގާށެވެ. ކުންފުންޏެއްގެ މުއައްޒިފުންނާ ބެހޭ މެނޭޖަރެއްގެ ގޮތުން މަސައްކަތްކުރާ ރައްޓެއްސެއް ގާތުގައި އަހަރެން އެއް ދުވަހު ޝަކުވާ ކުރީ ކޮންމެ ކަމެއް ވެސް ފޫކޮޅުގައި ރޯވަންދެން ފަސްކުރަން މަގޭ ކަށީގައި ހިފައިފައި ހުރި ގޯސް އާދަޔާ ގުޅޭ ގޮތުންނެވެ. ޖަވާބުގައި އޭނާ ބުންޏެވެ. “ފަސްކުރުމަކީ ތިބާގެ ޝަޚުސީ ސިފައެކެވެ. ތިބާ ތިޔަ ހަދަނީ ރަނގަޅަށެވެ. ތިޔައިގައި ގޯހެއް ނެތެވެ.” އޭނާ އެބުނަނީ ތެދަކަށް ވެސް ވެދާނެއެވެ. ކަންކަން ފަސްކުރުމަކީ ގައިމު ވެސް މަގޭ ގޮތެވެ.\nމަޒުމޫނަށް ފާޑުކިޔާނެ ގޮތުގެ ނަމޫނާއެއް\n4 ފެބްރުއަރީ 2016ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 694\nމައިމޫނާ ޙުސައިންމިއީ ލިޔުންތެރިޔަކު ލިޔުއްވައިފައިވާ މަޒުމޫނަކަށް އަޅުގަނޑު ކިޔައިފައިވާ ފާޑުކިޔުމެކެވެ. މި ލިޔުން މި ހިއްސާކޮށްލީ މިސާލެއްގެ ގޮތުންނެވެ. މިފަދަ މަސައްކަތަތަކާ އަލަށް ކުރިމަތިލައްވާ ދަރިވަރުންނަށް އެހީއަކަށް ވެދާނެ ކަމުގެ އުއްމީދުގައެވެ. މިއީ އެންމެ ފުރިހަމަ ލިޔުމަކަށް ވާނެ ކަމަށް އަޅުގަނޑު ދަޢުވާއެއް ނުކުރަމެވެ. އެހެން ނަމަވެސް މި ލިޔުމުން މި ފަދަ މަސައްކަތެއް ކުރިޔަށް ގެންދާނެ ގޮތުގެ ތަޞައްވުރެއް ފެނިވަޑައިގަންނަވާނޭ ކަމަށް ޔަޤީންކުރަމެވެ.\n1 ފެބްރުއަރީ 2016ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 644\nވާރޭ ހުއްޓާލައިފައި އޮންނަތާ އިރުގަނޑެއް ވިޔަސް ހާކެރި މުޅިއަކުން ކަނޑައިގެނެއް ނުދެއެވެ. ތިއްކަކު ފުލު ތިއްކެއް ޖަހަން ނުޖަހަން އުޅޭ ކަހަލަ ގޮތަކަށް ވެއްޓެއެވެ. ރޭގެ ތެތް ފިނި ރޯޅި ގައިގައި ޖެހިލިޔަސް ތުރުތުރު ލާހައި ވެއެވެ. ދަތްޕިލާ ތެޅިތެޅި ހުރި ހާލުގައި ދޮހޮއްކޮ އަވަސް އަވަހަށް ވުޟޫކޮށް ނިންމާލިއެވެ. ވަޅު މަތީ ދާނި ބާއްވައިފައި މޫނާއި އަތް ފޮހެމުން ހޯނައްސާގާ މަތިން ލައިފައި ގޮސް މިސްކިތަށް އެރި އިރު މާގިނަ ބަޔަކު މިސްކިތުގައި ތިބި ހެނެއް ހިޔެއް ނުވެއެވެ. އެކަން ޔަގީންވީ ދޮރުމަތީގައި ހުރެފައި އެއްކައިރިޔަށް ޖެހިލައި ދޮހޮއްކޮޔަށް ތަންދެމުން މުދިން ޔޫނުސު ބުނެލި އެއްޗަކުންނެވެ. މޭވާގެތެރެއިން ދޮންކެޔޮ\n30 ޖެނުއަރީ 2016ދުޅަހެއުކަމާއި ޞިއްޙަތު, ޞިއްޙީ މަޢުލޫމާތުއެޑްމިން\nކިޔާފައިވާ ޢަދަދު: 1678\nމޭވަޔަކީ، އިންސާނުން ދަންނަ ކާނާގެ ބައިތަކުގެތެރޭގައި އެންމެ ކުރިންވެސް ހިމެނޭ ބައެކެވެ. އޭގެ ފައިދާއާއި ބެހޭގޮތުން ވަރަށް ކުރިއްސުރެ އިންސާނުންގެ މެދުގައި އައީ ވާހަކަދެކެވެމުންނެވެ. އަދި ކުރީގެ ވަރަށް ގިނަ ލިއުންތަކުގައިވެސް މޭވާގެ ވާހަކަ ލިޔެފައި ހުއްޓާ ފެނެއެވެ. މާތް ﷲ ކީރިތި ޤުރުއާނުގައި ބަޔާންކުރައްވާފައިވާ ގޮތުގައި ކަދުރާއި، މޭބިސްކަދުރާއި، ވައްތީންޏާއި، ޒައިތޫންޏާއި، އަދި އަންނާރުފަދަ މޭވާތަކަކީ އެކަލާނގެ އިންސާނާއަށް ދެއްވި ސުވަރުގޭގެ ކާނާއެވެ. ތާނަ އަކުރު ފެށުމުގެ ތާރީޚު\n25 ޖެނުއަރީ 2016ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 740\nޢަބްދުލްޙަކީމް ޙުސައިން މަނިކު\nމަދަރުސަތުލް ސަނިއްޔާގައި 1933 ވަނަ އަހަރުގެ ވަރަށް ކުރީކޮޅު ފަޟީލަތުއްޝައިޚު ޙުސައިން ޞަލާޙުއްދީން ދިވެހިބަހާއި ދިވެހި ތާރީޙު ކިޔަވާ ދެއްވި ދުވަސްކޮޅެއް ދިޔައެވެ. އެ ކުލާހުގެ ދަރިވަރަކަށް ވުމުގެ ނަސީބު ލިބުނެވެ. ފުރަތަމަ ދެއްވި ފިލާވަޅުގައި ހިމެނުނީ ތާނަ އަކުރު ހެދުނު ގޮތެވެ. އެ ގޮތެއް ކަމަށް ކިޔަވައިދެއްވީ ތާނައިގެ އަލިފު ބާ އެކުލެވިގެންވަނީ ޢަރަބި ވިޔަ އަކުރުގެ ނުވަ އަކުރާއި ދިވެސް އަކުރުގެ ނުވަ އަކުރާއި ބޭރުން ވެއްދި ހަވިޔަންޏާއެކު ސައުވީސް އަކުރުންނެވެ. އުފެއްދި މީހެއް ވިދާޅެއް ނުވެއެވެ. ވަރަށް ގަދަޔަށް ހަނދާންވާ ގޮތުގައި ތާނަ އަކުރު އުފެއްދެވީ ބޮޑު ތަކުރުފާނު ކަމަށް އައްޝައިޚު ޢަބްދުލްޤައްޔޫމް ސީދީ ވިދާޅުވާ ހަނދާންވެއެވެ. އަދި އަލްފާޟިލް ޙަސަން އަޙްމަދު މަނިކު ވެސް ވިދާޅުވި ހަނދާނެއްވެއެވެ. އެކަމަކު މިއަށްވުރެ މާއަލިގަދަ ހެއްކެއް ލިބެން އެބައޮތެވެ. 123456789101112…1314151617…18192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


ޙަސްނާ އަޙްމަދު | Dhiislam | Page3| Dhiislam - Part 3\nރަސޫލާ صلي الله عليه وسلمގެ ދިފާޢުގައި ޢިލްމުވެރިންގެ ގުޅުމުން ބަޔާނެއް ނެރެފިއެވެ. ދިވެހި ބަހާއި ޢަރަބި އަދި އިނގެރޭސި ބަހުންވެސް ނެރެފައިވާ މިބަޔާން ނެރެފައިވަނީ އިއްޔެގެ ވަގުތެއްގައެވެ. މިބަޔާން ...\nޔުނިވާސަލް ޕީރިއޮޑިކް ރިވިއު (ޔޫޕީއާރު) ގެ ތިންވަނަ ސައިކަލްގައި މިރޭ އޮންނަ ދިވެހިރާއްޖޭގެ ރިވިއު ސެޝަންގައި ރާއްޖޭގެ އިސްލާމްދީނުގެ އަސްލަކާއި އަދި ޤާނޫނު އަސާސީއާއި ޚިލާފުވާ އެއްވެސް ހުށައެޅުމެއް ބަލައިނުގަންނާނެ ކަމަށް ...\nޛިކުރު އެޕްލިކޭޝަންގެ ނަމުގައި އުފައްދާފައިވާ އެޕްލިކޭޝަން އެއްލައްކަ މީހުން ޑައުންލޯޑު ކޮށްފިކަމަށް އެއެޕްލިކޭޝަންގެ އުފެއްދުންތެރިޔާ ވިދާޅުވެއްޖެއެވެ. ޛިކުރު މޮބައިލް އެޕް ވުޖޫދަށް ގެނައިއްސުރެ މި އެޕްލިކޭޝަން އަކީ ވަރަށް ގިނަ ބަޔަކަށް ކަމުދިޔަ ...\nޙަސްނާ އަޙްމަދު އޮކްޓޯބަރ 30, 2020 0\nއިސްލާމްދީނާއި ކީރިތި ރަސޫލާ صلي الله عليه وسلم އަށް ފުރައްސާރަކޮށް ދެކެވޭ ވާހަކަ އާއި ހިންގޭ ޢަމަލުތަށް އިތުރުވަމުންދާތީ ރާއްޖެއިން އެކަން ކުށްވެރިކޮށް ބަޔާނެއް ނެރެފި އެވެ. 28އޮކްޓޯބަރ ...\nޠަލާލް އަލްޖެރީ ހިއުމެނިޓޭރިއަން ފައުންޑޭޝަންގެ ފަރާތުން މިނިސްޓްރީ އޮފް އިސްލާމިކް އެފެއަރޒަށް ދިހަ ހާސް މުޞްޙަފް ހަދިޔާކުރައްވައިފިއެވެ. މި މުޞްޙަފް ތައް އިސްލާމިކް މިނިސްޓަރ ޑރ. އަޙްމަދު ޒާހިރު އާ ޙަވާލުކުރެއްވީ ...\nޙަސްނާ އަޙްމަދު އޮކްޓޯބަރ 29, 2020 0\nއުމުރުން 15އަހަރުގެ އަޙްމަދު ޒައުލްއަކީ ދ ކުޑަހުވަދޫ ޝަބްނަމީގޭ ޢަބްދުﷲ ޙަލީލާއި ހަމަ އެރަށު އެދުރުގޭ ނާހިދާ އިބްރާހިމްގެ ދެދަރިންގެ ތެރެއިން ހަގު ދަރިފުޅެވެ. ޢުމުރުން 9އަހަރުގައި ޤުރުއާން ހިތުދަސް ކުރަންފެށި ...\nއިސްލާމްދީނަށް ބަދުބަސް ބުނުމާއި މާތް ނަބިއްޔާ صلي الله عليه وسلم އަށް ފުރައްސާރަ ކުރުން ޖަރީމާ އަކަށް ހެދުމަށް ދުނިޔޭގެ އެންމެ ބޮޑު އިސްލާމީ އެއް ޔުނިވަރސިޓީ ކަމަށްވާ ...\nދުނިޔެއަށް ދިމާވެފައި މިވާ ބޮޑު ބަލިމަޑު ކަމާއި, ތަދުމަޑު ކަމުގެ ޙާލަތަށް ތިބާ ވިސްނާލީމުތޯއެވެ؟ ހަށީގައި ބާރު ހުރި އެތަށް ޒުވާނުންނެއް މިބަލީގައި ތަންމަތިވެ މަރުގެ ރަހަ ދެކެފިއެވެ. ފައިސާއާއި ތަނަވަސް ...\nޙަސްނާ އަޙްމަދު އޮކްޓޯބަރ 23, 2020 0\nހެވީމެޓަލް މިޔުޒިކް ބިނާވެފައިވަނީ ޝައިޠާނާއަށް އަޅުކަން ކުރުމަށް ކަމަށް ޝައިޙް ޢަބްދުﷲ ބުން އިބްރާހިމް ވިދާޅުވެއްޖެއެވެ. ޝައިޙް މިހެން ވިދާޅުވެފައިވަނީ ޝައިޙް ކުރައްވަވާފައިވާ ޓްވީޓެއްގައެވެ. އެޓުވީޓުގައި ޝައިޙް ވިދާޅުވެފައިވެއެވެ. ހެވީމެޓަލް މިވައްތަރުގެ ...\nކުވައިތުގެ މަޝްހޫރު ދީނީ ޢިލްމުވެރިއެއް ކަމަށްވާ ޑރ ފަލާޙް އިސްމާޢީލް މުންދަކާރް ކޮވިޑް-19ޖެހިގެން ނިޔާވެއްޖެއެވެ. ޑރ ފައިސަލް ކޮވިޑް-19އަށް ޕޮޒިޓިވް ވެ ހޮސްޕިޓަލުގައި އެޑްމިޓްކޮށްފައިވަނީ އޮކްޓޯބަރ މަހުގެ 4ވަނަ ދުވަހުއެވެ. އަދި ...\nޙަސްނާ އަޙްމަދު އޮކްޓޯބަރ 22, 2020 0\nއަލްޙާފިޡް މުޙައްމަދު އަޙްމަދަކީ ކ މާލޭ ޒީނިޔާމާ ގޭ ސައްޔި އަޙްމަދާއި ހދ ކުޅުދުއްފުށީ ބާބުލްއަވާލީގެ ޙަދީޖާ ޙުސައިންގެ 7ދަރިންގެ އެންމެ ދޮށީ ދަރިފުޅެވެ. ޢުމުރުން 35އަހަރުގެ މުޙައްމަދަކީ 2011ވަނަ އަހަރު ...\nމަސްޖިދުލް ޙަރަމްގައި ކޮވިޑް-19ގެ ޙާލަތާއި ގުޅިގެން ޖަމާޢަތުގެ ނަމާދު ކުރުން މެދުކަނޑާލުމަށް ފަހު ޢާންމު ޙާލަތުގައި ޖަމާޢަތުގެ ނަމާދު ކުރާ ގޮތަށް ނަމާދުކުރަން ފަށައިފިއެވެ. ސަޢުދީރައްޔިތުންނާއި އެ ޤައުމުގައި ދިރިއުޅޭ މުސްލިމުންނަށް ...\nޙަސްނާ އަޙްމަދު އޮކްޓޯބަރ 19, 2020 0\nމިސްކިތްތަކުގެ އިމާމުންނާއި މުދިމުންނަށް ޔުނިވަރސިޓީ ޑިގްރީ ފެންވަރަށް އިސްލާމީ ތަޢުލީމު ހިލޭ ފޯރުކޮށްދިނުމުގެ ޕްރޮގްރާމެއް އިފްތިތާހު ކޮށްފިއެވެ. އިސްލާމީ މަރުކަޒުގެ ޖަލްސާ ކުރާ މާލަމުގައި މިއަދު ހެނދުނު ބޭއްވި ރަސްމިއްޔާތެއްގައި މި ...\nދިވެހިރާއްޖޭގެ ޤައުމީ ޔުނިވަސިޓީ (އެމްއެންޔޫ) އަކީ އިސްލާމީ ތަޢުލީމާއި ބީރައްޓެހި ތަނަކަށް ހެދުމަށް ޙީލަތްތެރި މަސައްކަތް ތަކެއް ކުރަމުން ގެންދާކަމަށް ޑރ މުޙައްމަދު އިޔާޡް ޢަބްދުއްލަތީފް ވިދާޅުވެއްޖެއެވެ. ޑރ އިޔާޡް މިހެން ...\nޙަސްނާ އަޙްމަދު އޮކްޓޯބަރ 18, 2020 0


ފުވައްމުލަކު ސިޓީން ފްލެޓް ލިބުނު މީހުންނަށް ފްލެޓް ދޫކުރަން ފަށައިފި | | Sangu News\nފުވައްމުލަކު ސިޓީން ފްލެޓް ލިބުނު މީހުންނަށް ފްލެޓް ދޫކުރަން ފަށައިފި\n30 އޮކްޓޯބަރ 2019 - 07:22\nފްލެޓުތައް ލިބުނު ފަރާތްތަކާ އެގްރިމަންޓްގައި ސޮއިކޮށް ފްލެޓްތައް ހަވާލުކުރަނީ.... ފޮޓޯ: ހައުސިން މިނިސްޓްރީ\nފުވައްމުލައް ސިޓީގައި އިމާރާތްކޮށްފައިވާ ފްލެޓުތައް ލިބުނު ފަރާތްތަކާއެކު އެގްރިމަންޓްގައި ސޮއިކޮށް ފްލެޓްތައް ހަވާލުކުރުމުގެ މަސައްކަތް ފަށައިފިއެވެ.\nސަރުކާރުގެ ބޯހިޔާވަހިކަމުގެ ސިޔާސަތުގެ ގެދޮރުވެރިކުރުމުގެ ޕްރޮގްރާމްގެ ދަށުން ފުވައްމުލައް ސިޓީގައި އިމާރާތްކޮށްފައިވާ ފްލެޓުތައް ލިބިފައިވާ ހައްގުވެރި ފަރާތްތަކާއި ފްލެޓު ހަވާލުކުރުމުގެ މަސައްކަތް ކުރިއަށް ގެންދަނީ ހައުސިންގ މިނިސްޓްރީ އާއި ފުވައްމުލައް ސިޓީ ކައުންސިލާއި ގުޅިގެންނެވެ. މިހާރު ކުރަމުން ދަނީ ފްލެޓުތައް ލިބުނު ފަރާތްތަކާއެކު އެއްބަސްވުމުގައި ސޮއިކުރުމާއި، ޑައުންޕޭމެންޓު ދެއްކުމާއި ފްލެޓާއި ހަވާލުވުމުގެ މަސައްކަތް ކަމަށް ހައުސިން މިނިސްޓްރީއިން ބުނެއެވެ.\nފުވައްމުލައް ސިޓީން ފްލެޓު ލިބުނު ފަރާތްތަކާއިއެކު އެއްބަސްވުމުގައި ސޮއިކުރުމުގެ މަސައްކަތް އެ ސިޓީގައި ކުރިއަށް ދަނީ މި މަހު 28 ވަނަ ދުވަހުން ފެށިގެން ނޮވެމްބަރު މަހު4ވަނަ ދުވަހާއި ހަމައަށެވެ. ފްލެޓު ލިބުނު ފަރާތްތަކާއި އެކު އެއްބަސްވުމުގައި ސޮއިކުރުމުގެ މަސައްކަތް ކުރިޔަށް ދަނީ ކޮންމެ ދުވަހަކު ހެދުނު 08:30 އިން ހަވީރު 16:30 އަށް ފުވައްމުލަކު ސިޓީ ކައުންސިލް އިދާރާގައެވެ.


Dhariyeh noon kan saabithu kurumah 35 aharu fahun hushahelhi mahssala High Court inn ves kaamiyaabeh nuvi - One Online\nދަރިއެއް ނޫންކަން ސާބިތުކުރުމަށް 35 އަހަރު ފަހުން ހުށަހެޅި މައްސަލަ ހައިކޯޓުންވެސް ކާމިޔާބެއް ނުވި\nދަރިއެއް ނޫން ކަމަށް ބުނެ ޑީއެންއޭ ބޭނުން ކޮށްގެން އެކަން ސާބިތުކުރަން ހައި ކޯޓަށް 35 އަހަރު ފަހުން ހުށަހެޅި މައްސަލައެއް ބެލެން ނެތް ކަމަށް އެ ކޯޓުން ހުކުމްކޮށްފިއެވެ.\nމއ.ދަނބުގަސްދޮށުގެ އިބްރާހީމް ޝަރީފުއަކީ، އިސްމާއީލް ޖަލީލް މުހައްމަދުގެ ދަރިއެއްކަމަށް ގަބޫލު ނުކުރާ ކަމަށް ބުނެ އޭނާ ވަނީ ފެމިލީ ކޯޓަށް މައްސަލަ ހުށަހަޅައިފައެވެ. ނަމަވެސް ފެމިލީ ކޯޓުން ވަނީ އެ މައްސަލަ ނުބަލައި ބޭރުކޮށްލައިފައެވެ\nފެމިލީ ކޯޓުން އެ މައްސަލަ ނުބަލައި ބޭރުކޮށްލީ، ޝަރީފްގެ އުފަންދުވަހުގެ ސެޓްފިކެޓްގައި ޖަލީލަކީ ބައްޕަ ކަމަށް ބަޔާންކޮށްފައިވުމުގެ އިތުރުން ޖަލީލުގެ ފަރާތުން ނަސަބު ސާބިތު ކުރުމަށް އެދި މައްސަލަ ހުށަހަޅާފައިވަނީ ޝަރީފުގެ އުމުރުން 35 އަހަރު ފަހުން ކަމަށް ވާތީ އަދި މައްސަލައިގެ އަޑުއެހުމެއް ބޭއްވުމަށް ޓަކައި ޖަލީލު ކޯޓަށް ހާޒިރުވުމުގެ އަމުރު ފޮނުވިއިރު ދީފައިވާ އެޑްރެހުގައި ނޫޅޭތީ އާއި ކޯޓަށް ދީފައިވާ ނަންބަރަށް ނުގުޅޭތީއެވެ.\nއެ މައްސަލަ އަލުން ޖަލީލުގެ ފަރާތުން ފެމިލީ ކޯޓަށް ހުށަހެޅީ މިދިޔަ އަހަރުގެ ޖެނުވަރީ މަހުގެ ފަސް ވަނަ ދުވަހުއެވެ. މިފަހަރު މައްސަލަ ހުށަހެޅިއިރު ދައުވާ ފޯމުގައި ދައުވާ ރައްދުވާ ފަރާތެއް ބަޔާންކޮށްފައެއް ނުވެއެވެ. ދައުވާ ރައްދުވާ ފަރާތެއް ބަޔާންކޮށްފައި ނުވަނީ ދައުވާ ރައްދުވާ ފަރާތް ކަމަށްވާ ހ.ސާޖް، ޢާއިޝަތު ޒަކަރިއްޔާ މަރުވެފައިވާތީއެވެ.\nޖަލީލުގެ ފަރާތުން ދެ ވަނަ ފަހަރަށް ހުށަހެޅި މައްސަލައިގެ ދައުވާ ފޯމުގައި އެދިފައި ވަނީ އާއިޝަތު 13 ފެބްރުއަރީ 1976 ގައި ވިހާފައިވާ، އިބްރާހީމް ޝަރީފުއަކީ، ޖަލީލު، އާއިޝަތު ވަރިކުރިތާ ހިޖުރީ ގޮތުން 11 މަހާއި 25 ދުވަސް ފަހުން ވިހާފައިވާ ކުއްޖަކަށް ވެފައި، ވަރިކުރި އިރު އާއިޝަތު އިނީ ބަލިވެ ނޫންކަމަށް ވަރިކުރިތާ އެއްމަސް ފަހުން އާއިޝަތު އޭނާގެ ގާތުގައި ބުނެފައިވުމާއި، އާއިޝަތު ބަލިވެ އިންކަމެއްވެސް ވިހޭ ކަމެއްވެސް އޭނާއަށް އެނގިފައި ނުވުމާއި، އަދި އާއިޝަތުވެސް 05 ޑިސެމްބަރު 2011 ގައި މިމައްސަލަ ކޯޓަށް ހުށަހެޅުމާއި ހަމައަށްވެސް އެކަން އޭނާ އަށް އަންގާފައި ނުވުމާއި، އަދި ދަރިއަކު ހުރިކަން ނޭނގުމުގެ އިތުރުން ދަރީގެ ހަރަދެއް ހޯދަންވެސް އުޅެފައި ނުވުމާއި، މީގެކުރިން މިމައްސަލަ ކޯޓުގައި ހިނގަމުން ދިޔައިރު ދަރި ނަފީކޮށް ހުވާކޮށް ލިއާން ކުރުމަށް ހުރިކަމަށް އޭނާ ހުށަހެޅި ހުށަހެޅުމާމެދު ޝަރީއަތުން ގޮތެއް ނުނިމި އޮއްވައި އާއިޝަތު މަރުވެފައިވުމާއެކު، މިހާރު ލިއާން ކުރުމުގެ ފުރުސަތު ނެތުމާއެކު، ޝަރީފުގެ ޑީ.އެން.އޭ ނަންގަވައިދެއްވައި ޝަރީފަކީ ޖަލީލުގެ ދަރިއެއްކަން ސާބިތު ނުވާ ކަމަށް ޝަރީއަތުން ކަނޑައަޅައިދިނުމަށެވެ.\nދެ ވަނަ ފަހަރަށް ހުށަހެޅި އެ މައްސަލަ ވެސް ނުބެލޭނެ ކަމަށް ފެމިލީ ކޯޓުން ވަނީ ނިންމައިފައެވެ. އެގޮތަށް ނިންމީ، ދައުވާގައި އެދިފައިވާ ކަންކަމަކީ ފެމިލީ ކޯޓުން ބަލާ މައްސަލައަކަށް ނުވާތީއެވެ. ފެމިލީ ކޯޓުގެ އެ ނިންމުން ޖަލީލު ވަނީ ހައި ކޯޓުގައި އިސްތިއުނާފު ކޮށްފައެވެ.\nއެ މައްސަލަ ބެލުމަށްފަހު ހައި ކޯޓުން ކުރި ހުކުމުގައި ބުނީ، ކުއްޖާ ވިހާފައިވަނީ ދަރިލެއްވުމުގެ މުއްދަތުގެ ތެރޭގައިކަން ޖަލީލުގެ އިއުތިރާފުން އެނގޭ ކަމަށެވެ. އަދި ދަރިލައްވާ މުއްދަތުގައި ކުއްޖަކު ވިހާފައި ވުމަކީ އެ މީހަކަށް އެ ދަރި ނިސްބަތްވާނެ ކަމުގެ ޝަރުއީ ހުއްޖަތެއް ކަމަށާއި އެކަން ނަފީ ކުރެވޭނީ ލިއާން ކޮށްގެން ކަމަށް ހުކުމުގައިވެއެވެ. ރާއްޖޭގައި ދަރިލެއްވުމުގެ އުސޫލުތައް ކަނޑައަޅާފައިވަނީ އިސްލާމީ އުސޫލުތަކާ އެއްގޮތަށް ކަމަށް ވެސް ހުކުމުގައި ބުންޏެވެ.\nހުކުމުގައި އިތުރަށް ބުނީ، ދަރި ނަފީ ކުރުމަކީ ސީރިއަސް ކަމަކަށް ވާއިރު، ޖަލީލުގެ ފަރާތުން އަމަލުކުރި ގޮތަށް ބަލާއިރު ސީރިއަސް ކަމެއް ފެންނާކަށް ނެތް ކަމަށެވެ. އެގޮތުން ޖަލީލު ދަރި ނަފީކުރަން ފުރަތަމަ މައްސަލަ ހުށަހެޅީ ދަރިފުޅުގެ އުމުރުން 35 އަހަރު ވެފައި ވަނިކޮށް ކަމަށް ވުމާއި އެ މައްސަލަ ބޭރުކޮށްލުމުން ދެވަނަ ފަހަރަށް އޭނާ މައްސަލަ ހުށަހެޅީ އޭގެ ހަތް އަހަރު ފަހުން ކަން ހުކުމުގައި ވަނީ ފާހަގަކޮށްފައެވެ.\nއެހެންކަމުން ހައި ކޯޓުން އެ މައްސަލަ ބެލި ތިން ފަނޑިޔާރުންގެ އިއްތިފާގުން ކުރެއްވި ހުކުމުގައިވަނީ ފެމިލީ ކޯޓަށް ޖަލީލު ހުށަހެޅި މައްސަލަ ނުބެލޭނެ ކަމަށް އެ ކޯޓުން ކަނޑައެޅީ ރަނގަޅަކަށް ކަމަށެވެ.\nމި މައްސަަލަ ބެއްލެވި ފަނޑިޔާރުންނަކީ، ފަނޑިޔާރު މުހައްމަދު ނިޔާޒު، ފަނޑިޔާރު، އަބްދުއްރައޫފް އިބްރާހީމް އަދި ފަނޑިޔާރު އަލީ ސަމީރެވެ. ރިޔާސަތު ބެލެހެއްޓެވީ ފަނޑިޔާރު މުހައްމަދު ނިޔާޒެވެ.\nގުޅޭ ޓެގު ހައިކޯޓު އާއިލާއާއި ބެހޭ ކޯޓު އާއިލާ ބައްޕަ


އަލްފާޟިލް އިބްރާހީމް މޫނިސް - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nކޯޕްރަލް، އޭވިއޭޝަން ސެކިއުރިޓީ ކޮމާންޑް\nއަލްފާޟިލް އިބްރާހީމް މޫނިސް\nދަފްތަރު. ނަންބަރު ރސ 12948\nކޯޕްރަލް އިބްރާހީމް މޫނިސްއަކީ 1986ވަނަ އަހަރުގެ މާރިޗު މަހުގެ 26ވަނަ ދުވަހުން ފެށިގެން ސަރުކާރަށް ޚިދުމަތް ކުރައްވަމުން ގެންދަވާ ބޭފުޅެކެވެ. ފުރަތަމަ އަދާކުރެއްވީ، ސިވިލްއޭވިއޭޝަން އޮތޯރިޓީގެ ގާޑެއްގެ ވަޒީފާއެވެ. އޭގެފަހުން މޯލްޑިވްސް އެއަރޕޯޓްސް އޮތޯރިޓީގެ ގާޑުގެ މަގާމާއި، އެއަރޕޯޓް ސެކިއުރިޓީގެ ގާޑުގެ މަގާމު އަދާކުރައްވައިފައި ވެއެވެ. މޯލްޑިވްސް އެއަރޕޯޓްސް އޮތޯރިޓީގެ އެއަރޕޯޓް ސެކިއުރިޓީއާ ބެހޭ ކަންކަން، 2013 ވަނަ އަހަރު އޭވިއޭޝަން ސެކިއުރިޓީ ކޮމާންޑަށް ބަދަލުވުމާ ގުޅިގެން ޚިދުމަތް ކުރައްވަމުން ގެންދަވަނީ އޭވިއޭޝަން ސެކިއުރިޓީގައެވެ.\nމިވޭތުވެދިޔަ ދިގު މުއްދަތުގެ ތެރޭގައި، އިބްރާހީމް މޫނިސްވަނީ މަދަނީ ވައިގެ ބަނދަރުތަކުން ޚިދުމަތް ލިބިގަންނަ ފަރާތްތަކަށް ރައްކާތެރި މާޙައުލެއް ޤާއިމުކޮށްދެއްވުމަށްޓަކައި ގިނަ މަސައްކަތްތަކެއް ކުރައްވައިފައެވެ. މިގޮތުން، ވައިގެ ބަނދަރުގެ އެންމެހައި ސަރަޙައްދުތަކުގައި ފޯރިމަރައި، އެ ސަރަޙައްދުތައް ބެލެހެއްޓެވުމާއި، ވައިގެ ބަނދަރަށް ޖައްސައި، ފުރާ އުޅަނދުފަހަރާއި، ވައިގެ ބަނދަރުގައި ބޭނުންކުރެވޭ ތަކެއްޗާއި ތަންތަން ރައްކާތެރިކޮށް ބެލެހެއްޓެވުމުގެ ގޮތުން، ޗެކް ޕޮއިންޓްތަކުގައްޔާއި، ކޮންޓްރޯލް ޕޮއިންޓްތަކުގައި ޑިއުޓީ އަދާކުރައްވައިފައި ވެއެވެ. އަދި އެއަރޕޯޓުގައި ސެކިއުރިޓީއަށް ބުރުލެއްއަރައިގެން ނުރައްކާތެރި ހާދިސާއެއް ދިމާނުވާނެފަދަ ފެންވަރަށް ސެކިއުރިޓީގެ ޒިންމާ އުފުއްލަވައި، އަޅުއްވަންޖެހުނު ކޮންމެ ފިޔަވަޅެއްވެސް ސާބިތުކަމާއެކު ވަގުތުން އަޅުއްވައިފައި ވެއެވެ.\n1990 ވަނަ އަހަރުން ފެށިގެން ގާޑުންގެ އޮފީސް (ކޮންޓްރޯލް ސެންޓަރު) ގައި، އެންމެ އިސް ހެޑް ގާޑެއްގެ ހައިސިއްޔަތުން މަސައްކަތް ކުރައްވައިފައި ވެއެވެ. އޭރު ޙާލަތާ އެއްގޮތަށް ރަނގަޅުކުރަންޖެހުނު ކަންކަން، ޗީފް ސެކިއުރިޓީ އޮފިސަރާ މަޝްވަރާ ކުރައްވައިގެން ރަނގަޅު ކުރައްވައި، މަސައްކަތުގެ ފެންވަރު ކުރިއަށް ގެންދެވުމުގައި ހެޑް ގާޑެއްގެ ގޮތުގައި އިބްރާހީމް މޫނިސް 21 އަހަރު ޚިދުމަތް ކުރައްވައިފައި ވެއެވެ. އަދި 1988ވަނަ އަހަރުގެ ނޮވެންބަރު މަހުގެ3ވަނަ ދުވަހު ދިން ޢުދުވާނީ ހަމަލައިގައި، ޤައުމުގެ ދިފާޢީ މަސައްކަތުގައި، ސިފައިންނާ އެކީގައި އިބްރާހީމް މޫނިސް މަސައްކަތް ކުރައްވައިފައި ވެއެވެ.\nއިބްރާހީމް މޫނިސްއަކީ، އޭވިއޭޝަން ސެކިއުރިޓީ ކޮމާންޑްގެ އިންސާނީ ވަސީލަތްތައް ތަރައްޤީ ކުރެއްވުމުގައިވެސް ފާހަގަކޮށްލެވޭ ބޭފުޅެކެވެ. އެގޮތުން، އޭވިއޭޝަން ސެކިއުރިޓީ ކޮމާންޑާ އަލަށް ގުޅޭ ޓްރޭނިންގ މުވައްޒަފުންނަށް ތަމްރީނު ދެއްވަމުން ގެންދަވައެވެ. އަދި އެފަދަ މުވައްޒަފުންނަށް ފަންނީ އިރުޝާދު ދެއްވައި، މަސައްކަތް ކުރަންވާނެ އެންމެ ރަނގަޅު ގޮތްތައް ޢަމަލީގޮތުން ދައްކަވަމުން ގެންދަވައެވެ.


Baleege alaamaaiythah hunna meehun miskithah nudhiyumah ilthimaas koffi\nބަލީގެ އަލާމާތްތައް ހުންނަ މީހުން މިސްކިތަށް ނުދިއުމަށް އިލްތިމާސްކޮށްފި\nކޮވިޑް19 ބަލީގެ އަލާމާތްތައް ހުންނަ މީހުން ނަމާދަށް މިސްކިތަށް ނުދިއުމަށް އިސްލާމިކް މިނިސްޓްރީ އިން އިލްތިމާސްކޮށްފިއެވެ.\nއެ މިނިސްޓްރީން ނެރުނު އިއުލާނެއްގައި ބުނެފައި ވަނީ ކޮވިޑް19 އާއި ގުޅިގެން މިސްކިތަށް ދިއުމުގައި ވަކި ކަންތައްތަކަށް އިސްކަން ދިނުމަށް އިލްތިމާސް ކޮށްފައެވެ. އެގޮތުން މިސްކިތަށް ދާއިރު މާސްކު އެޅުމާއި ގެއިން ވުޟޫ ކޮށްގެން މިސްކިތަށް ދިއުމުގެ އިތުރުން އަމިއްލަ އަށް މުސައްލަ ގެންދިއުމާއި އެހެން މީހެއްގެ މުސައްލަ މަތީގައި ނަމާދު ނުކުރުމަށް އެ މިނިސްޓްރީ އިން ވަނީ އަންގާފައެވެ.\nމިސްކިތަށް ވަނުމާއި ނުކުތުމުގައި ގައިދުރުކަން ބެހެއްޓުމަށާއި ނަމާދަށް ފަހު މިސްކިތުގައި މަޑު ނުކުރުމަށް އެ މިނިސްޓްރީ އިން ވަނީ އިލްތިމާސް ކޮށްފައެވެ. އަދި މިސްކިތުގައި އަތާ އަތް ޖޯޑުކޮށް ސަލާމް ނުކުރުމަށާއި ފުއްޕާމޭގެ ބަލިތަކާއި ރޯގާ ޖެހިފައިވާ މީހުންނާއި ކެއްސާ މީހުން އަދި އުމުރުން ދުވަސްވީ މީހުން މިސްކިތަށް ނުދިއުމަށް ވެސް އެ މިނިސްޓްރީ އިން ވަނީ އިލްތިމާސްކޮށްފައެވެ.\nއެ މިނިސްޓްރީ އިން ވަނީ މުދިމުންނާއި ވެސް ބައްދަލުކޮށް އިރުޝާދުތަކަށް ބޯލެނބުމަށް އިލްތިމާސްކޮށްފައެވެ. އެގޮތުން މިސްކިތްތަކަށް ނަމާދަށް ވަޑައިގަންނަވާއިރު އެޗް.ޕީ.އޭ ގެ ގައިޑްލައިންތަކާއި އެއްގޮަތަށް ޢަމަލުތައް ބެހެއްޓުމަށް ޢާއްމުންނަށް އިތުރަށް ނަޞޭޙަތްތެރިވުމަށް ވަނީ އިމާމުންނަށް އަންގާފައެވެ.\nއެގޮތުން ހުރިހައި ބޭފުޅުންވެސް މިސްކިތަށް ވަޑައިގަންނަވާއިރު މާސްކް އަޅުއްވަި އަދި މުސައްލައެއް ހިއްޕަވައިގެން ވަޑައިގަތުމަށް ކުރިއަށްވުރެ ބޮޑަށް ބާރު އެޅުމަށްވަނީ އަންގާފައެވެ. ޢާއްމު ސަލާމަތާއި ރައްކާތެރިކަމަށާއި އެންމެންގެ ރައްކާތެރިކަމަށް ކަނޑައަޅާފައިވާ ޤަވާޢިދުތަކަށް ހުރިހައި ބޭފުޅުންވެސް އެއްބާރުލުންދީ އެކަންކަމަށް އިތުރަށް ސަމާލުވުމަށްވަނީ އަންގާފައެވެ.


Gilan | Vaahaka\nއިބްރާހިމް ޒިހުނީ October 26, 2019\t18 Comments\nއިރުގެ އުޖާލާ އަލިން މުޅި ރަށުތެރެ ހުޅުދާން ކޮށްފި އެވެ. އަޒާން މަޑުމަޑުން އޭނާގެ އެއްޗެހިތައް ދަބަހަށް އަޅަމުން ދިޔައީ މާލެ ދާން ޖެހޭތީ ވަރަށް ދެރަވެފައި ހުރެއެވެ. ރަށުގެ ހިތްފަސޭހަ މާޙައުލާއި އަލްވަދާޢު ކިޔުމަކީ އެއްވެސް ހާލެއްގައި އަޒާން ބޭނުންވާ ގޮތެއް ނޫނެވެ. ފުރާނަ ފަދައިން އަޒާން ލޯބިވާ އޭނާގެ މަންމަ އާތިފާ އާއި ބައްޕަ މޫސަ އާއި ވަކިން މުޅިން އާ ހަޔާތެއް ފެށުން އޭނާއަށް ވެފައި ވަނީ ބޮޑު އިމްތިޙާނަކަށެވެ. ދިރިއުޅުމުގައި ދިމާވާނެ ބޮޑު ގޮންޖެހުމެއްގެ ގޮތުގައި މިކަން ވާނެ ކަމަށް އަޒާން ގެ ހިތް ދިޔައީ ބުނަމުންނެވެ.\nއަޒާންގެ އުމުރުން 18 އަހަރު ފުރުނު އިރު އޭނާއަށް ހުރިހާ ކަމެއް ވެސް ކޮށްދެމުން ދިޔައީ އޭނާގެ މައިންބަފައިންނެވެ. ފުރިހަމަ ލޯތްބާއި ކުލުނާއި އެކުގައެވެ. އުނި އެއްވެސް ކަމެއް އަޒާންއަކަށް ނެތެވެ. އަޒާން ބޭނުން ކޮންމެ އެއްޗެއް ހަމަ ވަގުތުން އޭނާއަށް ލިބެމުން ދިޔައީ އޭނާގެ ބައްޕަގެ ހުސްނުވާ “އޭޓީއެމް” މެދުވެރި ކޮށެވެ. އަޒާންގެ ހިތްހަމަ ޖެހުމަށްޓަކައި ކޮންމެ ފަދަ ޤުރުބާނީ އެއް ވެސް ވުމަށް އޭނާގެ މައިންބަފައިން ހުރީ ހޭވައްލާ ތައްޔާރުގަ އެވެ.\nރަނގަޅު ހެޔޮލަފާ ތަރުބިއްތު ހުރި ފިރިހެން ދަރިއެއް ބޮޑުކުރުމުގެ ޢަޒުމްގައި އަޒާންގެ މައިންބަފައިން ދިޔައީ އެމީހުންގެ ހުރިހާ އުފާތަކަކީ އަޒާންގެ ހިތްހަމަ ޖެހުން ކަމުގައި ހަދަމުންނެވެ. ދުނިޔޭގެ ދަޅަތަކުގައި ހަވާނަފުސު ފާފައިގެ ނީލަމަށް ކުޑަ އަގެއްގައި ވިއްކާލަމުން ދާ އެތައް ޒުވާނުންނެއް އުފަން ވަމުންދާ މިކުޑަ ކުޑަ މުޖުތަމަޢު ތެރޭގައި އަޒާންގެ މައިންބަފައިން ބޭނުންވީ އަޒާން ރައްކާތެރި ކުރަންށެވެ. ކުށުގެ ވެށިން އަޒާންގެ ނަފުސް ހިމާޔަތް ކުރަންށެވެ. އެންމެހައި ނުބައި ފާޙިޝް އަމަލުތަކުން އަޒާން ގެ ނަފުސު ތާހިރުކުރަންށެވެ.\nއެ ގޮތުގެ މަތިން އަޒާން ގެ މައިންބަފައިން އިޚުތިޔާރު ކުރީ އަޒާންގެ ވަށައިގެންވާ މާޙައުލަކީ އަބަދުވެސް އަޒާންގެ ގެ ކަމުގައި ހެދުމަށެވެ. އެ ނިންމުން ނިންމީ އަޒާންގެ މައިންބަފައިން ވަރަށް ވިސްނާފައެވެ. އަޒާންއަށް ރަނގަޅަކަށެވެ. އަޒާންދެކެ ވާ ލޯތްބެއްގެ ބޮޑު ކަމުންނެވެ. އަޒާން ގެ މައިންބަފައިން ގެ އަތުގެ ތެރެއިން އަޒާން ބީވެ ގެއްލިގެން ދާން އެއްގޮތަކަށްވެސް ހިތް ނޭދޭތީއެވެ.\nވާނީވެސް އެހެންތާއެވެ؟ ހެޔޮލަފާ ދަރިއަކު ބަލައި ބޮޑު ކުރުމަކީ ހިތަށް ވެސް ނުގެނެވޭނެ ފަދަ ބޮޑު މަސައްކަތެކެވެ. ބޮޑު ޤުރުބާނީއެކެވެ. އެތައް ރެއެއްގެ ނިދިން މަޙުރޫމް ވާން ޖެހޭނެއެވެ. އަމިއްލަ ހުރިހާ ވަގުތުތަކެއް އެކަމަށް ހުސްކުރަން ޖެހޭނެއެވެ. ދިރިއުޅުމުގައި ކަނޑުގަދަ އެތައް ކަނޑެއް ހުރަސް ކުރަން ޖެހޭނެއެވެ. އެ ހުރިހާ ވޭނާއި ބުރައަކާއި އުފުލައި ގައިގެ ހަމުގައި ހުންނަ އެކި ލޯވަޅުތަކުން އެތައް ދާތިކިތަކެއް ނިކުންނާނެވެ. ނަމަވެސް އެ ދާތިކިތައް ފަހުން ބަދަލުވާނީ އުފާވެރި ކަރުނައިގެ ތިކިތަކަށެވެ. އެހެނަސް އެއީ ހަމަ އެކަނި ހެޔޮލަފާ ދަރިއެއް އުފަންކުރުމުގެ ހަނގުރާމައިން ނަސްރު ލިބޭ މައިންބަފައިންނަށް އެކަނިއެވެ. އަޒާންގެ މައިންބަފައިން ވެސް ބޭނުން ވީ އެފަދަ މައިންބަފައިންގެ ލިސްޓުން ޖާގަ ހޯދަންށެވެ.\n” ދަރިފުޅާ… އަޒާން… ” އަޒާން ސިއްސައިގެން ގޮސް ފަހަތް ބަލައިލިއިރު އާތިފާ ގެންދިޔައީ އަޒާންގެ ބުރިކަށީގައި ފިރުމަމުންނެވެ.\n” ދަރިފުޅާ.. މަންމަ ގެ ދެލޯކޮޅާ…. މަންމަ އެއްގޮތަކަށް ވެސް ދަރިފުޅު މަންމަ އާއި ވަކިވާކަށް ބޭނުމެއް ނުވޭ… މަންމަ އަބަދުވެސް ބޭނުންވަނީ ދަރިފުޅު ގާތުގައި ހުންނަން…. ދަރިފުޅާ…. އެކަމު…. ” އަޒާންގެ ގާތުގައި ކުޑަ ކަކޫ ޖަހައި އިށީނަމުން އާތިފާ ބަލައިލީ ސީދާ އަޒާންގެ ދެލޮލަށެވެ.\n” މަންމާ… ” އަޒާން ދެލޯ ވަގުތުން ކަރުނައިގެ ތިކިތަކުން ތެތްމާލިއެވެ.\n” ދަރިފުޅާ އަޒާން.. ” އާތިފާ ބަލާކަށް ނުހުރެ އަޒާންގެ ގައިގައި ވަރަށް ބާރަށް ބައްދާލަމުން ރޯންފެށިއެވެ.\nއަޒާން ގުރޭޑް 12 ނިމުމާއި އެކު އިތުރަށް ތަޢުލީމް ހާސިލްކުރަން މާލެ ދާން ޖެހުމުން ހާލަތު މިއަދު މިވަނީ އެކަމަށް މަޖުބޫރު ކުރުވާފައެވެ. މިއީ ކިހާ ބޮޑު ބޭއިންސާފެއް ހެއްޔެވެ؟؟ ކިހާ ބޮޑު ތަފާތު ކުރުމެއް ހެއްޔެވެ؟؟ ރަށްފުށުގެ ދިރިއުޅޭ ގިނަ ކުދިންނަށް އިތުރަށް ތަޢުލީމު އަމިއްލަ ރަށުގައި ހުރެ ހާސިލުކުރެވޭނެ ފުރުސަތެއް ނެތެވެ. ލޯބިވާ އާއިލާ ދޫކޮށް، އަމިއްލަ އުފަން ރަށް ދޫކޮށް ހިތާއި ދެކޮޅަށް މަޖުބޫރުގެ ދަންތުރައެއްގައި ހިތް ކަސްތޮޅު އެޅުވުން ނޫން ގޮތެއް އަޒާން އަކަށްވެސް ނެތެވެ.\nވަގުތު ހިނގަމުން ދިޔައީ ހީވެސް ނުކުރާހާ އަވަހަށެވެ. ހަވީރުގެ ފިނި ފިނި ޝަބުނަމްގެ ވައި ބާނިތަކުން މުޅި ރަށުތެރެއަށް ހަނާއަޅަމުން ދިޔައިރު އަޒާން ހުރީ ރަށުގެ ބަނދަރުމަތީގައި ލޯންޗުގެ އިންތިޒާރުގައެވެ. އަޒާންގެ ގާތުގައި އޭނާގެ މަންމަ އާއި ބައްޕަ އަދި އޭނާގެ ދައްތަވެސް ހުއްޓެވެ.\n” ދަރިފުޅާ… ބައްޕަ އަށް ގުޅާތި…. މާލެ ދެވޭ އިރަށް އެންމެ ފުރަތަމަ ކަމަކަށް ގުޅަންވީ ބައްޕަ އަށް…. ” މޫސަ އަޒާން އަށް ސަލާމް ކޮށްލިއެވެ.\n” ދަރިފުޅާ…..ބަސްއަހާތި… މަންމަ ވަރަށް ލޯބިވޭ ދަރިފުޅު ދެކެ…” އަޒާންގެ ގައިގައި އޮޅުލައިގަންނަމުން އާތިފާ ވާހަކަ ދެއްކިއެވެ.\n” ކޮއްކޯ…. ދައްތަ ވަރަށް މިސްވާނެ… ” އެވަގުތު ބަނދަރުގެ ނެރު ތެރެއިން ވަދެގެން އައި ލޯންޗަށް ބަލައިލަމުން އަޒާންގެ ދައްތަ ބުނެލިއެވެ.\n” މަންމާ… ބައްޕާ….. ދައްތާ… އަޅުގަނޑު ދެން ދަނީ… ވަރަށް ހަނދާން ވާނެ… ވަރަށް ލޯބިވޭ… ބައްޕަ އަށް ގުޅާނަން ދެވޭ އިރަށް.. ” އަޒާން އަވަސްވެ ގަތީ ލޯންޗަށް އަރަންށެވެ.\nއަޒާން ލޯންޗަށް އަރައި ގޮނޑީގައި ހަމަ ޖެހިލަމުން އޭނާގެ ފޯނު ހުޅުވާލިއެވެ. ކަނޑުގެ ލޮނުގަނޑު ކަފަމުން ލޯންޗު ދަތުރުކުރަމުން ދިޔައިރު މުޅި އުނޑުމަތިން ފެންނަމުން ދިޔައީ ހިމޭންކަމެވެ. ކަނޑުމަތީގައި ހީވަނީ ތަށިމުށި ޖަހާފައި ހުރިހެންނެވެ.\n“ފޭސްބުކް” ގެ ތެރޭގައި ފީނަމުން ދިޔަ އަޒާންގެ ތުންފަތުން ލުއި ހިނިތުންވުމެއް ދުވެލިއެވެ. މަޑުމަޑުން އަޒާންގެ ތުންފަތުގެ ހަރަކާތް ތަކަށް ދިޔައީ ބަދަލު އަންނަމުންނެވެ. ލުއި ހިނިތުންވުން މިހާރު ވަނީ ވަރަށް ބޮޑަށް ފައުޅުވެފައެވެ. މުޅި މޫނުމަތިން ވެސް ފެންނަމުން ދިޔައީ އަޒާން ގެ އުފާވެރިކަމެވެ. ހެވިދިލިފައި އަޒާން އިން އިރު އޭނާގެ ހީނލުން ފުރިހަމަ ކޮށްދެމުން ގެންދިޔައީ އޭނާގެ ހުދު ދަތްޕިލައެވެ.\nއަޒާން ސިއްސައިގެން ގޮސް ލޯންޗުގެ ތެރެއަށް ނަޒަރު ހިންގާލީ ޖަހާލި ބޮޑު ރާޅަކުންނެވެ. އަޒާން ބިރުން ހުރެ ކަނޑުމަތި ބަލައިލުމާއި އެކު އޭނާގެ ދެލޯ މަރައިލެވުނެވެ. މޫސުން ވަނީ މުޅިން ބަދަލުވެފައެވެ. އުޑުމަތި ކަޅު ބޯ ވިލާތަކުން ބައްދާލާފައި އޮތްއިރު ކަނޑުގެ ލޮނުގަނޑު ދިޔައީ ރުޅި ގަދަވެ ކެކި އުތުރެމުންނެވެ. އަނގުރު އަލިފާން ކަހަލަ ރުޅި އައިސްފައިވާ މާ ސިންގާ ބޮޑެތި ރާޅުތައް ބިޔަ ބޮޑު ލަޝްކަރު ތަކެއް ގޮވައިގެން ކަނޑުމަތީގައި ދިޔައީ ހަނގުރާމައަކަށް ރުކުރުވާލަމުންނެވެ. ސައިބޯނި ބޮކިތަކެއްފަދަ ހުދު ފޮނު އަންޑަނައަކަށް ނަގައިގެން ރާޅުތައް ލޯންޗަށް މުގުރަން ފަށައި ފިއެވެ. ބިރުން ތުރު ތުރު އަޅާ ހާލު އަޒާން އޭނާގެ ދެލޯ މަޑުމަޑުން ހުޅުވާލަމުން ފޯނުގެ ޑިސްޕްލޭއަށް ނަޒަރެއް ހިންގާލިއެވެ.\n” ހެލޯ.. އާރ ޔޫ ދެއަރ؟؟ ވައި ނޯ ރިޕްލައި؟؟ އަޒާން ޕްލީޒް ރިޕްލައި… ނައު އައިމް ވޮރީޑް…. ހެލޯ؟؟ ” އަޒާން އަށް ބިރުން ރޮވެން ފެށުނެވެ. މެސެޖަށް ރިޕްލައި ނުކޮށް ބަލާކަށް ނުހުރެ އަޒާން އޭނާގެ ފޯނު ޖީބުގެ ތެރެއަށް ކޮށްޕާލިއެވެ. އަދި ވަރަށް ބާރަށް އަޒާން އޭނާގެ ދެލޯ މަރައި ތަގުޅިކޮށްލިއެވެ.\n” އަހަރެންގެ ދަރި…. އަހަރެން ބިރު ގަންނަނީ…. ޔާ ﷲ… މި ވިއްސާރައިގެ އަސަރު އަހަރެންގެ ދަރިފުޅަށް ނުކޮށްދެއްވާ ދޭވެ… ” އާތިފާ ރޮމުން ގޭތެރޭގައި އެކި ކޮޅުކޮޅަށް ދުވަމުން ދިޔައެވެ.\n” އާތިފާ… ބަލަ ހަމަޖެހިބަލަ… އަޒާން އަކީ 18 އަހަރު ފުރިފަ ހުރި ފިރިހެނެކޭ… އޭނައަށް އިރާދަކުރެއްވިއްޔާ ދެރަ ގޮތެއް ދިމައެއް ނުވާނެ…. އާތިފާ މާ ބިރުންނޭ ތިއުޅެނީ…. ” މޫސަ މަސައްކަތް ކުރީ އާތިފާ ހަމަޔަކަށް އަޅުވަންށެވެ.\n” ކިހިނެއް އަހަރެން ހަމަޖެހޭނީ….؟؟ އަޒާން އަކަށް ނޭނގޭނެ ފަތާކަށްވެސް…. އޭނަ ވަރަށް ބިރު ގަންނާނެ ގަދަ ދުވަސްތަކު ދަތުރު ކުރަން…. ގަދަ ވާނެ ކަން އެނގުނު ނަމަ އަހަރެން ވެސް އަހަރެންގެ ދަރިފުޅާއި އެކު ދިޔައީމުސް… ” އާތިފާ ދިޔައީ ގިސްލާ ރޮމުންނެވެ.\nދެލޯ މަރައި ބާރުކޮށްގެން އޮތް އަޒާން އަށް ލޯންޗުގެ ތެރޭގައި ވާނުވާވެސް ނޭނގޭ ކަހަލައެވެ. އެއް ބަޔަކު ރޮމުން ދިޔައިރު އަނެއްބަޔަކު ދިޔައީ ހިތަށް އައިހާ ރަނގަޅު އެއްޗެއް ކިޔަމުންނެވެ. އަޒާންގެ ހިތް ތެޅޭ ކަމުގެ އިޙުސާސް އޭނާއަށް ވާން ފަށައިފިއެވެ. މުޅި މީހާ ދާހިއްލަން ފެށީ ހަމަ ކުއްލިއަކަށެވެ. އަޒާން އެތެރެ ހަށިން ނެގީ ބަޔާން ނުކުރެވޭ ފަދަ ދިލި ހޫނެކެވެ. ކުއްލިއަކަށް ނެގި ރާޅަކާއި އެކު ލޯންޗު ވަރަށް ބޮޑަށް އަރިވިހެން އަޒާން އަށް ހީވިއެވެ. ލޯ ހުޅުވާނެ ހިތްވަރެއް އަޒާންއަކަށް ނުލިބުނެވެ. އިތުރަށް އަނދިރިކަން މުޅިތަނަށް ވެރިވެއްޖެއެވެ. އަޒާންގެ ކަންފަތުގެ ހިނދުރި ތޮރުފަމުން ދިޔައީ ވޭން ހުރި ގިސްލުމުގެ އަޑު ތަކުންނެވެ. އެތައް ފަހަރަކު ފޯނު ވައިބްރޭޓް ވާހެން ވެސް އަޒާން އަށް ހީވަމުން ދިޔައެވެ. ފޯނު ނަގާނީ އޭ ހިތާ، ޖީބުގެ ތެރެއަށް އަތް ކޮށްޕާލިތަނުން އަޒާންގެ މުޅި ގައި ތެމެއްޖެއެވެ. އަޒާން ގަތީ އަމަށަކު ބިރެއް ނޫނެވެ. އަޒާންގެ ހަށިގަނޑު މަޑުމަޑުން ކަނޑުގެ ލޮނުގަނޑުގެ ތެރެއަށް ގެނބެމުން ދިޔައެވެ. ދެލޯ ހުޅުވަން އަޒާން ވަރަށް މަސައްކަތް ކުރިއެވެ. ” މަންމާ” އޭ ކިޔައި ވަރަށް ބާރަށް ގޮވައިލަން ވެސް އޭނާ ވަރަށް ބޭނުން ވިއެވެ. އެކަމު އެކަމެއް އަޒާން އަކަށް ކާމިޔާބެއް ނުވިއެވެ. އަޒާން ފުން މިން ނޭނގޭ ކަނޑުގެ ތެރެއަށް ޣަރަޤުވަމުން ދަނީއެވެ.\n” މަންމާ… މަންމާ…. ބައްޕާ….. ” އަޒާންގެ ދައްތަ އަލްކާ ވަރަށް ބާރަށް ރޮމުން ދުވެފައި އައިސް އާތިފާ ގެ ކޮޓަރި ތެރެއަށް ވަނެވެ.\n” މަ… މަންމާ…. ބައްޕާ…. ” ދޮރު ކުރިމަތީގައި ހުރި އަލްކާގެ ދެލޯ ވަނީ ކަރުނައިން ފުރި ބާރުވެފައެވެ. ހިތާމައިގެ ވޭނުން އަލްކާ ގެ ދަތްދޮޅި ވެސް ދިޔައީ ތުރުތުރު އަޅަމުންނެވެ.\nހައިރާން ކަމާއިއެކު ހިތް ފަޅައިގެން ދާ ހާލު އާތިފާ އާއި މޫސަ އަލްކާގެ މޫނަށް ބަލަހައްޓައިގެން ހުރީ އެތައް ސުވާލެއް ހިތު ތެރޭގައި ގުޅަކޮށްގެންނެވެ.\n” މަންމާ…. އަޒާން ކޮއްކޮ… އަޒާން…. ” އަލްކާއަށް ބުނެވުނީ އެހާ ހިސާބަށެވެ. އަލްކާގެ ބަޑި ފަޅައިގެން ގޮސްފިއެވެ.\n” ދަރިފުޅާ… އަލްކާ… އަޒާން ކޮއްކޮއަށް ކިހިނެއްވީ؟؟؟ ” އެވަގުތުވެސް އާތިފާގެ ދެލޮލުން ކަރުނަ ހުސްނުވެއެވެ. އަލްކާ އޭނާގެ ދެލޮލުން ކަރުނަ ފޮހެލައި އޭނާގެ ފޯނު ހުޅުވާލަމުން ޚަބަރެއްގެ ފަލަ ސުރުހީ އޭނާގެ މައިންބަފައިންނަށް ދައްކާލިއެވެ. އާތިފާ އާއި މޫސަގެ ގެ ދެލޯ ވަގުތުން ބޮޑުވިއެވެ. އެ ދެމީހުންގެ ހިތުގެ ތެރޭގައި ޖަހަމުން ދިޔަ ވިންދު ވީދި ކުދިކުދި ވިކަހަލައެވެ. ހޯސްލާފައި އެއްވެސް ހިފެހެއްޓުމެއް ނެތި މޫސަގެ ލޮލުން ކަރުނަތައް އަންނަން ފެށިއެވެ. އާތިފާއަށް ކުއްލިއަކަށް ހުރެފައި ހިތުގައި ޖެހިގެން ވަރަށް ބާރަށް އަޑުން އަޑު ނަގައި ރޯންފެށިއެވެ.\nކަނޑުގެ އެންމެ އަޑީގައި އަޒާން އޮތް އިރުވެސް އޭނާއަށް ހީވަމުން ދިޔައީ އޭނާގެ ފޯނު ވައިބްރޭޓް ވަމުންދާ ހެންނެވެ. އަޒާން އޮތީ މަރުވެފައި ކަމެއް ނުވަތަ ހޭނެތިފައި ކަމެއްވެސް އޭނާއަކަށް ޔަޤީންނެއް ނޫންނެވެ. އެހެނަސް ވަރުބަލި ވެފައި ވާކަށް އަޒާންއަށް ދިޔައީ ޔަޤީން ކުރެވެމުންނެވެ.\nލޮނު ބޮވި ބޮވި މުޅި އަރުތެރެއިން ވެސް ލޮނު ރަހަ ލާން އަޒާންއަށް ފަށައިފިއެވެ. އެކަމު އެވެސް ޔަޤީންނެއް ނޫނެވެ. މަރުވެފައި އޮންނަހެންވެސް އަޒާންއަށް އިޙުސާސްވަމުން ދިޔައެވެ.\n” މަންމަމެން ހާދަ ރޯނެއޭ…. ހާދަ އަސަރެއްކުރާނޭ… ވަރަށް ގިނައިން އަހަރެންގެ ޚަބަރެއް ލިބޭތޯ ގުޅާވެސް ގުޅާނެ…. އެފަކީރުގެ ލަނގޮޑިއަށް ކެތްވާނެބާ؟؟ އެކަމު ކީއްކުރާނީ؟؟؟؟ އަހަރެންގެ ފުރާނަ މިދަނީ…. އެންމެހާ ކުށް ފާފަ ތަކުން އަހަރެން ތަޢުބާ ވެއްޖެއިން….. إِنَّا لِلّهِ وَإِنَّـا إِلَيْهِ رَاجِعُونَ ” އަޒާންގެ ނަފުސަށް މަރުގެ ރަހަ ލިބެން ވީ ވަގުތު ގާތްވެއްޖެކަން އަޒާންއަށް އިޙުސާސް ވުމުން ވަރަށް ދެރަވެ އޭނާ މުޅިން މާޔޫސްވެއްޖެއެވެ. ފުން ކަނޑުގައި އެކަނި މާއެކަނި އަނދިރިކަމުގައި ނަފުސްގެ ދިރުން ދޫކޮށްލުން ނޫން އިތުރު ގޮތެއް ނެތެވެ.\n” ދަރިފުޅާ އަލްކާ… މޫސަ…. އަހަރެން މި މަރުވަނީ…. މިކަމާއި ކުރިމަތި ލައިގެން ދުނިޔޭގައި އުޅެވޭނެ ހިތްވަރެއް…. އަހަރެންގެ ނިކަމެތި ހަށިގަނޑުގަ ނެތް…. ” ހޮސްޕިޓަލްގައި އެޑްމިޓް ކޮށްފައި އޮތް އާތިފާ އޭނާގެ ހިތް މަތީގައި އަތް ޖައްސާލަމުން ވާހަކަ ދެއްކި އިރުވެސް އޭނާގެ އަޑު ތުރު ތުރު އަޅައެވެ.\n” އާތިފާ…. ތިހެން ނުބުނޭ…. އަހަރެންވެސް މިއަދު ވަރަށް ދެރަވެ ހިތާމަކުރަން…. ހިތަށް ވަރަށް ތަދުވެއްޖެ…. ހީވާކަހަލަ މީހަކު އައިސް އަހަރެންގެ ހިތް މަތީގައި ދަގަނޑު ގަނޑަކުން ޖަހާ ފިސްކޮށްލިހެން…. އެކަމު އަލްކާއަށް ޓަކައި އަހަރެމެން ވާނެ ކެތްކުރަން….” އާތިފާގެ ބޮލުގައި ފިރުމަމުން ދިޔައިރު މޫސައަށް މަޑުމަޑުން ގިސްލެވެމުން ދިޔައެވެ.\nފަހަރަކަށް ވުރެ ފަހަރެއް އަޒާންގެ ނޭވާ ދިޔައީ ކުރުވަމުންނެވެ. އަޒާންގެ ގައިން ހަކަތަ ދިޔައީ ވަރަށް މަދުވަމުންނެވެ. ފެނުން މައްޗަށް އެރޭތޯ އަޒާން އޭނާގެ ދެއަތާއި ފައިން ވަރަށް ބާރަށް ތަޅަމުން ދިޔައެވެ. އެހެނަސް އަޒާންއަށް އިތުރަށް ވަރުބަލި ވުން ނޫންކަމެއް ނުވިއެވެ. އަޒާން އުއްމީދު ކަނޑާލަމުން އޭނާގެ ދެލޯ ހުޅުވާލަން މަސައްކަތް ކުރިއެވެ. ކުއްލިއަކަށް އަޒާންގެ ލޮލުކުރިމަތިން ސިފަވެގެން ދިޔައީ އަޒާންގެ ކޮޓަރީގެ ފާޚާނާގައި އޭނާގެ ފޯނު އޮއްވައެވެ. ކުއްލިއަކަށް ހުރެފައި އަޒާންއަށް ލޮނުގަނޑުގެ ތެރޭގައި ތެޅެގަނެވުނެވެ. އަނެއްކާވެސް ފޯނު ވައިބްރޭޓް ވާން ފަށައިފިއެވެ. ހަމަ އަޒާންގެ ޖީބުންނެވެ. ފޯނު ނަގަން އަޒާން މަސައްކަތް ކުރި ގަޑީގައި އިތުރަށް އޭނާއަށް ލޮނުބޮވި މުޅި މީހާ ދެމިއްޖެއެވެ.\n” އަޒާން… އަޒާން… އައިމް ހިއަރ…. ވިތް ޔޫ… އައި ކޭމް ހިއަރ ޓް ސޭވް ޔޫ.. ސޭވް ޔުއަރ ލައިފް… ” ކަނޑު އަޑީގައި އޮތް އަޒާން ކުޑަ ހިތްވަރެއް ކޮށްލަމުން ލޯ ހުޅުވާލަން މަސައްކަތް ކުރިއެވެ. ލޮނު ފެނުން ދެ ލޮލުގެ އެތެރެ ފުރިފައި އޮތަސް ނުސާފުކޮށް ވެސް އެ ސޫރަ ފެނުމުން އަޒާން އަށް އެއީ ކާކު ކަން ހަމަ ރަނގަޅަށްވެސް އެނގުނެވެ.\n” ކެރިސްޓާ… ކެރީ… އައިމް ޑައިން… ” އަޒާން އަށް ބޭޢިހުތިޔާރުގައި އޭނާގެ އަނގަ ހުޅުވާލެވުނެވެ. އެއާއި އެކު އަޒާން ކޮށިއެރިއެވެ. ލޮނު ފެނުން މުޅި އަރުތެރެ ފެންބޮޑުކޮށްލިއެވެ.\n” އަހަރެން މުޅިން ބާކީ ވެއްޖެ… ހިތުގެ ހުރިހާ ނާރެއް ހެން ކެނޑި ކުދި ކުދި ވެއްޖެ ކަހަލަ…. މޫސަ.. އަހަރެމެންނަށް ކާމިޔާބެއް ނުލިބުނު.. އެކަމު އެއީ ކީއްވެ؟؟؟ ކީއްވެ؟؟؟ ކީއްވެ؟؟؟ ” އަމިއްލަ ގައިގައި އާތިފާ ތަޅަން ފެށުމާއި އެކެ މޫސަ އާތިފާގެ އަތުގައި ހިފެހެއްޓިއެވެ. އެވަގުތު އެ މަންޒަރު ބަލަން ހުރި އަލްކާ އަށް ކުރީ ވޭން ހުރި ހިތި ހިތްދަތި އަސަރުތަކެކެވެ.\nހޮސްޕިޓަލް އިން ނިކުމެ އަލްކާ ދުވަމުން ގޮސް ވަނީ އޭނާގެ ގެއަށެވެ. ރޮމުން ރޮމުން އަލްކާ ބަދިގެއަށް ވަދެ ވަޅި ނަގައި އަޒާން ގެ ކޮޓަރިއާއި ދިމާލަށް ހިނގައިގަތެވެ. އޭރުވެސް އަލްކާ ގެންދިޔައީ ހުއްޓުމެއްނެތި ރޮމުންނެވެ. އަޒާންގެ ކޮޓަރިއަށް ވަނުމާއި އެކު އަލްކާ އޭނާގެ އަތުގައި އޮތް ވަޅީގައި ބާރަށް ހިފައި އަތުގެތެރެއަށް ވަޅި ހެޔޮވަރުކޮށްލިއެވެ.\nކޮޓަރިތެރެއަށް ނަޒަރު ހިންގާލަމުން އަލްކާ ބަލައިލީ އަޒާން ނިދާ އެނދާއި ދިމާލަށެވެ. އަލްކާ ދުވެފައި ގޮސް އޭނާގެ އަތުގައި އޮތް ވަޅި ވަރަށް ބާރަށް އެނދަށް ހަރާލިއެވެ. އަދި ވަރަށް އަވަހަށް މުޅި ކޮޓަރި އެފުށް މިފުށަށް ޖަހަމުން އަލްކާ ގެންދިޔައެވެ. އަޒާންއަށް ސުކޫލު ދައުރުގައި ލިބިފައި ހުރި ހުރިހާ ތަށި ތަކެއްވެސް ތަޅައި ސުންނާފަތި ކުރަމުން ގޮސް އަލްކާގެ އަޑުގެ ނެތް ކޮޅަށް އޭނާ ހަޅޭލަވައިގަތެވެ.\n” އަޒާން… އަޒާން…. އަހަންނަށް މަޢާފް ކުރޭ…. ” ރޮމުން ގިސްލަމުން ހަޅޭލަވަމުން އަލްކާ އަޒާންއަށް ގޮވަމުން ދިޔައެވެ.\nކެރިސްޓާ ބަލާކަށް ނުހުރެ ކޮށި އަރައިފައިވާ އަޒާންގެ ތުންފަތަށް ބޮސްދެން ފެށިއެވެ. ކަނޑުގެ އެންމެ އަޑީގައި ނޭވާ ނުލެވި އޮތް އަޒާން އަށް ވަގުތުން ނޭވާ ލެވެން ފެށުނެވެ. ކެރިސްޓާގެ މަސްތީ ބީހުންތަކުން އަޒާންގެ ހިތުގައި އުފެދެމުން ދިޔަ ބިރުވެރިކަން މަޑުމަޑުން ނެތެމުން ދިޔައެވެ. އަޒާންގެ ފޭރާން އޭނާގެ ގައިން ވަކިވެގެން ދާން ނެގީ މަދު ސިކުންތު ކޮޅެކެވެ. ކެރިސްޓާގެ ހުށިޔާރުކަމުންނެވެ. އިސާހިތަކު މަސްތީ ކޯޅުންގަނޑު ކަނޑުގެ އެންމެ އަޑިން ފެށުނެވެ. އަޒާންގެ ކެތްތެރިކަން ކޮޅުން ލައިފިއެވެ.\n” ކެރީ… އައި ފީލް ޔޫ… ” އަޒާން މަސައްކަތް ކުރީ ކެރިސްޓާ ގެ ގައިގައި ވަރަށް ބާރަށް އޮޅުލައިގަންނާށެވެ. ކުއްލިއަކަށް ހުރެފައި އަޒާންގެ ދެއަތުން ކެރިސްޓާ ވަށާލަން ދެއަތް ނެގިތަނުން އަޒާންގެ ގައިން ވަރު އެއްކޮށް ދޫވެއްޖެއެވެ. އެކަކުވެސް އަޒާންގެ ގާތުގައި ނެތެވެ. ފުން ކަނޑުގައި އަޒާން އޭނާގެ ފަހުގެ ނޭވާ ވަރަށް އުނދަގުލުން ދޫކޮށްލިއިރު އޭނާގެ ލޮލުން ކަރުނަ އަންނަމުން ދިޔައެވެ.\n” މޫސަ… މީ ކޮންފަދަ ބޮޑު އިމްތިޙާނެއް؟؟؟ އަހަރެން ހިތާމަ ކޮށްކޮށް ވަރުބަލި ވެއްޖެ… އަހަރެން އަޒާން ދެކެ ވަރަށް ލޯބިވޭ…. ވަރަށް ބޮޑަށް ލޯބިވޭ…. އަހަރެން މަސައްކަތް ކުރީ އަހަރެންގެ ގާތުގައި އަބަދުވެސް އަޒާން ހުންނަން… އެކަމު….. އަހަރެމެންނަށް މި ލިބުނީ ކިހާ ބޮޑު ހިތާމައެއް…. މޫސަ… މިކަން މިގޮތަށް މި ދިމާވީ އަހަރެމެންގެ ކުށުން…. ” އާތިފާ މޫނުމަތީގައި އަތްއަޅައި އަޑުން އަޑު ނަގައި ރޯންފެށިއެވެ.\n” އޭ…. ބަލަ އޭ…. ކީއްވެ ތި ރޮނީ؟؟؟ ” ކަނޑުގެ އެންމެ އަޑީގައި މަރުވުމުން އެކަމުގެ ހިތާމައިގައި ލޯންޗުގައި އިނދެ ރޮމުން ދިޔަ އަޒާންއަށް ސިއްސައިގެން ގޮސް ދެލޯ ހުޅުވާލެވުނީ މީހަކު ގޮވާލި އަޑަށެވެ. އޭރު އޭނައަށް ހުރީ ހަމަ ރަނގަޅަށްވެސް ރޮވިފައެވެ. ދެލޯ ފޮހެލަމުން އަޒާން ފުންނޭވާއެއް ދޫކޮށްލިއެވެ. ފެނުނީ ހަޤީޤަތެއް ނޫންކަން އޭނާއަށް ޔަޤީންވުމުންނެވެ.\n“މުޅި މީހާ ދާހިއްލާ ފޯއްވެފައެއްނު ތިހުރީ؟؟؟؟ ވަރުގަދަ ހުވަފެނެއް ފެނުނީތަ؟؟ ” ލޯންޗުން ދަތުރު ކުރި މީހަކު ބުނެލުމުން އަޒާން އަށް އޭނާ ލައިގެން ހުރި ފޭރާމަށް ކުއްލިއަކަށް ނަޒަރު ހިންގާލެވުނެވެ. ތެދެކެވެ. މުޅި މީހާ ވާނީ ދާ ތިކިތަކުން ތެމި ފޯއްވެފައެވެ. އަޒާން ތުންފަތަށް ގަދަކަމުން ހިނިތުންވުމެއް ވެރިކޮށްލަމުން ލޯންޗުން ފައިބަން ހިނގައިގަތެވެ.\n” ބައްޕައަށް ގުޅަންވީ؟؟ ” މާލޭގެ ފަސްގަނޑުގައި ފައި ޖެހުމާއި އެކު އަޒާން އަވަސްވެގަތީ އޭނާގެ ބައްޕައަށް ގުޅުމަށެވެ. ޖީބުން ފޯނު ނަގައި އަޒާން ފޯނު ހުޅުވާލުމާއި އެކު އޭނާގެ ދެލޯ މުދުނަށް އަރައިގެން ދިޔައެވެ. ތަލިންކުޅު ހިކި ދަތި ގޮތަކަށް އަޒާންއަށް ހިންދިރުވާލެވުނެވެ. މުޅި ހަށިގަނޑު ގަނޑުވެގެން ދިޔައެވެ. ފެނުނު މަންޒަރުން އަޒާންގެ ދެލޮލަށް ކެތެއްނުވިއެވެ. ހޯސްލާފައި އަޒާންގެ ލޮލުން ކަރުނަ އޮހިގެން ދިޔައެވެ. އެއް އަތުން ބޮލުގެ އިސްތަށިގަނޑުގައި ހިފާލަމުން އަޒާންގެ ހިތްމަތީގައި އަނެއް އަތް ޖައްސާލިއެވެ. ހިތުގެ ވިންދު ދިޔައީ ވަރަށް ބާރަށް ދުވަމުންނެވެ. އަޒާންއަށް މުޅި ދުނިޔޭގެ ދައުރުން ހުއްޓުމަކަށް އައި ކަހަލައެވެ. ހަދާނެ ގޮތް ހުސްވެ މުޅި މިހާ ފިނިވެއްޖެއެވެ. ބިރުން ވިރެން ގާތްވެއްޖެއެވެ. މުޅި ހަށިގަނޑު ދިޔައީ ތުރުތުރު އަޅަމުންނެވެ.\nކުއްލިއަކަށް ފަހަތުން މީހަކު އައިސް ގޮވާލިހެން ހީވެގެން އަޒާން ޖެހިލުންވެ ހުރެ ފަހަތް ބަލައިލިއެވެ.\n” ހިނގާ… ޕޮލިސް ސްޓޭޝަން އަށް…” އަޒާންގެ ފޯނާއި ދަބަސް ޕޮލިހުންގެ ބެލުމުގެ ދަށަށް ގެންދަމުން ތިން ފުލުހަކު ވެގެން އަޒާން ޕޮލިސް ސްޓޭޝަނަށް ގެންދިޔައެވެ.\n” މަންމާ… ބައްޕާ…. އަޒާން ޕޮލިހަށް ގެން ގޮސްފި…. ” ހޮސްޕިޓަލްއަށް ދުވަމުން އައިސް ވަތް އަލްކާ އޭނާގެ މަންމަ އާއި ބައްޕައަށް ބަލައިލަމުން ރޮމުން ބުނެލިއެވެ.\n” އަހަރެމެން ދިރިހުރުމުގެ ބޭނުމަކީ ކޮބާ؟؟ ” އާތިފާ ހިތްދަތި ގޮތަކަށް ހިންދިރުވާލަމުން ދެލޯ މަރައިލިއެވެ.\n” އަހަރެމެން އަޒާންއަށް ލޯބިން ކޮށްދިން ކޮންމެ ކަމެއްވެސް….. ކީއްކުރާނީ…؟؟ ” އާތިފާ ރޮއިރޮއި ވަނީ ހަލާކުވާން ގާތްވެފައެވެ.\n” އާތިފާ ބުނީ ހެޔޮކޮށް…. އަހަރެމެންނަށް ކުށް ކުރެވުނީ…. އަހަރެމެން ހީކުރީ ގޭގެ ހަތަރު ފާރަކީ ސުވަރުގެ ކަމަށް… ގެއިން ބޭރު އާންމު މުޖުތަމަޢު އަކީ ނަރަކަ ކަމަށް…. އެކަމު އެއީ ކުށް ހީޔެއް… ގޭގެ ހަތަރު ފާރުތެރެއިން ވެސް….. ކުއްޖަކު ކިތަންމެ ނުބައި ކުއްޖަކަށް ވެސް ބަދަލު ވެދާނެ… އަހަރެމެންގެ ދަރިފުޅު ކޮޓަރި ތެރޭގައި ބާއްވައިގެން ހަލާކު ކުރީ ޚުދު އަހަރެމެން ދެމީހުން…. ” މޫސައަށް ވަރަށް އަސަރުކޮށްގެން އޭނާ ވާހަކަދެއްކިއެވެ.\n” ނޫން.. ބައްޕާ… މަންމަ އާއި ބައްޕަ އަޒާން ބަލާ ބޮޑު ކުރީ ވަރަށް ލޯބި ދީގެން.. ވަރަށް އަޅާލައިގެން… އަޒާން ބޭރު ތެރޭގައި ގިނަވެގެން އުޅުނަ ނުދޭން މަންމަމެން ނެގީ ހަރުދަނާ ފިޔަވަޅެއް… މަންމަމެން އަޒާންއަށް ދީނީ ކަންކަމަށް ލޯބި ޖެއްސުވި…. އަޒާންއަށް ޓަކައި މަންމަމެން އެތައް ޤުރުބާނީއެއް ވި…. އެކަމު އަޒާން މަންމަމެން ވީ ޤުރުބާނީގެ ފައިދާ ނެގީ މުޅިން ނުބައިކޮށް…. މަންމާ… އަޅުގަނޑުމެންނަށް ކުރެވުނީ އެންމެ ކުށެއް… މަންމަވެސް… ބައްޕަވެސް… އަޅުގަނޑުވެސް…. އަޒާންއަށް މާ ބޮޑަށް އިތުބާރު ކުރެވުނީ…. ” އަލްކާ އޭނާގެ މަންމަގެ ބުރިކަށީގައި ފިރުމަމުން ވާހަކަދައްކަމުން ދިޔައެވެ.\n” އާނ.. މާ ބޮޑަށް އިތުބާރު ކުރެވުނީ… މަންމަ ހީކުރީ ކޮޓަރި ތެރެއިން ކުށެއް ނުކުރެވޭނެ ކަމަށް…. މަންމަ ހީކުރީ ކުށަކީ ގެއިން ބޭރުން ފެތުރޭ ބައްޔެއް ކަމަށް… އެކަމު އަހަރެންގެ ދަރިއަށް މި ބަލި ޖެހުނީ ގޭގަ އޮވެ…. ކޮޓަރި ތެރެއިން…. ހުރި ހިތާމައެއްގެ ބޮޑު ކަމާ… ” އާތިފާ ގިސްލަ ގިސްލާފައި ވާހަކަ ދެއްކި އިރު އޭނާގެ ދަތްދޮޅިން ކަރުނަ ތިކިތިކި ތައް ހުއްޓުމެއްނެތި ޖަހަމުން ދިޔައެވެ.\n” ޕޮލިސް…. އަހަރެންގެ މައިންބަފައިން ވަރަށް ހިތާމަ ކުރާނެ…. ވަރަށް ދެރަވާނެ… އަހަރެންގެ މައިންބަފައިން އަހަރެން ބަލާ ބޮޑުކުރީ ވަރަށް ލޯބިން… ވަރަށް ލޯބިން… އެކަމު އަހަރެން މިކަންތައް ކުރީ ކިހާ ދެރަކޮށް؟؟ އެމީހުންގެ ހިތުގައި ޖައްސާ އަހަރެން މިއަދު އެ ދެމީހުން ރޮއްވާލީ… އަހަރެން މީ ކިހާ ވިޔާ ނުދާ ދަރިއެއް… ދެވެން އޮތް އެންމެ ބޮޑު އަދަބެއް އަހަރެންނަށް ދީ…. ” އަންހެން ކުއްޖެއް ފަދައިން އަޒާން އޭނާގެ މޫނުމަތީގައި އަތް އަޅަމުން ރޯންފެށިއެވެ.\n” ކޮޓަރިތެރެއަށް މާ ބޮޑަށް ދޫކޮށްލެވުނީ… ކޮޓަރި ތެރޭގައި ލޯބިން ބަލައި ބޮޑުކުރި ގުރާ ދަތްއެޅީ ހާދަ ބާރަކަށޭ… ހާދަ ތަދެއް ވެޔޭ… ހާދަ ވޭނެއް އަޅަޔޭ… ” ގޮތްހުސްވެ މާޔޫސް ކަންމަތީ ހިތާމަކޮށް ކޮށް އިން މޫސަ ވާހަކަދެއްކީ ވަރަށް އުނދަގުލުންނެވެ.\n” އެއީ އަހަރެންގެ ދަރިއެއް ނޫން… އަޒާން އަކީ… ” ރޮއި ރޮއި ވަރުބަލިވެފައިވާ އާތިފާއަށް ބުނެވުނީ އެހާ ހިސާބަށެވެ. މޫސަ އާއި އަލްކާއަށް ދެލޯ ބޮޑުވެ ކުއްލިއަކަށް ބަލާލެވުނީ އާތިފާގެ މޫނަށެވެ.\n” އާނ.. އެއީ އަހަރެންގެ ދަރިއެއްނޫން… އަހަރެންގެ ދަރިއެއް އަހަރެންނަށް މިހާ ބޮޑު ވޭނެއް ނުދޭނެ… އަޒާންއަށް އަހަރެން ކުރި އިތުބާރު އޭނަ ނަގާލީ.. ހެޔޮނުވާނު އަހަރެންނަށް އެހެން ހަދަން… ” ހިތަށް ތަދުވާ ވަރުން އާތިފާ ހިތް މަތީގައި އޭނާގެ އަތް ބާއްވައިލައިގެން އޮތެވެ.\n“އަޒާން އަކީ މި ދިރިއުޅުމަށް އައި މުސީބާތެއް… އާފާތެއް…. މި ދުނިޔޭގައި.. މިރަށުގައި… މި ބޮޑު ލަދާއި އެކު އަހަރެން އުޅެވޭތޯ ކެތްކުރާނަން…” އާތިފާ ހިތްވަރުކޮށް އެނދުން ތެދުވާން މަސައްކަތްކުރިއެވެ.\n” އަޅުގަނޑުވެސް… އެއީ ކޮއްކޮ އޭ ބުނަން މިއަދު ލަދު ގަނޭ… އަޅުގަނޑުގެ ކޮއްކޮއަކަށް އޭނަ ވީތީ މުޅި ދުނިޔެ ކިބައިން އަޅުގަނޑު މަޢާފަށް އެދެން…. ” އަލްކާ ގޮސް އޭނާގެ މަންމަ ގައިގައި އޮޅުލައިގަތެވެ.\nޕޮލިހުން އަޒާންގެ މަންމައަށް ގުޅައި އަޒާން ހައްޔަރުކުރި ސަބަބު އޮޅުން ފިލުވައި ދިނެވެ. އަޒާންގެ މައްޗަށް ކުށް ސާބިތު ވެއްޖެކަމަށް ވެސް ފުލުހުން ބުންޏެވެ. އަޒާން އާއި ބައްދަލުކުރާކަށް އަޒާންގެ އާއިލާ އެއްގޮތަކަށްވެސް ބޭނުމެއް ނުވިއެވެ.\n” އަޒާން… އަޅުގަނޑުމެން ގުޅިން އަޒާންގެ އާއިލާއަށް… އާއިލާއިން އަޒާން އާއި ބައްދަލު ކުރާކަށް ބޭނުމެއް ނުވި…. އަޒާންގެ މަންމަ ބުނީ އަޒާން އަކީ ދަރިއެއް ކަމަށްވެސް ނުބަލާ ކަމަށް…. ” ޕޮލިސް މީހާ ބުނި ޖުމުލައިން އަޒާންއަށް މުޅި ދުނިޔެ ހިމޭންވި ކަހަލައެވެ. ބަސް ހުއްޓި އަޒާންގެ ހަރަކާތްތައް ހުއްޓުނެވެ.\n“މަ… މަންމާ… ” އަޒާންގެ ކޯތާފަތްމައްޗަށް ރާޅެއް ބީއްސާލާހެން ކަރުނައިގެ ތިކިތައް ބީހެލިއެވެ.\n” ކަނޑުގެ އަޑިއަށް އަހަރެން އަސްލަށް ވެސް ގެނބުނު ނަމަ…..” އަޒާންއަށް ހަމަ ރަނގަޅަށްވެސް ރޮވިއްޖެއެވެ.\n2 ހަފުތާ ފަހެވެ. އަޒާން މަޑުމަޑުން ދެލޯ ހުޅުވައި ވަށައިގެން ނަޒަރު ހިންގާލިއެވެ. މުޅި ތަނުން ވެސް ފެންނަމުން ދިޔައީ އަނދިރިކަމާއި ނާމާން ކަމެވެ. ކުޑަ ގޮޅިއެއްގައި 10 އަހަރު ހޭދަކުރަން އަޒާންއަށް މިވަނީ މަޖުބޫރުވެފައެވެ. ކުރި ކުށުގެ އަދަބެއްގެ ގޮތުގައެވެ.\nއަޒާން މަޑުމަޑުން ކޮޅަށް ތެދުވެ ހަށިގަނޑު ސީދާކޮށްލަމުން ވަނީ ފާޚާނާއަށެވެ. ފާޚާނާއަށް ވަދެ ވުޟޫކޮށްލައިގެން އަޒާން ފެށީ ނަމާދުކުރަންށެވެ.\n” ﷲއަކްބަރު” ސަޖިދައަށް ތިރިވުމާއި އެކު އަޒާން އަށް ގިސްލާ ރޯންފެށުނެވެ. ހިތަށް ވަރަށް ފުން ހިތްދަތި އަސަރެއް ކޮށްގެންނެވެ. ހިތް ފަޅައިގެން ގޮސް ހަށިގަނޑު ދޫކޮށް ހިތް ނިކުމެދާނެހެން ވެސް އަޒާންއަށް ހީވަމުން ދިޔައެވެ. މަޑުމަޑުން އަޒާންގެ ސިކުނޑި އޭނާގެ މާޒީގެ ތެރެއަށް ވައްދަމުން ދިޔައެވެ.\n” އެއީ މީގެ4އަހަރު ކުރި…. އޭރު އަހަރެންގެ އުމުރުން ވާނީ އެންމެ 14 އަހަރު…. އެ އުމުރުގައި އަހަރެންނަށް ދިރިއުޅުމުގެ ވަރަށް ގިނަ ކަންތައްތަކާއި ވިސްނެން ފެށުނު.. ރަނގަޅު ކަންތަކާއި ނުރަނގަޅު ކަންތައް އެނގެން ފެށުނު… ރައްޓެހިން ޙިޔާރު ކުރެވެން ފެށުނު…. އަހަރެންގެ މުޅި ދިރިއުޅުމަށް ބޮޑު ބަދަލުތަކެއް އަންނަން ފެށި… އެކަން އެންމެ ފުރަތަމަވެސް އަހަރެންގެ މައިންބަފައިންނަށް ފާހަގަކުރެވިގެން އަހަރެންނަށް ނަސޭހަތްދިން… އަދިވެސް އަހަރެންގެ ހަނދާނުގައި އެ ހިކުމަތްތެރި ބަސްތައް ހަރުލާފައި ހުރޭ… އެއީ ވަރަށް ލޯބި މަންމައެއް… ވަރަށް ލޯބި ބައްޕައެއް… އަހަރެން އެ ނަސޭހަތްތައް އަޑުއަހައި ކިޔަމަންވިން… އުމުރުން 15 އަހަރުގައި އަހަރެންނަށް ލެޕްޓޮޕަކާއި ފޯނެއް ލިބުނު… އަހަރެންގެ އެދުމަށް… އެއީ އަބަދު ގޭގައި އޮންނާތީ ފޫހިވާ ކަމަށް ބުނެ.. އަސްލުވެސް އަހަރެން ފޫހިވޭ… ރެއާއި ދުވާލު ގިނަ ވަގުތު ތަކެއް ކޮޓަރީގައި ހޭދަކުރުމަކީ އުނދަގޫ އަދި ފޫހިވާނެ ކަމެއް… ސުކޫލަށް ދާން ނޫނީ ބޭރަށް ނިކުންނަން މަންމަމެން ޤަބޫލެއް ނުވޭ… ބޭރު ތެރެއިން ފެންނަ ނުރަނގަޅު އާދަތައް އަހަރެންނަށް ދަސްވެދާނެތީ ކަމަށް ބުނެ.. އަހަރެން އެކަން ހިތުން ރުހުމުން ޤަބޫލުކުރިން… ބޭރަށް ނިކުމެ އުޅެން ބޭނުން ނުވާތީއެއް ނޫން…. މަންމަ ގެ ބަސް ޤަބޫލު ކުރުމުގެ ގޮތުން… ލެޕްޓޮޕް އާއި ފޯނު ލިބުނު ހިސާބުން ބައްޕަ މޮޑެމްއެއް އަހަރެންނަށް ހޯދާދިން… އެ ހިސާބުން އަހަރެންނަށް ދުނިޔެ އަކީ ކޮބައިކަން އެނގުނު… ގިނަ ކަންތައްތަކަށް ލޯ ހުޅުވުނު… އެހެނަސް އަހަރެންނަށް ލޯ ހުޅުވުނީ ގިނައިން ނުބައި ދޮރުތަކުގައި ޓަކި ދިނުމަށް… އަހަރެން ގެ ފުރާވަރު ދުވަސްތަކުގައި އަހަރެންގެ ހިތުގެ ދޮރުގައި އެތައް ފަހަރަކު އިޝްގީ ބާނިތައް އައިސް ހަނާ އެޅި…. އެހެނަސް ގޫގަލް ކުރިމަތީގައި ފެންނަށް ހުރުމުން އަހަރެން ވަގުތު ބޭކާރު ނުކޮށް ފުރަތަމަވެސް ހަނާ އަޅަން ފެށީ ބޭއަދަބީ ސައިޓްތަކަށް…. އެއީ ކީއްވެކަމެއް ޚުދު އަހަރެންނަކަށްވެސް ނޭނގެ…. ކުލާސް ބައެއް ކުދިންވެސް ބަލާކަށް އެނގުމުން އަހަރެންވެސް ޝައުޤުވެރިވީ ކަންނޭނގެ… ބޭއަދަބީ ސައިޓް ތަކުން އަހަރެން ބަރަހަނާ ވީޑިއޯ ބެލި ފުރަތަމަ ދުވަހުވެސް އަހަރެންނަށް ކުރެވުނީ ތަފާތު އިޙުސާސްތަކެއް… އެ ވީޑިއޯތަކަށް އަހަރެންގެ ހިތް ލެބެވެން ފެށުނު… މާ ގިނަ ދުވަސްތަކެއް ނުވެ އަހަރެން މިފަދަ “ޕޯރން” ސައިޓްތަކަށް “އެޑިކްޓް” ވާން ފެށި… ފޭސްބުކްގައި އެކި އައިޑީ ތައް ހަދައި އެކި އަންހެން ކުދިންނަށް ވީޑިއޯ ކޯލް ކޮށް އަހަރެންގެ ލަދުވެތި ގުނަވަން ދައްކަމުން ގެންދިޔަ… އޭރު އަހަރެންގެ ޅަ ސިކުނޑިއަށް ކުރެވެމުން ދިޔަ ކަންތަކާއި މެދު ވިސްނާވެސް ނުލެވުނު… އެކި މީހުންނަށް އޮރިޔާން ފޮޓޯ ފޮނުވައި ބޭއަދަބީ ވާހަކަ އެކި ކުދިންނާއި ދައްކަމުން ދިޔަ… އެގޮތަށް އުޅެމުން އަހަރެންނަށް ކެރިސްޓާ ކިޔާ ރަޝިޔާ ކުއްޖަކާއި ދިމާވެގެން ލޯބީގެ ގޮތުން އަހަރެމެން ގުޅުނިން.. ކޮންމެ ދުވަހަކު އެތައް އިރަކު އަހަރެން އޭނާ އާއި އެކު އަހަރެންގެ ބަރަހަނާ ހަށިގަނޑު ކެމެރާ ކުރިމަތީ ފައުޅުކޮށްގެން ދެމީހުން ޖިންސީ އުފާ ލިބިގަންނަމުން ދިޔަ…. ރޭގަނޑުގެ ދަންވަރުގެ ގިނަ ވަގުތުތައް ފާޚާނާއަށް ފޯނު ވައްދައިގެން އަހަރެން ހޯދަމުން ދިޔައީ ހަވާނަފުސު އެދެމުން ދިޔަ އުފާތައް…. އަހަރެންގެ ފޯނުގެ ގެލެރީގައި އަހަރެންގެ އޮރިޔާން ފޮޓޯތަކާއި ވީޑިޔޯތައް އަހަރެން ދިޔައީ ސޭވްކުރަމުން…. އަދި އެހެންވެސް އެތައް ބޭއަދަބީ ފޮޓޯތައް އަހަރެންގެ ފޯނުގައި ރައްކާކުރަމުން ގެންދިޔަ… އަހަރެން މާލެ ދިޔުމަށް ލޯންޗުގައި ކެރިސްޓާ އާއި ވާހަކަ ދައްކަން އިންދާ މޫސުން ގޯސްވި އިރުވެސް އަހަރެންނަކަށް ނޭނގުނު… އަވަސް އަރުވާލާފައި ފޯނު ލޮކް ނުކޮށް ޖީބަށް ލެވިފައި އިންދާ ފޯނުގެ ފިއްތަކަށް އޮނބެމުން ގޮސް އަހަރެންގެ ގެލެރީގައި ހުރި ބައެއް ފޮޓޯތަކާއި ވީޑިއޯތައް އަހަރެންގެ ފޭސްބުކް އެކައުންޓަށް ލެވުނު އިރުވެސް އަހަރެންނަކަށް ނޭނގުނު…. އެ ވާހަކަ ޚަބަރަށް އަރައި އަހަރެން އޮރިޔާން ކާޑު ގެންގުޅު ކަމުގެ ތުހުމަތުގައި އަހަރެން ޖަލަށް ލީ… އަހަރެންގެ މައިންބަފައިން އަހަރެންނަށް ކޮޓަރިތެރޭގައި ދިން މިނިވަންކަން އަހަރެންނަށް ހިފުނީ ވަރަށް ނުބައިކޮށް…އެކަމާއި އަހަރެން ވަރަށް ހިތާމަކުރަން… އަހަރެން އެދެން ހުރިހާ މައިންބަފައިންވެސް ދަރިން ކުރާ ކަންތައް ވަރަށް ގާތުން ބެލުމަށް… އަދި އަހަރެން އެދެން އަހަރެން ފަދަ މީހަކަށް ނުވުމަށް”\nސަޖިދާގައި އޮތް އަޒާން ވަރަށް ހިތްވަރުކޮށް ތެދުވިއެވެ. އޭރު އަޒާންގެ މުޅި މޫނުވަނީ ރޮއިރޮއި މިލައި މޯޅިވެފައެވެ. ނަމާދުކޮށް ނިމިގެން އަޒާން އޭނާގެ މޫނުމަތީގައި ބާލިސް އަޅަމުން ޖަލުގައި އޮތް އެނދުގައި ބުރިކަށި ދަމައިލިއެވެ. އޭރުވެސް އަޒާންގެ ލޮލުން ކަރުނަ ހުސްނުވެއެވެ. އަޒާންގެ ދުޢާ އަކީ އޭނާގެ ސަބަބުން އޭނާގެ މައިންބަފައިންނަށް ގިލަންވެރިކަން ލިބިފައި އޮތްކަމުގައި ވީނަމަވެސް، ކޮންމެވެސް ދުވަހަކުން އަޒާންގެ މައިންބަފައިންގެ ހިތްހެޔޮކަން އޭނާއަށް ލިބުމެވެ.\nކެޓެގަރީ: ހަޤީޤީ ވާހަކަ ހިތާމަވެރި ކުރުވާހަކަ އިބުރަތްތެރި ވާހަކަ\nVr thafaathu vr reethi vahaka eh.. heevs nukuri kahala gothakah nimigen edhiyaee. Vr interesting.. hope to read kore stories from u dear❤\nމިވާހަކަ ވަރަށް ތަފާތު. ގެނެސްދީފަ އިނީ ވަރަށް ޔުނިކް ގޮތަކަށް. ވާހަކަ ކިޔަމުން ދިޔައިރު ހީވި ކަންތަކާ ވާހަކަ ނިމުނު އިރު ވީގޮތް މުޅިން ތަފާތު. ތަފާތު ވަރުގަދަ މެސެޖެއް ޒުވާނުން ދީފައިވާތީ ލިޔުންތެރިއަކަށް ޝުކުރިއްޔާ\nMi vaahaka kiyan engunu tha ?? Hurihaa bas thakeh huree ehkkoh laafa\nYh.. Mi Vhk kiyan ingey.. Bas thah wxx ehaa kairiiga eh noon hurii kii.. Kiyaa lewey waru wey.. N Vrh iburaiy theri n Vrh reethi story eh mii.. Masha allah keep it up!.. Lysm❤?\nZellu…I read ur strys ingey ekm comment kuri handhaaneh nuvey…ekm mifaharu ekan vx vehje..hehe..btw vvvv rythi stry eh miaky..adhi vx mihaa rythi stryx genesdhehche ingey bro❤❤❤❤?????\nWaaaau.. Vrh salhi Mi vhk?\nMeena ah neyngenybaa vahusy vaahaka ei noony liyan.. Kamei sahaadhei\nWoooow very nice story\nވާވް.. ހާދަ ރީތި ވާހަކަ އެކޭ… ތީ ހަމަ އެއް ވަނައިގެ ލިޔުންތެރިއެއް..\n“ބުރިކަށި” ވެސް ރަނގަޅު ވާނެ ބޭނުން ކުރަން. އެއީ އެއްވެސް މައްސަލައެއް ނޫން\nV rythi vaahaka ❤\nKeep it up zel ?\nVarah reethi zel..theehama vaahaka liyan eh vana\nތައުބާވެ ލޯހުޅުވެން އިންޝާﷲ ފުރުސަތެއް ތީ. އަދި ޖަލަށް ނުލެވުނު ނަމަ އަސްލް ކިހާ ފާފައެއް ކުރެވުނީސް.. މާޝާﷲ ވ އިބުރަތްތެރި ވާހަކަ. މާތްﷲ މިފަދަ ރަނގަޅު ވާހަކަ ގެނެސްދޭ ފަރާތްތަކަށް ހެޔޮ ރަހުމަތް ލައްވަވާށި އާމީން


Mee dhuniyeyge enme rangalhu boss tha? 100 muvazzafun govaigen chuttee ah Raajje ah | Mihaaru\nއިވޯލްވްގެ މުވައްޒަފުން ރާއްޖޭގެ ރިސޯޓެއްގެ މޫދުގައި ފޮޓޯއެއް ނަގަނީ\nމިއީ ދުނިޔޭގެ އެންމެ ރަނގަޅު ބޮސްތަ؟ 100 މުވައްޒަފުންނާ އެކު ޗުއްޓީގައި ރާއްޖެ އަށް\n08 ޑިސެމްބަރ 2016 - 09:49 24 comments\nސިންގަޕޫރުގެ މާޝަލް އާޓްސް ކުންފުންޏެއް ކަމަށްވާ އިވޯލްވްގެ ވެރިޔާ ޗަތުރީ ސިތުޔަޓޮންގަކީ އާދައިގެ ބޮހެއް ނޫނެވެ. މުވައްޒަފުންގެ އަގު ވަޒަންކުރަން އޭނާ ކޮށްދެނީ އެހެން އެއްވެސް މީހަކު ނުކުރާ ވަރުގެ ބޮޑެތި ކަންކަމެވެ. މި ފަހަރު، ކުންފުނީގެ ހުރިހާ މުވައްޒަފުން ގޮވައިގެން ރާއްޖެ އައީ ޗުއްޓީ ހޭދަކުރާށެވެ.\nއިވޯލްވްގެ މުވައްޒަފުން ރާއްޖޭގެ ރިސޯޓެއްގައި މަޖާކުރަނީ: މި ދަތުރުގެ އަގަކީ 392،000 ޕައުންޑް (7.6 މިލިއަން ރުފިޔާ) -- ފޮޓޯ: އިވޯލްވް\nއޭޝިއާގެ އެންމެ ބޮޑު މާޝަލް އާޓްސް ބްރޭންޑް ކަމަށްވާ އިވޯލްވްގައި 100 މުވައްޒަފުން މަސައްކަތް ކުރެ އެވެ. އެ އެންމެން ގޮވައިގެން ރާއްޖޭގެ ފަސް ތަރީގެ ރިސޯޓެއްގައި ޗުއްޓީ ހޭދަކުރަން އައިސް، ޗަތުރީ ވަނީ 392،000 ޕައުންޑް (7.6 މިލިއަން ރުފިޔާ) ހޭދަކޮށްފަ އެވެ. އެކަމަކު، އެ މީހުން ތިބީ ކޮން ރިސޯޓެއްގައި ކަމެއް ނޭނގެ އެވެ.\n"މިއީ އިވޯލްވްގައި ހަރަކާތްތެރިވާ އެފަދަ ދެވަނައެއް ނެތް ފަރާތްތަކުން ކޮށްދޭ އަގު ނުކުރެވޭ ފަދަ ހިދުމަތްތަކާ އަޅާބަލާއިރު ވަރަށް ކުޑަ މިންވަރެއް،" ކުންފުނީގެ އާމްދަނީ އަހަރުން އަހަރަށް 30 ޕަސެންޓް އިތުރުވެފައިވާކަން ފާހަގަކުރައްވަމުން ޗަތުރީ ވިދާޅުވި އެވެ.\nއިވޯލްވްގެ މުވައްޒަފުން ރާއްޖޭގެ ރިސޯޓެއްގައި މަޖާ ކުރަނީ: މުވައްޒަފުން ހިތްހަމަޖައްސައިދޭން ޖެހޭ .-- ފޮޓޯ: އިވޯލްވް\nމިއީ މިފަދަ ބޮޑު ހަރަދެއް ޗަތުރީ އޭނާގެ މުވައްޒަފުންނަށް ކުރެއްވި ފުރަތަމަ ފަހަރެއް ނޫނެވެ. ކޮންމެ އަހަރަކު ވެސް، ކޮންމެވެސް ގައުމެއްގެ ފަސް ތަރީގެ ހޮޓަލަކަށް ހުރިހާ މުވައްޒަފުން ގޮވައިގެން އޭނާ ދަތުރު ކުރައްވަ އެވެ. ދާ ތަން އޮންނަނީ މުވައްޒަފުންނަށް ސިއްރުކޮށްފަ އެވެ. މީގެ ކުރިން މުވައްޒަފުން ގެންދިޔަ މަންޒިލުތަކުގެ ތެރޭގައި ޓޫރިސްޓުންގެ މެދުގައި މަގުބޫލް އިންޑޮނީޝިއާގެ ސަރަހައްދުތައް ކަމަށްވާ ބާލީ، ކްރާބީ، ކާއޯ ލަކް އަދި ބިންޓަން ހިމެނެ އެވެ.\nޗަތުރީ ސިފަކުރައްވާ ގޮތުގައި އިވޯލްވްގައި މަސައްކަތް ކުރަނީ މުޅި ދުނިޔޭން ވެސް ލިބޭނެ އެންމެ ރަނގަޅު މީހުންނެވެ. އެ އެންމެން ވެސް ދުނިޔޭގެ އެކި ކަންކޮޅުތަކަށް ދަތުރުކުރަން ބޭނުން ވިޔަސް، ފައިސާގެ ދަތިކަމުންނާއި ދިރިއުޅުމުގެ އެހެން ކަންކަން ހުންނަ ގޮތުން އެކަން ނުކުރެވޭ ކަމަށް އޭނާ ވިދާޅުވި އެވެ.\n"އެ މީހުންނަށް ހައްގު ބަދަލު ދޭން ޖެހޭނެ. އަހަރުމެން މަސައްކަތް ކުރަނީ ބުރަކޮށް. ހަމަ އެހާ ގަދަ އަށް މަޖާ ވެސް ކުރަން ވާނެ،" ޗަތުރީ ވިދާޅުވި އެވެ.\nއިވޯލްވްގެ މުވައްޒަފުން ރާއްޖޭގެ ރިސޯޓެއްގައި މަޖާކުރަނީ: މި ދަތުރަށް އިވޯލްވްގެ ވެރިޔާ 392،000 ޕައުންޑް (7.6 މިލިއަން ރުފިޔާ) ހޭދަކޮށްފައިވޭ.-- ފޮޓޯ: އިވޯލްވް\nއަންނަ އަހަރު ވެސް އިވޯލްވްގެ ހުރިހާ މުވައްޒަފުން ގޮވައިގެން ޗަތުރީ ފަސް ތަރީގެ ކޮންމެވެސް ހޮޓަލަކަށް ވަޑައިގަންނަވާނެ އެވެ. އެކަމަކު، އެހެން ފަހަރެކޭ ވެސް އެއްގޮތަށް، ދާ ތަން އޮންނާނީ އެންމެ ފަހު ވަގުތާ ޖެހެންދެން ސިއްރެއްގެ ގޮތުގަ އެވެ. މުވައްޒަފުންނަށް "ސަޕްރައިޒެއް" ދިނުމުގެ ގޮތުންނެވެ.\nބައެއް ކުންފުނިތަކުގެ ވެރިން މުވައްޒަފުންނަށް ބޮޑެތި ހަދިޔާ ދޭ ވާހަކަ ދޭތެރެ ދޭތެރެއިން އަޑު އިވެ އެވެ. އެ ގޮތުން، އިންޑިއާގެ ކުންފުންޏެއްގެ ވެރިއަކު އޭނާގެ މުވައްޒަފުންނަށް ކާރު ގަނެދިން ކަމަށް މި ފަހުން އިންޑިއާގެ ނޫސްތަކުގައި ރިޕޯޓުކޮށްފައިވެ އެވެ.\nއިތުރު ލިޔުންތައް ދިވެހިރާއްޖެ ޗުއްޓީ ދުވަސްވަރު މުވައްޒަފުން ޓޫރިޒަމް ރިސޯޓްތައް ރާއްޖެ-ސިންގަޕޫރު މާޝަލް އާޓްސް


BREAKING:2meehunaa eku Kinolhahah dhathuru kuri dingee eh gelligen hoadhanee | Fainu Online\n2 މީހުނާއިއެކު ކިނޮޅަހަށް ދަތުރުކުރި ޑިންގީއެއް ގެއްލިގެން ހޯދަނީ\nއިބްރާހިމް ފަހީމް 30 އޯގަސްޓު 2020, އާދިއްތަ, 12:40\n2 މީހުނާއިއެކު ކިނޮޅަހަށް ދަތުރުކުރި ޑިންގީއެއް ގެއްލިގެން އެމް.އެން.ޑީ.އެފް އިން ހޯދަން ފަށައިފިއެވެ.\nމަޢުލޫމާތު ލިބިފައިވާ ގޮތުގައި މިއީ، ރ. އަތޮޅުގެ ރިސޯޓެއް ކަމަށްވާ މާމުނަގައު އިން ފުރައިގެން ކިނޮޅަހަށް ދަތުރުކުރި ޑިންގީއެކެވެ. 15 ފޫޓްގެ މި ޑިންގީ ހޯދުމުގެ މަސައްކަތް އެމް.އެން.ޑީ.އެފް ނޮދަން އޭރިޔާގެ ފަރާތުން އަންނަނީ ކުރަމުންނެވެ.


Visnun Thoonu Meehunge Dhiriulhumugai Loabi Haasil Kuran Dhathi Thakeh Kurimathi Vanee Keevve? ވިސްނުން ތޫނު މީހުންގެ ދިރިއުޅުމުގައި ލޯބި ހާޞިލްކުރަން ދަތިތަކެއް ކުރިމަތިވަނީ ކީއްވެ؟ – Huvadhoo News Visnun Thoonu Meehunge Dhiriulhumugai Loabi Haasil Kuran Dhathi Thakeh Kurimathi Vanee Keevve? Huvadhoo News\nވިސްނުން ތޫނު މީހުންގެ ދިރިއުޅުމުގައި ލޯބި ހާޞިލްކުރަން ދަތިތަކެއް ކުރިމަތިވަނީ ކީއްވެ؟\nލޯތްބަކީ ގިނަ ބަޔަކަށް ދަނެގަންނަން އުދަނގޫ އެއްޗެކެވެ. ބައެއް ފަރާތްތަކަށް ލޯތްބަކީ މިދުނިޔެ މަތީގައިވާ އެންމެ ބިރުވެރި އިޙްސާސަށް ވެފައިވާއިރު، ބައެއް ފަރަތްތަކުން ލޯތްބަކީ ވުޖޫދުގައި ވާއެއްޗެއްގެ ގޮތުގައި ޤަބޫލު ނުކުރެއެވެ.\nވިސްނުން ތޫނު ބައެއް ފަރާތްތަކަށް ލޯބި ހާޞިލްކުރަން އުދަނގޫތަކެއް ކުރިމަތި ވެއެވެ. ހިތްކިޔާ، ކަމުދާ ބައިވެރިޔަކާއި ދިމާވުމުން، ލޯބީގެ ގުޅުމެއް ފެށިގެންދާނެކަމަށް އަހަރަމެންގެ ތެރެއިން ބައެއް މީހުންނަށް ހީވިކަމުގައި ވީނަމަވެސް މިކަން އޮތީ މިހެން ނޫނެވެ. ވިސްނުން ތޫނު މީހުންނާއި ނަފްސާނީގޮތުން ޗެލެންޖް ކޮށްލެވޭ ވަރު ބައިވެރިޔަކު ހޯދުމަކީ ފަސޭހަކަމެއް ނޫނެވެ. ވިސްނުން ތޫނު ބައެއް ފަރާތްތަކުގެ ދިރިއުޅުމުގައި ލޯބި ހާޞިލް ކުރުމަށް އުދަނގޫ ވާ ބައެއް ސަބަބުތަކަށް މި ލިޔުމުގައި ހިމަނާލަމެވެ.\nވާހަކަ ދައްކަން އުދަނގޫ ބަޔަކަށް ވުން\nވިސްނުން ތޫނު މީހުންނަކީ، ޠަބީއީ ގޮތުން، ވާހަކަ ދެއްކުން މަދު، ކަންކަމާއި ފުންކޮށް ވިސްނާ މީހުންނެވެ. މިފަދަ މީހުންނާއި ވާހަކަދެއްކުމަކީ ތަންކޮޅެއް އުދަނގޫ ކަމެކެވެ. މިފަދަ ފަރާތްތަކާއި ވިސްނުން އެއް ލެވެލްގެ މީހުން ނޫން މީހަކު ވާހަކަ ދައްކާނަމަ، ވާހަކަ ދައްކާއިރު، އެދައްކާ ވަހާކައިގައި އެއްވެސް ވަރަކަށް ނުރަގަނޅު މަޢުލޫމާތެއް ހިމެނޭނަމަ، އޭގައި ހިފައި، އަސްލު ކަން އޮންނަގޮތް އޮޅުފިލުވަން، މިފަދަ ފަރާތްތަކުން ބާރުއަޅައެވެ. މިއީ ވާހަކަ ދައްކާ ފަރާތް ލަނދުގަންނަ ކަމަކަށް ވުމުގެ އިތުރުން ދެވަނަ ފަހަރަކަށް ވާހަކަދައްކަން އުދަނގޫވެ، ބޭނުން ނުވާ ސަބަބަކަށް ވެގެންދެއެވެ.\nބޭރުފުށުން ފެންނަ ބައެއް ސިފަތަކަށް ބަލައި ފޫހިވުން\nވިސްނުން ތޫނު ފަރާތްތަކުގެ ކިބައިން ބޭރުފުށުން ފެންނަ ބައެއް ކަންތައްތަކަށް ބުރަވެ، އެފަދަ މީހުންނަކީ މާ ބޮޑަށް މީހުން ގަޔާވާ ބައެއްގެ ގޮތުގައި މީހުން ބަލައިނުގަނެއެވެ. ނަމަވެސް ހަޤީޤަތަކީ މިއެއް ނޫނެވެ. މިފަދަ ފަރާތްތަކަކީވެސް، ރަޙްމަތްތެރިންނަށް ވަރަށް ރަނގަޅު އަދި ހަމަ އެހެންމެ ބައިވެރިޔާއާއި ވަރަށް އަޅާލާ ބަޔެކެވެ. ބޭރު ފުށުން ފެންނަ ބައެއް ފޫހި ސިފަތަކަށް ބަލައިގެން ގޮތް ނިންމުމަކީ އެންމެ ރަނގަޅު ގޮތަށް ނުވެދާނެއެވެ.\nއެހެން މީހުންނާއި ކަންކަން ހިއްސާކުރާ ބަޔަކަށް ނުވުން\nވިސްނޫނު ތޫނު މީހުންނަކީ، ފަސޭހައިން އެހެން މީހުންނަށް އިތުބާރު ކުރާ ބައެއް ނޫނެވެ. މިގޮތުން، އަމިއްލަ ދިރިއުޅުމާއި، ކަންކަމުގައި ދެކޭގޮތާއި، ވިސްނާގޮތް އަދި ޚާއްސަ ގޮތެއްގައި އަމިއްލަ އިޙްސާސް އެހެން ފަރާތަކަށް ފަސޭހައިން ކިޔައި ދިނުމަށް ބޭނުން ނުވެއެވެ. ނަމަވެސް، އެއްކޮށް އުޅެ، މިޒާޖު ދަސްވެ، އިތުބާރު ޙާޞިލްވުމުން، މިފަދަ ފަރާތްތަށް ކަންކަން ހިއްސާކުރެއެވެ\nއެހެން މީހުންނަށްވުރެ ކަންކަމުގައި ބިޒީ ވުން\nވިސްނުން ތޫނު މީހުންނަކީ، މަސައްކަތުގެ މާހައުލުގައި ނުވަތަ އަމިއްލަ ތަފާތު ދިރާސާތަކުގައި ވަރަށްބޮޑަށް ވަގުތު ހޭދަކުރާ ބައެކެވެ. އެހެން މީހުންނާއި ތަފާތުކޮށް، ލިބޭ ހުސްވަގުތުތަކުގައިވެސް، ކޮންމެވެސް ފައިދާހުރި މަސައްކަތެއް ކޮށްލުން ނުވަތަ، މަޢުލޫމަތު އިތުރުކުރުވާ ކޮންމެވެސް ފޮތެއް ކިޔާލުމަށް އެހެން މީހުންނާއި ތަފާތުކޮށް، ޚާއްސަ ސަމާލުކަމެއް ދެއެވެ.\nވިސްނުން ތޫނު ބައެއް ފަރާތްތައް ބިޒީވުމެ ސަބަބުން ވަގުތު ނުވުމަކީ ލޯބިވާ ފަރާތަކަށް ވަގުތު ހުސްކޮށް ނުލެވޭނެ ކަމެއް ނޫނެވެ. ބައިވެރިޔާ އަކީ ވިސްނުންތެރި މީހެއް ނަމަ، ވަގުތު ނުދެވުމުގެ މައްސަލަޔަށްވެސް ހައްލެއް ހޯދޭނެއެވެ.\nއޭގެ އެންމެ ރަނގަޅު ވަގުތު ޖެހުމުން، ލޯބިވެސް އަޅުގަނޑުމެންގެ ދިރިއުޅުމުގައި އަރާ ހަމަކުރާނެއެވެ. ވަގުތު ޖެހުމުން އަހަރަމެން ކޮންމެ އިންސާނަކަށް ޚާއްސަ ކުރެވިފައިވާ، އަހަރަމެންގެ ބޭނުންތައް އެންމެ ރަނގަޅަށް ދަންނަ ބައިވެރިޔާއާއި ބައްދަލުވާނެއެވެ. އަހަރަމެން ކޮންމެ އިންސާނަކަށް ޚާއްސަ ކުރެވިފައިވާ ޚާއްސަ ބައިވެރިއެއް ދުނިޔޭގެ ކޮންމެވެސް ހިސާބެއްގައި، ބައްދަލު ވުމުގެ މަގުމަތީގައި ވެއެވެ. އިންތިޒާރުކޮށްލައްވާށެވެ.


Novak Djokovic | Mihaaru\nފައިނަލުގައި ނަޑާލާއި ޖޮކޮވިޗްގެ ކުރިމަތިލުމެއް\nޕެރިސް (އޮކްޓޫބަރު 10) - ފްރެންޗް އޯޕަން ޓެނިސް މުބާރާތުގެ ފައިނަލުގައި މުބާރާތުގެ އެންމެ ކާމިޔާބު ކުޅުންތެރިޔާ ރަފައެލް ނަޑާލާއި ދުނިޔޭގެ ރޭންކިން އެއް ވަނައިގައި އޮތް ނޮވަކް ޖޮކޮވިޗް ބައްދަލުކުރަން ޖެހިއްޖެ އެވެ.\nޖޮކޮވިޗް އަތުން އަނެއްކާވެސް ލައިން ޖަޖެއްގައި ޖެހިއްޖެ\nޕެރިސް (އޮކްޓޫބަރު 6) - އެންމެ ފަހުން ކުޅުނު ޔޫއެސް އޯޕަން މުބާރާތުގެ ތެރެއިން ލައިން ޖެޖެއްގައި ބޯޅައިން ޖެހުމުން މުބާރާތުން ވަކިކުރި ދުނިޔޭގެ އެއް ވަނަ ކުޅުންތެރިޔާ ނޮވަކް ޖޮކޮވިޗް އަތުން އިއްޔެ ފްރެންޗް އޯޕަންގެ ހަތަރު ވަނަ ބުރުގައި ކުޅުނު މެޗުގެ ތެރެއިން ވެސް ލައިން ޖަޖެއްގައި ބޯޅައިން ޖެހިއްޖެ އެވެ.\nSeptember 08, 2020 3\nSeptember 07, 2020 4\nލައިން ޖަޖެއްގައި ބޯޅައިން ޖެހުމުން ޖޮކޮވިޗް ވަކިކޮށްފި\nކޮވިޑަށް ޕޮޒިޓިވްވެ ޖޮކޮވިޗް މާފަށް އެދިއްޖެ\nބެލްގްރޭޑް، ސާބިއާ (ޖޫން 24) - މަޝްހޫރު ޓެނިސް ކުޅުންތެރިޔާ ނޮވަކް ޖޮކޮވިޗްގެ ބައިވެރިވުމާ އެކު އިންތިޒާމުކުރި އެޑްރިއާ ޓުއާ އިވެންޓްސްގެ ތެރެއިން އޭނާ ވެސް ކޮވިޑް-19 އަށް ޕޮޒިޓިވްވެއްޖެ އެވެ.\nޗައިނާގެ އެހީއަށް ޖޮކޮވިޗް ޝުކުރުއަދާކޮށްފި\nމާބެއްލާ، ސްޕެއިން (މާޗް 28) - ކޮވިޑް-19 ރޯގާ ހަލުވިކަމާ އެކު ދުނިޔޭގެ އެކި ސަރަހައްދުތަކުގައި ފެތުރެމުން އަންނައިރު އެކަމުން އަރައިގަންނަން ގައުމުތަކުން ކުރާ މަސައްކަތުގައި ޗައިނާ އިން ދޭ އެހީތެރިކަަމަށް ޝުކުރުއަދާކުރާ ކަމަށް ދުނިޔޭގެ އެއް ވަނަ ޓެނިސް ކުޅުންތެރިޔާ ނޮވަކް ޖޮކޮވިޗް ބުނެފި އެވެ.\nFebruary 03, 2020 1\nފެޑެރާގެ ބޮޑު ދެ ރެކޯޑަށް ޖޮކޮވިޗް އަމާޒުހިފައިފި\nމެލްބަން (ފެބްރުއަރީ 3) - ޓެނިހުގެ ތާރީހުގައި މަޝްހޫރު ތަރި ރޮޖާ ފެޑެރާ އަތުގައި އޮތް ބޮޑު ދެ ރެކޯޑާ ހަމަކުރުމަކީ އޭނާގެ އަމާޒެއް ކަމަށް މި ފަހަރުގެ އޮސްޓްރޭލިއަން އޯޕަން ކާމިޔާބުކުރި ސާބިއާގެ ނޮވަކް ޖޮކޮވިޗް ބުނެފި އެވެ.\nލަންޑަން (ޖުލައި 15) - ވިމްބަލްޑަން ތާރީހުގައި ކުޅުނު އެންމެ ދިގުދެމިގެންދިޔަ ފައިނަލް މެޗުން ފޯރިގަދަ ކުޅުމަކަށް ފަހު ޓެނިސް ލެޖެންޑް ރޮޖާ ފެޑެރާ ބަލިކޮށް ދުނިޔޭގެ އެއް ވަނަ ނޮވަކް ޖޮކޮވިޗް މުބާރާތުގެ ތަށި ދިފާއުކޮށްފި އެވެ.\nޝަންހާއީ ތަށި ކާމިޔާބުކޮށް ޖޮކޮވިޗްގެ ހާއްސަ އަމާޒެއް\nޝަންހާއީ، ޗައިނާ (އޮކްޓޫބަރު 15) - ޝަންހާއީ މާސްޓާސް ތަށި އުފުލާލުމަށް ފަހު މިހާރު އެންމެ ބޮޑު އަމާޒަކީ ދުނިޔޭގެ ރޭންކިން އެއް ވަނަ އަށް އަލުން އެރުން ކަމަށް ސާބިއާގެ ހުނަރުވެރި ޓެނިސް ކުޅުންތެރިއާ ނޮވަކް ޖޮކޮވިޗް ބުނެފި އެވެ.\nކުޅުމާ ދުރުގައި ހުންނައިރު ނަފްސާނީ ގޮތުން އަސަރުކުރޭ\nބެލްގްރޭޑް، ސާބިއާ (އޮގަސްޓް 18) - އުޅަބޮށްޓަށް ލިބުނު އަނިޔާއަކާ ގުޅިގެން މި އަހަރު ބާކީ ބައިގައި ކުޅުމާ ދުރު ހުންނަން ޖެހިފައިވާއިރު އެކަމާ ހެދި ނަފްސާނީ ގޮތުން ވެސް އަސަރުކުރާ ކަމަށް ކުރީގެ އެއް ވަަނަ ޓެނިސް ކުޅުންތެރިއާ ނޮވަކް ޖޮކޮވިޗް ބުނެފި އެވެ.\nޖޮކޮވިޗްގެ ކޯޗަކަށް ކުރީގެ ކުޅުންތެރިޔާ އަގާސީ\nވެނިސް، އިޓަލީ (މެއި 22) - އިޓާލިއަން އޯޕަން ފައިނަލުގެ ނާކާމިޔާބީއަށް ފަހު ނޮވަކް ޖޮކޮވިޗް އަލުން ފަށާއިރު އޭނާގެ ކޯޗަކަށް ކުރީގެ މަޝްހޫރު ކުޅުންތެރިޔާ އަންދްރޭ އަގާސީ ހަމަަޖައްސައިފި އެވެ.\nޖޮކޮވިޗާއި އޭނާގެ ކޯޗު ބޮރިސް ބެކާ ވަކިވެއްޖެ\nލަންޑަން (ޑިސެމްބަރު 7) - ދުނިޔޭގެ ޓެނިސް ރޭންކިންގެ އެއް ވަނަ ގެއްލުނުތާ މަހެއް ނުވަނީސް ސާބިއާގެ ނޮވަކް ޖޮކިވިޗް އޭނާގެ ކޯޗު ޖަރުމަނުގެ ބޮރިސް ބެކާއާ ވަކިވުމަށް ނިންމައިފި އެވެ.


Kurunbaa Ge Raanee Ge Vaahaka Adu Ehintha? ކުރުބާގެ ރާނީގެ ވާހަކަ އަޑުއެހިންތަ؟ – Huvadhoo News Kurunbaa Ge Raanee Ge Vaahaka Adu Ehintha? Huvadhoo News\nކުރުބާގެ ރާނީގެ ވާހަކަ އަޑުއެހިންތަ؟\nކުރުބާގެ ރާނީއެއްގެ ވާހަކަ އަޑުއެހި މީހަކު ވޭބާވައެވެ؟ މިއީ ވަރަށް އާދަޔާ ޚިލާފު ވާހަކައެކެވެ. ކުރުބާގެ ރާނީއެއް ހުރެދާނެޔޭ ދުވަހަކުވެސް ހިތަކަށް ނާރައެވެ. މިފަދަ ވިސްނުމަކުން ބަލާއިރު ކުރުބާގެ ރަސްގެފާނެއް ހުރުމަކީ ވެސް އެކަށީގެން ވެއެވެ.\nދިވެހިންނަކީ ކޮންމެ ކަމެއްގައިވެސް ޚިޔާލުތަނަވަސް ބަޔެކެވެ. މިއީ ދެކޮޅު ހެދޭނެ ކަމެއް ނޫނެވެ. މިދުވަސްކޮޅުގައި، ދިވެހިރާއްޖެއަށް ހިޖުރަކުރި ގުޑުގުޑާ ދޫނި ބްރޭންޑަކަށް ބައެއް ފަރާތްތަކުން ހަދައި އިޝްތިހާރުކޮށްފައިވާއިރު، މިފަހަރު މިފެނުނީ މުޅިން ތަފާތު ކުރުބާގެ ރާނީއެއްގެ ވާހަކައެވެ.\nމިއީ އަމިއްލަ ފަރާތަކުން، ސޯޝަލް މީޑިޔާގައި، ވިއްކުމަށް ޖަހާފައިވާ ޖާފާނު ދޮން ރުކުގެ އިޝްތިހާރެއްގެ ވާހަކައެވެ. މިއީ އެހެން ލެވެލް އެއްގެ އިޝްތިހާރެކެވެ. ކޮންމެއަކަސް، އިޝްތިހާރު ޖެހިފަރާތުގެ ހަޤީޤީ ބޭނުން ވަރަށް ފުރިހަމަޔަށް ފުދިއްޖެ ކަމަށް ޤަބޫލުކުރެވެއެވެ. އިޝްތިހާރެއްގެ ބޭނުމަކީ، ގިނަބަޔެއްގެ ސަމާލުކަން އެއަށް ދަމައިގަނެ، ވިއްކާ އެއްޗެއް ނަމަ، އެގަތުމަށް އެހެން ފަރާތްތަކުގެ ހިތް ޖެއްސުމެވެ. މިހިސާބުން މިއިޝްތިހާރުގައި ވާއެއްޗެއް ބަލާލަމެވެ. އިޝްތިހާރުގައި ހިމަނާފައިވާ މައުލޫމާތު އުނިއިތުރެއް ނުގެނެސް ހިމަނާލަމެވެ.\nކުރުނބާގެ ރާނީކަމުގައި ބެލެވޭ މަނަދޫ ދޮންޖާފާނު ރުކެއް ހަމަ ކޮންމެ ރަށެއްގެ ކޮންމެ ގެއެއްގައި ހައްދަންވީ ކީއްވެ؟ މިއީ މުސްތަގުބަލަށްޓަކައި ކުރެވޭ ރަނގަޅު އިންވެސްޓްމަންޓަކަށް ވާނެތީ. ދިރޭ މުދަލެއް!\n#ރުކުގެ ސައިޒުކުޑަ #ހައްދަން ފަސޭހަ #އަވަހަށް ފޯދޭ #އަތްފޯރާފަށުގަ ކުރުނބާއިހާ #ސިއްހީ ފައިދާތައް #ކުރުނބާގެ ބޮނބިތުނި #ފެންފޮދާ ހެވާ މީރު #އިހަލެއްގައި ބައިވަރު ކުރުނބާ #ރަނގަޅު އަގުގައި ކުރުނބާ ވިއްކާލެވޭ\nފަތުރުވެރިންގެ މެދުގައިވެސް މި މުޑުވަކުގެ ކުރުނބާ ވަރަށް މަގުބޫލު\nދޮންޖާފާނު ކުދިރުއް މިހާރު ހުޅުމާލޭން ލިބެންއެބަހުރި. މާލެ، ހުޅުމާލެ، ރަށުބޯޓާ ފެރީއަށް ފްރީ ޑިލިވަރީ\nއަގު: -/195 ރުފިޔާ\nބައްލަވައިގަތުމަށް ގުލޭނެ ނަންބަރުވެސް ހިމަނާފައިވާއިރު، ވަރަށް ފުރިހަމަޔަށް ގަންނަންޖެހޭ ސަބަބު، ލިބޭ ފައިދާތަށް ވަރަށް ފުރިހަމަޔަށް ކިޔާދީފައި ވެއެވެ.\nކުރުބާގެ ރާނީ ދެކިލަން ބޭނުން ނަމަ، އިޝްތިހާރުގައި ބުނާ ބާވަތުގެ ރުކެއް ބައްލަވައިގެން ބައްދަލުކުރެވިދާނެއެވެ. ނަމަވެސް ކުޑަ އިންތިޒާރެއް ކޮށްލަންޖެހޭނެއެވެ. ރުއް އިންދައި، ރުކުން ކުރުބާ ލިބެންދެން ޖެހޭނީ މަނޑުކޮށްލާށެވެ. ރުއް އިންދައިގެން އެރުކުން ލިބޭ ކުރުބާ މަނަދޫ ދޮންޖާފާނު ރުކުގައި އަޅާފަދަ ދޮން މީރު ކުރުބާ ނުވެއްޖެ ނަމަ ނުވަތަ ރުއް ދިވެހި ރުކަކަށް ބަދަލު ވެއްޖެނަމަ، ރީފަންޑް ލިބޭނެ ވާހަކަ އޮތް ނަމަ އިތުރަށް އިޝްތިހާރު ފުރިހަމަވީހެވެ. ކުރުބައިގެ ރާނީގެ ބަދަލުގައި، އާއިލީ މެމްބަރަކާއި ދިމާވެއްޖެ ނަމަ ވާނީ ކިހިނެއްބާއޭ ހިތައް އަރައެވެ. ނުވަތަ ސީދާ ކުރުބާގެ ރަސްގެފާނު އަންނަ ކަހަލަ ރުކެއް އެބަހުރިތޯ ވެސް ބަލާލަން ބޭނުންވެއެވެ.\nކޮންމެއަކަސް މިއީ ވަރަށް ޚިޔާލު ތަނަވަސް ފަރާތަކުން ކޮށްފައިވާ އިޝްތިހާރެއް ކަމުގައި ބެލެވެއެވެ.


ޓޫރިޒަމްގެ ޤާނޫނަށް ހުށައަޅާފައިވާ އިޞްލާހުތަކުން ފަތުރުވެރިކަމުގެ ނަފާ މުޅި ރާއްޖެއަށް ޓޫރިޒަމްގެ ޤާނޫނަށް ހުށައަޅާފައިވާ އިޞްލާހުތަކުން ފަތުރުވެރިކަމުގެ ނަފާ މުޅި ރާއްޖެއަށް\nޓޫރިޒަމްގެ ޤާނޫނަށް ހުށައަޅާފައިވާ އިޞްލާހުތަކުން ފަތުރުވެރިކަމުގެ ނަފާ މުޅި ރާއްޖެއަށް\nރާއްޖޭގެ އުތުރާއި ދެކުނުގައި ފަތުރުވެރިކަން ތަރައްޤީކުރުމަށް އެސަރަޙައްދުތަކުން ފަތުރުވެރިކަމަށް ދޫކުރާ ބިންތަކުގެ ކުލި ކުޑަކުރުމަށް ޓޫރިޒަމްގެ ޤާނޫނަށް ހުށައަޅާފައިވާ އިޞްލާހުތަކުގައި ހިމެނޭނެ ކަމަށް ޓޫރިޒަމް މިނިސްޓަރ ޑރ.ޢަބްދުﷲ މައުސޫމް ވިދާޅުވެއްޖެއެވެ.\nމިނިސްޓަރ މިހެން ވިދާޅުވީ، ސަރުކާރުގެ ފަރާތުން ރައްޔިތުންގެ މަޖިލީހަށް ހުށަހަޅާފައިވާ އަދި ހުށަހަޅަން ގަސްދުކޮށްފައިވާ ބިލްތަކުގެ މައުލޫމާތު ހިއްސާކުރުމަށް ރައީސް އޮފީހުން ގެނެސްދޭ ލެޖިސްލޭޓިވް އެޖެންޑާ ޕްރޮގްރާމްގައި ވާހަަކަދައްކަވަމުންނެވެ.\nޓޫރިޒަމްގެ ޤާނޫނަށް ހުށައަޅާފައިވާ އިޞްލާހުތަކާއި ގުޅޭގޮތުން ވާހަކަފުޅު ދައްކަވަމުން ޓޫރިޒަމް މިނިސްޓަރ ޑރ.ޢަބްދުﷲ މައުސޫމް ވިދާޅުވީ ފަތުރުވެރިކަމަށް ދޫކުރާ ބިންތަކުގެ ކުލި ކުޑަކުރުމަށް ޓޫރިޒަމްގެ ޤާނޫނަށް ހުށައަޅާފައިވާ އިޞްލާހުތަކާއި އެކު އިންވެސްޓްކުރުމަށް ބޮޑެތި ފަސޭހަތަކެއް ލިބިގެންދާނެ ކަމަށެެވެ.\nމިނިސްޓަރ މައުސޫމް ވިދާޅުވީ މިބަދަލާއި އެކު މާލެ ސަރަޙައްދުގައި ފަތުރުވެރިންނަށް ޙިދުމަތްދޭ ތަންތަނުގެ ކުއްޔަށް ބަދަލެއް ނާންނާނެ ކަމަށާއި، އެގޮތުން މާލެ ސަަރަޙައްދުން 45 މިނެޓުން ސީޕްލޭންގައި ދަތުރުކުރެވޭ ހިސާބުތަކުގެ ބިމު ކުއްޔަށް ބަދަލެއް ނާންނާނެ ކަމަށެވެ.\n" ބަދަލު މިއަންނަނީ އުތުރާއި ދެކުނުގައި، މި ބަދަލުތަކުގެ ސަބަބުން އިންވެސްޓުކުރުމަށް ވަރަށް ބޮޑު ލުޔެއް ލިބިގެންދާނެ، ކުއްޔަށް ލުއި ލިއްބައިދޭއިރު، ރަށްރަށުގެ ތަންތަނުގެ ބިމުގެ ކުލި އަދި ޓޫރިސްޓު ރަށްރަށުން ކަނޑައަޅާ ކުއްޔަށްވުރެ 50 އިންސައްތަ ދަށްކުރާގޮތަށް ހުށަހަޅާފަމިއޮތީ،" މިނިސްޓަރ މައުސޫމް ވިދާޅުވިއެވެ.\nޓޫރިޒަމް މިނިސްޓަރ ލެޖިސްލޭޓިވް އެޖެންޑާ ޕްރޮގްރާމްގައި،\nމިނިސްޓަރ ފާހަގަކުރެއްވިގޮތުގައި ފަތުރުވެރިކަން ތަރައްޤީކުރުމަށް ދޫކޮށްފައިވާ ރަށްތަކުގެ ތެރެއިން 85 ރަށް ތަރައްޤީނުކުރެވި އެބަ އޮތް ކަމަށެވެ. އަދި ޓޫރިޒަމާއިބެހޭ ޤާނޫނަށް ގެންނަ އިޞްލާޙު ތަކާއި އެކު މިރަށްތަށް ތަރައްޤީކުރުމުގެ މަސައްކަތް ހަލުއިވެގެންދާނެ ކަމަށް މިނިސްޓަރ ވިދާޅުވިއެވެ.\nޓޫރިޒަމް މިނިސްޓަރ މައުސޫމް ވިދާޅުވީ މި ބިލުގައި އެންމެ ބޮޑު އިސްކަމެއް ދީފައި ވާނީ ލާމަރުކަޒީ އުސޫލުން ލޯކަލް ކައުންސިލްތައް ފަތުރުވެރިކަމުގައި ހިއްސާވެ ބައިވެރިކުުރުން ކަމަށެވެ. އެގޮތުން ރަށްރަށުން ލޭންޑް ޔޫސްޕްލޭނުގައި ހިމަނައިގެން ފަތުރުވެރިކަމަށް ބިން ދޫކުރުމުގެ ބާރު ކައުންސިލްތަކަށް ލިބިގެންދާނެ ކަމަށް މިނިސްޓަރ ވިދާޅުވިއެވެ.\n" މިއީ ވަރަށް ބޮޑު ކުރިއެރުމެއް، ކައުންސިލްތަކުގައި މަސައްކަތްކުރާ ހުރިހާ ބޭފުޅުންނަށްވެސް ވަރަށް ބޮޑު ޒިންމާއެއް ވަރަށް ބޮޑު ބާރަކާއި އެކު މިލިބެނީ." މިނިސްޓަރ ވިދާޅުވިއެވެ.\nމީގެއިތުރުން ރާއްޖެއަށް އަންނަ ޔޮޓުތަކަށް ފަސޭހަކޮށްދިނުމަށް ކުދި ޔޮޓްތަކުން ނަގާ ފީ ކަނޑާލުމަށް ވެސް ހަމަޖެހިފައިވާކަމަށް މިނިސްޓަރ މައުސޫމް ވިދާޅުވިއެވެ. އަދި މިއާއެކު ރާއްޖެއަށް އަންނަ 15 މީޓަރަށްވުރެ ކުދި ޔޮޓުފަހަރުތަކުން ފީއެއް ނުނަގާނެ ކަމަށް މިނިސްޓަރ މައުސޫމް ވިދާޅުވިއެވެ.\nޖުމްލަ 20 އިޞްލާހެއް ހިމެނޭ މިބިލުގައި ސަރުކާރުން ހުށައަޅާފައިވަ އިޞްލާޙުތަކުގެ ތެރޭގައި ޕްރައިވެޓް އައިލެންޑް ތަރައްގީ ކޮށްގެން، ސެކަންޑް ހޯމްގެ ގޮތުގައި ބޭރުގެ ފަރާތްތަކަށް ދިގު މުއްދަތަކަށް ކުއްޔަށް ދޫކުރުމަށް ވަނީ ހިމަނާފައެވެ. އަދި ގެސްޓް ހައުސް ފަދަ ތަންތަނުން ހެޑް ލީސްގެ މުއްދަތަށް ކޮޓަރިތަކާއި ބިން ވިއްކައިގެންވެސް ޢާމްދަނީ އިތުރުކުރުމަށް ވަނީ ހިމަނާފައެވެ.


ރަށުގައި ތިބެގެން ދުރުން ދޭ މަތީތަޢުލީމު ޙާޞިލްކުރާ ދަރިވަރުންގެ ޢަދަދު އިތުރުކުރުމަށް މަސައްކަތު ބައްދަލުވުމެއް ފަށައިފި\nރަށުގައި ތިބެގެން ދުރުން ދޭ މަތީތަޢުލީމު ޙާޞިލްކުރާ ދަރިވަރުންގެ ޢަދަދު އިތުރުކުރުމުގެ މަޤްސަދުގައި "ނޭޝަނަލް ޕޮލިސީ އޮން އޯޕަން އެންޑް ޑިސްޓަންސް ލާރނިން" ގެ ނަމުގައި މަސައްކަތު ބައްދަލުވުމެއް މިއަދު ފަށައިފި އެވެ.\nއެޑިޔުކޭޝަން މިނިސްޓްރީގެ ޑިޕާޓްމަންޓް އޮފް ހަޔަރ އެޑިޔުކޭޝަނުން އިންތިޒާމްކޮށްގެން "ކޮމްންވެލްތް އޮފް ލަރނިންގ"ގެ ހިލޭ އެހީގައި "ވެލިޑޭޝަން އޮފް ނޭޝަނަލް ޕޮލިސީ އޮން އޯޕަން އެންޑް ޑިސްޓަންސް ލަރނިން" ގެ ނަމުގައި ފެށި ދެ ދުވަހުގެ މަސައްކަތު ބައްދަލުވުން ކުރިއަށްދަނީ މާބުލް ހޮޓެލްގަ އެވެ.\nމި ބައްދަލުވުމުގައި ރާއްޖޭގައި މަތީ ތައުލީމް ފޯރުކޮށްދިނުމުގައި ހަރަކާތްތެރިވާ 36 ފަރާތަކުން ބައިވެރިވެއެވެ.\nމި މަސައްކަތު ބައްދަލުވުމުގައި މީގެ ކުރިން، ކޮމަންވެލްތް އޮފް ލާނިން އާއި ޑިޕާރޓްމަންޓް އޮފް ހަޔަރ އެޑިޔުކޭޝަނާއި ގުޅިގެން އެކުލަވާލާފައިވާ "ނޭޝަނަލް ޕޮލިސީ އޮން އޯޕަން އެންޑް ޑިސްޓަންސް ލަރިނިން" ގެ ޑްރާފްޓާއިމެދު މަޝްވަރާކޮށް ފައިނަލްކުރެވިގެންދާނެއެވެ.\nމި ޑްރާފްޓް އެކުލަވާލައިފައި ވަނީ މިކަމަށްޓަކައި، ކަމާގުޅުން ހުރި ފަރާތްތަކުގެ މެދުގައި ޚިޔާލު ހޯދައި މަޝްވަރާކުރުމަށް 2014 ވަނަ އަހަރުގެ ޑިސެމްބަރ މަހުގެ 02އިން 03 އަށް ބޭއްވުނު ވަރކްޝޮޕަކަށް ފަހު، ލިބިފައިވާ މަޝްވަރާ އާއި ޚިޔާލުތަކުގެ އަލީގައެވެ.\nމިއީ ދިވެހިރާއްޖޭގައި އެކުލަވާލެވޭ މިފަދަ ފުރަތަމަ ޕޮލިސީއެވެ. ދިވެހިރާއްޖެއަކީ ވަކިވަކި ރަށްތައް ބެހިފައިވާ ޤައުމަކަށްވާއިރު ކޮންމެ ރަށެއްގައި ޔުނިވަރސިޓީ،ކޮލެޖް، ނުވަތަ އެތަންތަނުގެ ގޮފިތައް ޤާއިމްކުރުމަކީ، ވަސީލަތްތަކާއި ޚަރަދުގެ ގޮތުން ބަލާއިރު ކުރެވޭނެ ކަމަކަށް ނުވެއެވެ.\nވީމާ، ވަސީލަތްތަކާއި ޚަރަދުގެ ގޮތުން ބަލާއިރު ރާއްޖޭގެ ޠަބީޢަތާ އެންމެ ގުޅެނީ، އަމިއްލަ ރަށުގައި ތިބެގެން ދުރުންދޭ ތަޢުލީމުގެ ނިޒާމު ބޭނުންކޮށްގެން ކިޔެވޭނެ މަގުފަހިކުރުމެވެ. ނުވަތަ އޯޕަން އެންޑް ޑިސްޓަންސް ލަރނިން ތަޢާރުފު ކުރުމެވެ.\nއެހެންކަމުން، މިޕޮލިސީ އަކީ މަތީތަޢުލީމު ޙާޞިލްކުރާ ދަރިވަރުންގެ ޢަދަދު މަތިވެ، ދިވެހިރާއްޖެ މަތީ ތަޢުލީމުގެ ރޮނގުން އިތުރު ހަރުފަތްތަކަށް ވާސިލުވުމަށް ކޮށުނު މަގަކަށް ވާނެކަމަށް ދެކެމެވެ.


މާބަނޑު ދުވަސްވަރު އިސްތަށްޓާއި ނިޔަފައްޗަށް އަންނަ ބަދަލުތައް | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑު ދުވަސްވަރު އިސްތަށްޓާއި ނިޔަފައްޗަށް އަންނަ ބަދަލުތައް\n* މާބަނޑުދުވަސްވަރު އިސްތަށިތައް ވަރުގަދަ ވުމަކީ ޠަބީޢީ ކަމެއްތަ؟\n* މާބަނޑު ދުވަސްވަރު ހަށިގަނޑާއި މޫނުގައި ގިނައިން އިސްތަށި ފެޅުމަކީ ޔަބީޢީ ކަމެއްތަ؟\n* މާބަނޑު ދުވަސްވަރު ނިޔަފަތި އަވަހަށް ދިގުވުމަކީ ޠަބީޢީ ކަމެއްތަ؟\nމާބަނޑުދުވަސްވަރު އިސްތަށިތައް ވަރުގަދަ ވުމަކީ ޠަބީޢީ ކަމެއްތަ؟\nމާބަނޑު ދުވަސްވަރު އިސްތަށި ވަރުގަދަވާ ކަމާއި އަދި އިސްތަށި ގިނަވާކަން ވަރަށް ގިނަ އަންހެނުން ފާހަގަ ކުރެއެވެ. ނަމަވެސް ހަގީގަތުގައި އިސްތަށި ފަޅާވަރު ގިނައެއް ނުވާނެއެވެ. އެކަމަކު އިސްތަށި ފައިބާ ވަރު ކުރިއަށްވުރެ މަދުވާނެއެވެ. ވުމާއެކު އިސްތަށި ގިނަވާހެން ހީވަނީއެވެ.\nހަށިގަނޑުގައިވާ އިސްތަށިތަކުގެ އުމުރު ދެބަޔަކަށް ބަހާލެވެއެވެ. އެއީ ދިގުވަމުންދާ އިސްތަށްޓާއި ދިގުވުން ހުއްޓިފައިވާ އިސްތައްޓެވެ. ނުވަތަ ބޮޑުވަމުންދާ އިސްތައްޓާއި ބޮޑުވެ ފުރިހަމަވެފައިވާ އިސްތަށްޓެވެ. ހަށިގަނޑުގެ އިސްތަށިތަކުގެ ތެރެއިން 85% - 95% އިސްތަށްޓަކީ ދިގުވަމުންދެއެވެ. ބާކީ 5-15% އިސްތަށި އޭގެ އުމުރު ފުރިހަމަ ވުމަށްފަހު ދިގުވުން ހުއްޓިފައި ހުރެއެވެ. އަދި ފަހުން މިސްތަށިތައް ފައިބައެވެ. އާއްމުގޮތެއްގައި ފުނާއަޅާއިރު ނުވަތަ ބޯދޮންނައިރުއެވެ. އަދި އޭގެ ބަދަލުގައި އާއިސްތަށި ފަޅަން ފަށާނެއެވެ. އެވުރެޖުގޮތެއްގައި އަންހެނެއްގެ ބޮލުން ދުވާލަކު 100 އިސްތަށި ފައިބައެވެ.\nމާބަނޑު ދުވަސްވަރު ހޯމޯންތަކަށް އަންނަ ބަދަލުގެ ސަބަބުން އިސްތަށި ދިގުވާ މަރުހަލާގައި މާގިނަ ދުވަސްވެއެވެ. ވުމާއެކު ދިގުވެ ފުރިހަމަ ވެފައި ނުވަތަ ދިގުވުނވ ހުއްޓިފައި ހުންނަ މަރުހަލާގައި ހުންނަ އިސްތަށި ނިސްބަތުން މާބަނޑު ދުވަސްވަރު މަދުވާނެއެވެ. ނަތީޖާއެއްގެ ގޮތުން ކޮންމެ ދުވަހަކުވެސް ފައިބާ އިސްތަށިގެ އަދަދު ނިސްބަތުން މަދުވާނެއެވެ. ހަމައެއާއި އެކު ފުރަތަމަ މަރުހަލާގެ މުއްދަތު ދިގުވުމުގެ ސަބަބުން އިސްތަށިތައް ފަލަވެ ވަރުގަދަވެއެވެ. އަދި އޮމާންކަންމާއި ރީތިކަންވެސް ބޮޑުވެގެންދެއެވެ. ވިހެއުމަށްފަހު ހަށިގަނޑުގައި ހުންނަ އެސްޓްރޯޖަން ހޯމޯންގެ މިންވަރު ދަށަށްދިއުމުގެ ސަބަބުން ދެވަނަ މަރުހަލާ ނުވަތަ ދިގުވުން ހުއްޓޭ މަރުހަލާއަށްދާ އިސްތަށީގެ އަދަދު ވަރަށް ބޮޑުތަން އިތުރު ވެއެވެ. ވީމާ ވިހެއުމަށްފަހު އިސްތަށިފައިބާ މިންވަރު އިތުރުވާކަން އާއްމުގޮތެއްގައި ފާހަގަ ކުރެވޭނެއެވެ.\nބަލިވެއިނުމަށް ފަހު އަދި ވިހއުމަށްފަހު އިސްތަށްޓަށް މިދެންނެވި ބަދަލުތައް އަންނަކަން އާއްމުގޮތެއްގައި ހިރުހާ އަންހެނުންނަށްވެސް ފާހަގަ ކުރެވެއެވެ. ވުމާއެކު އިސްތަށިގަނޑު ދިގުމީހުންނަށް މިކަމުގެ އަސަރު ކުރާމިންވަރު އެހެން މީހުންނަށް ވުރެ ބޮޑުވާނެއެވެ.\nމާބަނޑު ދުވަސްވަރު ހަށިގަނޑާއި މޫނުގައި ގިނައިން އިސްތަށި ފެޅުމަކީ ޠަބީޢީ ކަމެއްތަ؟\nމާބަނޑު ދުވަސްވަރު މޫނާއި ހަށިގަނޑުގައި ހުންނަ އޮސްތަށިތައް ދިގުވާރޭޓު އަވަސްވެއެވެ. އެއީ ހަށިގަނޑުގައި އިތުރުވާ އެންޑްރޯޖަން ހޯމޯންގެ ސަބަބުންނެވެ. ހަމައެފަދައިން މޫނުގައި އިތުރަށް އިސްތަށި ފެޅުމަކީވެސް އެކަށީގެންވާ ކަމެކެވެ. މީގެއިތުރުން ބައެއްފަހަރު އުރަމައްޗާއި ބަނޑުގައި އަދި ބުރިކަށީގައި އަލަށް އިސްތަށި ފެޅުމަކީވެސް އެކަށީގެންވާ ކަމެކެވެ. މިކަމުގެ އުދަގޫވާނަމަ އިސްތަށި ބޭލުމާއި އަދި ލޭޒަރ ބޭނުންކޮށްގެން އިސްތަށި ނުފަޅާގޮތްވެސް ހެދިދާނެއެވެ. އާއްމުގިތެއްގައި އެއްވެސް ކަމެއް ނުކުރިޔަސް މިގޮތަށް އިތުރަށް ފަޅާއިސްތަށި ވިހެއުމަށްފަހު 3-6 މަހުގެ ތެރޭގައި ފައިބާ ކުރިން ހުރިގޮތަށް ބަދަލުވާނެއެވެ.\nމާބަނޑު ދުވަސްވަރު ނިޔަފަތި އަވަހަށް ދިގުވުމަކީ ޠަބީޢީ ކަމެއްތަ؟\nއާއްމުގޮތެއްގައި މާބަނޑު ދުވަސްވަރު ނިޔަފަތި ދިގުވާ މިންވަރު އަވަސްވެއެވެ. އެހެނަސް މިތަފާތު މާބޮޑަކަށް އިހުސާސެއް ނުކުރެވޭނެއެވެ. އަދި ބައެއް މީހުން ބަލިވެއިނުމުން ނިޔަފަތިތައް ބޯވެ ހަރުވެއެވެ. މިއާޚިލާފަށް ބައެއް މީހުންގެ ނިޔަފަތިތައް މަޑުވެ ކުރަކިވެސް ވެއެވެ. މާބަނޑު ދުވަސްވަރު މިގޮތަށް ނިޔަފައްޗަށް އަންނަ ބަދަލުތަކަކީ ވަގުތީ ބަދަލު ތަކެކެވެ. ވިހެއުމަށްފަހު ކުރިން ހުރިގޮތަށް އާއްމުގޮތެއްގައި ބަދަލުވާނެއެވެ. މާބަނޑު ދުވަސްވަރު ނިޔަފަތި ހިމާޔަތް ކުރުމަށްޓަކައި ތަށިދޮންނައިރު ނުވަތަ މިފަދަ ކަމެއް ކުރާއިރު އަތަށް ރަނބަރު އަންގި ލައްވައިގެން ކުރުން ރަނގަޅުވާނެއެވެ.


China in viyafaaree gai adhives gengulhenee insaafuveri usoolu thakeh noon: America | Mihaaru\nޗައިނާގެ ވިޔަފާރިވެރިޔަކު މަސައްކަތުގައި\nޗައިނާއިން ވިޔަފާރީގައި އަދިވެސް ގެންގުޅެނީ އިންސާފުވެރި އުސޫލުތަކެއް ނޫން: އެމެރިކާ\n22 ނޮވެމްބަރ 2018 - 08:34\nވިޔަފާރީގެ މުއާމަލާތްތައް ހިންގުމުގައި ގެންގުޅެން ޖެހޭ އުސޫލުތަކަށް ތަބާވުމުގައި ޗައިނާ ފެއިލް ވެފައިވާ ކަމަށް އެމެރިކާއިން ބުނެފި އެވެ.\nއެމެރިކާގެ ސަރުކާރުން ނެރެފައިވާ ރިޕޯޓެއްގައި ބުނީ ވިޔަފާރީގެ މުއާމަލާތްތައް ހިންގުމުގައި ބައިނަލްއަގްވާމީ ގޮތުން ބަލައިގަންނަ އުސޫލުތަކާ ހިލާފު ވެފައިވާ ކަމަށެވެ.\nއެމެރިކާގެ ޓްރޭޑް ރިޕްރެޒެންޓޭޓިވްސް އިން ނެރެފައިވާ މި ރިޕޯޓުގައި މިގޮތަށް ހާމަކޮށްފައިވާއިރު، އާޖެންޓީނާގައި ބާއްވާ ޖީ20 ސަމިޓުގައި އެމެރިކާގެ ރައީސް ޑޮނަލްޑް ޑްރަމްޕް އާއި ޗައިނާގެ ރައީސް ޝީ ޖިންޕިންގް ބައްދަލުކުރެއްވުމަށް ވަނީ ނިންމަވައިފަ އެވެ. މި ބައްދަލުވުން ކުރިއަށް ގެންދާނީ މި މަހުގެ 30 ވަނަ ދުވަހޗު އެވެ.\nމިފަދަ ރިޕޯޓެއް އެމެރިކާއިން ނެރެފައި ވަނީ ޗައިނާގައި ކުރިއަށް ގެންދިޔަ ވިޔަފާރީގެ މުއާމަލާތްތަކުގެ ހާއްސަ ތަހުގީގު ތަކަކަށް ފަހު އެވެ. އެގޮތުން، އިންޓެލެކްޗުއަލް ޕްރޮޕަޓީތައް އަދި ޓެކްނޮލޮޖީގެ ޚިދުމަތްތައް ހޯދުމުގައި ބައެއް ޓެކްސްތައް އެމެރިކާގެ ކުންފުނިތަކަށް އިންތިހާއަށް ބޮޑު ކޮށްފައިވާކަން ވަނީ ފާހަގަ ކޮށްފަ އެވެ. މި ކަންކަން އިސްލާހު ކުރެވޭނީ ވިޔަފާރިތައް މޮނިޓާކޮށް، ބެލެހެއްޓޭނެ ނިޒާމު ހަރުދަނާ ކޮށްގެން ކަމަށް ރިޕޯޓުގައި ވެ އެވެ.\nބޭރުގެ ކުންފުނިތަކަށް ޗައިނާގައި ވިޔަފާރިތައް ކުރުމުގައި ގެންގުޅޭ ހަރުކަށި އުސޫލުތަށް ބަލައި ނުގަނެވޭނެ ކަމަށް އެމެރިކާއިން ބުނެ އެވެ.\nދުނިޔޭގެ އެންމެ ބޮޑު ދެ އިގްތިސާދުގެ ދެމެދުގައި ހިނގަމުންދާ ވިޔަފާރީގެ އަރައިރުމުގައި، ޗައިނާގެ މުދަލުން ނަގާ ޓެރިފް އެމެރިކާއިން ވަނީ މިހާތަނަށް ތިން ފަހަރަށް ބޮޑުކޮށްފަ އެވެ. އެގޮތުން، ޓެރިފްގެ އަދަދު 250 ބިލިއަން ޑޮލަރަށް އަރަ އެވެ. އެއާ އެކު، ޗައިނާއިން ވެސް ވަނީ އެމެރިކާ އިން އެތެރެކުރާ ތަކެތިން ނަގާ ޓެކްސްގެ އަގުތައް ބޮޑުކޮށްފަ އެވެ. ދެ ގައުމުގެ ދެމެދުގައި ހިނގަމުންދާ ވިޔަފާރީގެ ހަނގުރާމައިގައި ޗައިނާއިން ވެސް ވަނީ އެމެރިކާ އިން އެތެރެކުރާ 110 ބިލިއަން ޑޮލަރުގެ އަގަށް ވާ މުދަލުން ޓެކްސް ބޮޑުކޮށްފަ އެވެ.\nއިތުރު ލިޔުންތައް އިގްތިސާދު ޗައިނާ އެމެރިކާ


SunOnline: Kaattaai miruhuge agu hifehehtumah masahkai kuranee\nކާއްޓާއި މިރުހުގެ އަގު ހިފެހެއްޓުމަށް މަސައްކަތް ކުރަނީ\nއައިޝަތު ފަރީޙާ 07 Apr 2021, 15:03\nމާރުކޭޓުގައި މީހަކު ކަނޑުދޫ މިރުސް ހޮވަނީ --- ސަން ފޮޓޯ/ އަހުމަދު އަވްޝަން އިލްޔާސް\nކުރިއަށް އޮތް ރަމަޟާން މަހާ ދިމާކޮށް ކާއްޓައި މިރުހުގެ އަގު އެއްވަރެއްގައި ހިފެހެއްޓުމަށް މަސައްކަތް ކުރަމުންދާ ކަމަށް ސަރުކާރުން ބުނެފި އެވެ.\nމިއަދު ރައީސް އޮފީހުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ސަރުކާރުގެ ތަރުޖަމާނު މަބުރޫކު އަޒީޒު ވިދާޅުވީ 363 ދަނޑުވެރިންނާއެކު އެގްރޯނެޓުން އެއްބަސްވުން އެކުލަވަލާފައިވާ ކަމަށެވެ.\n"ކާށީގެ އަގު ކޮންޓްރޯލު ކުރުމަށް އެބޭފުޅުން އެބަ މަސައްކަތް ކުރައްވާ. ސަރުކާރުން ކައުންސިލްތަކާ ގުޅިގެން މިރުސް، ކަރާ ތަކެތީގެ ސަޕްލައި ރަނގަޅަށް ރާއްޖޭގައި ހިފެހެއްޓޭނެ ކަހަލަ ގޮތަކަށް މަސައްކަތް ކުރަމުން އެބަދޭ،" މަބްރޫކު ވިދާޅުވިއެވެ.\nކޮންމެ އަހަރެއްގެ ރޯދަ މަހާ ދިމާކޮށް ކަރާ އަދި މިރުސް ފަދަ ތަކެތީގެ އަގު އުފުލި ސަޕްލައިއަށް އަސަރު ކުރާ މައްސަލަ ދިމާވެއެވެ.\nމަބްރޫކު މިއަދު ވިދާޅުވީ ކާޑާއި ބިސް، ފިޔާ އަދި އަލުވީގެ ސަޕްލައި އަށްވެސް ރޯދަ މަހު ބުރޫނާރާނެ ކަމަށާއި، މާކެޓުގައި އަގުކޮންޓްރޯލު ކޮށްފައި ހުންނަ ތަކެތީގެ އަގު އެގޮތަށް ދަމަހައްޓާފައި ހުރިތޯ ބެލުމަށް މަސައްކަތް ކުރާނެ ކަމަށެވެ.\n"ރޯދަ މަސް އަންނަ އިރު އެތަކެތީގެ ލޮޅުމެއް ނާރާ ސަޕްލައިއަށް ލޮޅުމެއް ނާންނާނެހެން އެސްޓީއޯ މަސައްކަތް ކުރަމުން ދަނީ،" މަބްރޫކު ވިދާޅުވި އެވެ.